				|

		52011PC0840

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena mbunaítear ionstraim maoinithe maidir le comhar um fhorbairt /* COIM/2011/0840 leagan deireanach - 2011/0406 (COD) */

			   	MEABHRÁN
MÍNIÚCHÁIN
1.           COMHTHÉACS AN TOGRA
Mórfhadhb go fóill is ea líon na ndaoine a mhaireann sa bhochtaineacht
i dtíortha i mbéal forbartha. Cé go bhfuil dul chun
cinn suntasach bainte amach, níl formhór na dtíortha i mbéal forbartha gar do
Spriocanna Forbartha na Mílaoise (SFManna) a bhaint amach agus níl siad in ann
tús a chur go rathúil le gach gné den fhorbairt inbhuanaithe – an ghné
eacnamaíoch, an ghné shóisialta agus an ghné chomhshaoil. Áirítear leis an ngné
chomhshaoil maolú ar athrú aeráide agus oiriúnú don athrú sin.
Ina theannta sin, tá dúshláin dhomhanda shuntasacha
le sárú go fóill agus bhí tíortha i mbéal forbartha thíos go mór leis an
tsraith géarchéimeanna a thit amach le déanaí, as ar eascair inter alia éagobhsaíocht
shóisialta agus gheilleagrach, imirce mhéadaithe, easpa slándála an tsoláthair
bia, agus leochaileacht mhéadaithe i leith suaití seachtracha i measc tionchar
eile, agus cuireann na nithe sin ar fad leis an bhfadhb. Tá sé ag éirí níos
soiléire go bhfuil acmhainní comhshaoil agus acmhainní nádúrtha, rudaí atá
ríthábhachtach maidir le fás inbhuanaithe socheacnamaíoch, i mbaol níos mó ón
athrú aeráide agus ó fhás tapa daonra. D'fhéadfadh sé sin cur le staid atá
leochaileach cheana féin i dtíortha i mbéal forbartha agus mórghníomhartha
áirithe forbartha a chealú.
Tá an AE tiomanta i gcónaí cabhrú le tíortha i mbéal forbartha an
bhochtaineacht a laghdú agus í a dhíothú faoi dheoidh. D’fhonn an cuspóir sin a
bhaint amach, bunaíodh an Rialachán i ndáil leis an Ionstraim maidir le Comhar
um Fhorbairt (DCI) le haghaidh na tréimhse 2007‑2013 arb é an
príomhchuspóir agus an cuspóir uileghabhálach leis an bhochtaineacht a dhíothú
i dtíortha agus i réigiúin chomhpháirtíochta. Is éard
atá ann trí chatagóir chlár: (i) cláir dhéthaobhacha agus réigiúnacha
gheografacha ina gcuimsítear comhar leis an Áise, Meiriceá Laidineach, an Áise
Láir, an Meánoirthear agus leis an Afraic Theas; (ii) cláir théamacha ina
gcuimsítear na saincheisteanna a leanas: infheistíocht a dhéanamh i ndaoine, an
comhshaol agus bainistíocht inbhuanaithe acmhainní nádúrtha, lena n‑áirítear
fuinneamh, gníomhaithe neamhstáit agus údaráis áitiúla, slándáil bia, chomh
maith le himirce agus le tearmann; agus (iii) bearta tionlacain i leith tíortha
táirgeachta siúcra.
Rachaidh rialachán reatha an DCI in éag an
31 Nollaig 2013. Tugadh aitheantas sna hathbhreithnithe éagsúla a
rinneadh ar an DCI dá bhreisluach foriomlán agus don mhéid a chuireann sé le
baint amach na Spriocanna Forbartha na Mílaoise, ach leagadh béim iontu freisin
ar roinnt easnamh. Spreag dúshláin nua, mar aon leis na tosaíochtaí atá leagtha
amach sa Straitéis Eoraip 2020 agus i mbeartas forbartha is déanaí an AE, an
Coimisiún chun togra a dhéanamh le hathbhreithniú agus oiriúnú a dhéanamh ar
Rialachán an DCI i gcomhréir leis an teachtaireacht A Budget For Europe 2020
(Buiséad don Eoraip 2020) an 29 Meitheamh 2011 agus leis an
teachtaireacht Increasing the Impact of EU Development Policy: An Agenda for
Change (Tionchar Bheartas Forbartha an AE a mhéadú: Clár Oibre le haghaidh
Athraithe) an 13 Deireadh Fómhair 2011.
2.           TORTHAÍ AN CHOMHAIRLIÚCHÁIN LE PÁIRTITHE
LEASMHARA AGUS NA MEASÚNUITHE TIONCHAIR
Comhairliúchán Poiblí
Thionól an Coimisiún comhairliúchán poiblí
maidir le cistiú amach anseo do ghníomhaíocht sheachtrach an AE idir an
26 Samhain 2010 agus 31 Eanáir 2011. Bhí an próiseas sin
bunaithe ar cheistneoir ar líne ag gabháil le páipéar cúlra What funding for
EU external action after 2013? (Cén cistiú le haghaidh ghníomhaíocht
sheachtrach an AE tar éis 2013?). Go ginearálta, níor léirigh na freagraí go
bhfuil gá le hathrú suntasach ar struchtúr reatha na n‑ionstraimí atá ann
cheana féin. Mar sin féin, aithníodh roinnt
saincheisteanna agus cuireadh san áireamh iad nuair a bhí an Rialachán DCI nua
á dhréachtú:
·
Luaigh formhór na bhfreagróirí (thart ar 70 %)
go raibh breisluach mór le hidirghabháil airgeadais an AE. Luaigh freagróirí gur cheart don AE úsáid mhaith a bhaint
as a bhuntáiste comparáideach atá bainteach lena láithreacht san ardán
domhanda, lena shaineolas fadréimseach, lena nádúr ilnáisiúnta agus lena ról
mar éascaitheoir comhordaithe.
·
Thacaigh beagnach gach freagróir (92 %) le cur
chuige níos difreálaithe, arna oiriúnú do chás na tíre is tairbhí, chun
tionchar ionstraimí airgeadais an AE a mhéadú. Ar aon dul leis sin, déantar
difreáil idir na tíortha is tairbhithe a neartú.
·
Bhí tacaíocht leathan i measc freagróirí d'imscrúdú
a dhéanamh ar an gcoinníollacht, bunaithe ar an urramú atá ag an tír is tairbhí
ar chearta an duine, ar na mionlaigh, ar an dea-rialachas agus ar éagsúlacht na
léirithe cultúrtha (78 %) agus ar chaighdeán a cuid beartas agus ar a
cumas agus ar a toilteanas beartais fhónta a chur chun feidhme (63 %). Aithnítear leis an Rialachán atá beartaithe an tábhacht a
bhaineann le pleananna forbartha náisiúnta agus le straitéisí an AE arna
bhforbairt go comhpháirteach mar bhonn le haghaidh comhair. Leagtar béim leis
an Rialachán freisin ar luachanna bunúsacha agus ar phrionsabail bhunúsacha de
chuid an AE agus, dá bhrí sin, neartaítear leis an Rialachán an choinníollacht
agus an chuntasacht fhrithpháirteach.
·
Thug tromlach suntasach de na freagróirí tacaíocht
do sholúbthacht mhéadaithe maidir le cur chun feidhme, go háirithe maidir le
haghaidh a thabhairt ar dhúshláin thrasréigiúnacha, rud a mheastar a bheith
bactha le 'teorainn gheografach' ionstraimí ar leith (tá an CFE teoranta do
thíortha ACC, tá an DCI teoranta do Mheiriceá Laidineach, don Áise, don Áise
Láir, don Mheánoirthear agus don Afraic Theas, agus tá an Ionstraim Eorpach um
Chomharsanacht agus um Chomhpháirtíocht teoranta do thíortha comharsanachta). Foráiltear leis an Rialachán atá beartaithe do
ghníomhaíochtaí cur chun feidhme a bhfuil tábhacht thrasréigiúnach ag baint leo
agus grúpáiltear leis an Rialachán na haiseanna téamacha éagsúla d’fhonn
solúbthacht a mhéadú agus an cur chun feidhme a shimpliú.
·
D'aontaigh tromlach de na freagróirí go bhféadfadh
comhchlárú agus cómhaoiniú leis na Ballstáit (agus leis na tíortha is
tairbhithe, b'fhéidir) méadú a dhéanamh ar thionchar agus chomhtháthú ghníomhaíocht
sheachtrach an AE, simpliú a dhéanamh ar sheachadadh na cabhrach, agus laghdú a
dhéanamh ar chostais fhoriomlána idirbheartaíochta. Caitear go cuí leis sin sa
Rialachán atá beartaithe.
Saineolas a bhailiú agus a úsáid
Rinne an Coimisiún athbhreithniú inmheánach ar
thuarascálacha éagsúla (meastóireachtaí, iniúchóireachtaí, staidéir,
athbhreithnithe meántéarma). San athbhreithniú, féachadh ar an méid ar éirigh
leis agus ar an méid nár éirigh leis, agus foghlaimíodh ceachtanna maidir le
dréachtú na n‑ionstraimí airgeadais.
Léiríodh san athbhreithniú
gur rannchuidigh an DCI reatha le dul chun cinn i dtreo Spriocanna Forbartha na
Mílaoise i dtíortha i mbéal forbartha. Mar gheall ar mhódúlachtaí cur chun
feidhme an DCI, amhail tacaíocht bhuiséadach agus "cur chuige ar fud na
hearnála", is ann do chomhar níos doimhne le tíortha comhpháirtíochta agus
do roinnt níos éifeachtaí an tsaothair trí chómhaoiniú idir deontóirí anois.
Mar sin féin, aithníodh
roinnt easnamh san athbhreithniú.
·
Tá beartais éagsúla inmheánacha an AE ag éirí níos
tábhachtaí i ngníomhaíocht sheachtrach an AE anois. Ar aon dul leis an
Straitéis Eoraip 2020 agus le Conradh Liospóin, bhí gá le hatreisiú
frithpháirteach gníomhaíochtaí inmheánacha agus seachtracha. Bhí an struchtúr reatha neamhleor chun ligean don
Choimisiún idirghabháil a dhéanamh go héifeachtach ar scála dóthanach. Cuirfear
feabhas suntasach ar an staid trí aiseanna téamacha éagsúla a ghrúpáil faoi
cheannteideal amháin.
·
I roinnt cásanna, bhí na cláir théamacha
ró-ilroinnte le freagairt ar ghéarchéimeanna domhanda (mar shampla, géarchéim
na bpraghsanna bia, an fliú éanúil) nó ar ghealltanais idirnáisiúnta a rinneadh
ar an leibhéal polaitiúil ab airde (mar shampla, an bhithéagsúlacht agus an
t-athrú aeráide). Mar sin de, bhí níos mó
solúbthachta ag teastáil ó úsáid an chiste théamaigh trí na cláir théamacha
éagsúla a ghrúpáil agus ceadaíonn an úsáid sin rannpháirtíocht fhadtéarmach atá
níos comhtháite agus níos cuimsithí le hearraí poiblí domhanda agus le dúshláin
phoiblí dhomhanda, agus freagairt ar na suaití éagsúla a théann i bhfeidhm ar
na daoine is boichte.
·
Cuimsítear faoi Rialachán reatha an DCI réimse
leathan tíortha i mbéal forbartha, idir na Tíortha is Lú Forbairt agus Tíortha
Ard‑Mheánioncaim. Mar gheall ar an méadú a
tháinig le déanaí ar éagothromaíochtaí eacnamaíocha agus sóisialta i measc
tíortha comhpháirtíochta agus ar fhorbairt na gcuspóirí nua, tá gá le difreáil
fheabhsaithe. Soláthraítear leis an Rialachán nua atá beartaithe treoir bhreise
maidir le difreáil trí ligean don AE deontais a dhíriú áit a bhfuil an gá is mó
leo agus áit a mbeidh an tionchar is mó acu. Chun an meascán beartais a chur i
gcrích, tá sé beartaithe ag an gCoimisiún ionstraim nua a chruthú (Ionstraim um
Chomhpháirtíocht) chun aghaidh a thabhairt ar na cuspóirí a théann níos faide
ná cúnamh a bhaineann le forbairt amháin.
·
Ba dheacair tacú le tionscnaimh thrasréigiúnacha i
ngeall ar struchtúr reatha na n‑ionstraimí cúnaimh sheachtraigh. Bhí sé
sin amhlaidh go háirithe i gcás chur chun feidhme Straitéis Chomhpháirteach an
AE agus na hAfraice. Is éard atá sa rialachán DCI nua
bunús dlí níos fearr maidir le cur chun feidhme Straitéis Chomhpháirteach an AE
agus na hAfraice.
·
I Rialachán reatha an DCI, ní leor na forálacha
maidir le stáit agus tíortha leochaileacha i staideanna iar-ghéarchéime:
gannmheastar leis na forálacha an gá atá le tacaíocht a thabhairt do phróisis
pholaitiúla a neartaíonn an smacht reachta agus an rialachas. Chun aghaidh a thabhairt ar dhúshláin trasdula, tá gá le
sraith freagraí ar leibhéal tíre, atá bunaithe ar riachtanais shonracha agus a
bhaineann le straitéis choiteann (cur chuige iomlánaíoch). Leis an Rialachán
nua, cuirtear na dúshláin sin san áireamh ar bhealach níos fearr agus tugtar
aghaidh ar dholúbthacht an phróisis chinnteoireachta maidir le cionroinnt
ciste, maidir le clárú agus maidir le cur chun feidhme.
·
Is éard atá i Rialachán reatha an DCI cionrannta
táscacha do gach réigiún, gan aon chistí neamh‑chionroinnte. Laghdaíonn sé sin an raon feidhme chun acmhainní a úsáid
chun freagairt ar riachtanais gan choinne (tosaíochtaí polaitiúla nua, tubaistí
nádúrtha nó de dhéantús an duine, etc.). Moltar leis an Rialachán nua roinnt
cistí a fhágáil neamh‑chionroinnte a bheidh le húsáid mar fhreagra ar
imeachtaí gan choinne.
·
Ar deireadh, measadh an próiseas reatha maidir le
clárú agus le cur chun feidhme don DCI a bheith róchasta. Ní cheadaítear leis ailíniú a dhéanamh ar chóras cláraithe
an AE leo siúd atá ag a chomhpháirtithe, ní éascaítear comhchlárú leis na
Ballstáit ná ní cheadaítear leis oiriúnaithe tapa, más gá leo. Caitear go
díreach leis na heasnaimh sin go léir i Rialachán nua an DCI.
Measúnú Tionchair
Rinne an Coimisiún Measúnú Tionchair (MT) inar
breithníodh trí bhunrogha beartais: Rialachán an DCI a choinneáil gan aon leasú
air (rogha 1) agus dhá rogha maidir leis an DCI a leasú i leith gach faidhbe a
aithníodh sa DCI reatha (Rogha 2A agus Rogha 2B).
Níor glacadh le
Rogha 1 toisc nach réiteofaí leis na fadhbanna a aithníodh. Réitíonn forogha A agus forogha B faoi Rogha 2 na fadhbanna
a aithníodh go céimeanna éagsúla, agus tá impleachtaí polaitiúla ar leith agus
impleachtaí eile ar leith ag an dá cheann acu. Cinneadh sa MT gur fearr forogha
B ar na cúiseanna seo a leanas:
·
tugtar cuspóirí an DCI i gcomhréir leis na
treochtaí is déanaí i mbeartas forbartha an AE;
·
déantar difreáil shoiléir i measc tíortha
comhpháirtíochta;
·
cumhdaítear an dea-rialachas, an daonlathas, cearta
an duine agus an smacht reachta i gcúnamh ón AE;
·
éascaítear cur chun feidhme Straitéis Chomhpháirteach
an AE agus na hAfraice;
·
sruthlínítear na cláir théamacha chun an
tsolúbthacht is gá a chur ar fáil;
·
áirithítear meicníochtaí solúbtha d’fhonn freagairt
níos éifeachtaí an AE a éascú ar chásanna atá ag teacht chun cinn go mear i
stáit ina bhfuil géarchéim, stáit iar‑ghéarchéime agus stáit atá i
gcásanna leochaileacha ;
·
cuirtear feabhas ar sholúbthacht na gcionrannta
ciste; agus
·
feabhsaítear éifeachtacht chabhair an AE trí
bhíthin na nósanna imeachta um chlárú agus um chur chun feidhme a shimpliú agus
a dhéanamh níos solúbtha, d’fhonn comhchlárú a éascú agus cúnamh ón AE a
ailíniú le timthriallacha cláraithe tíortha comhpháirtíochta.
3.           EILIMINTÍ DLÍ AN TOGRA
Soláthraítear i
gCuid a Cúig, Teideal III, Caibidil 1 den Chonradh ar Fheidhmiú an Aontais Eorpaigh
an creat dlí le haghaidh comhair le tíortha comhpháirtíochta agus le réigiúin
chomhpháirtíochta. Tá an Rialachán DCI atá beartaithe bunaithe go háirithe ar
Airteagal 209(1) den Chonradh, agus tá sé arna thíolacadh ag an gCoimisiún
i gcomhréir leis an nós imeachta atá leagtha síos in Airteagal 294.
Forálfar leis an Ráiteas Comhpháirteach ón gComhairle agus ó Ionadaithe
Rialtais na mBallstát ag teacht le chéile laistigh den Chomhairle, ó
Pharlaimint na hEorpa agus ón gCoimisiún maidir le Beartas Forbartha an Aontais
Eorpaigh: The European Consensus (an Comhdhearcadh Eorpach) an
20 Nollaig 2005, le teachtaireacht an 13 Deireadh
Fómhair 2011 Increasing the impact of EU development Policy - An Agenda
for Change (Tionchar Bheartas Forbartha an AE a mhéadú: Clár Oibre le
haghaidh Athraithe) agus le haon teachtaireacht amach anseo lena mbunófar
treoshuímh agus prionsabail bhunúsacha maidir le beartas forbartha an Aontais,
agus le haon chonclúidí nó mhodhnuithe ina dhiaidh sin ina leith, an creat
ginearálta, na treoshuímh ghinearálta agus an fócas ginearálta le haghaidh chur
chun feidhme an Rialacháin seo.
Tá an AE i suíomh uathúil atá neamhchlaonta chun cuid de chúnamh
seachtrach an AE a sholáthar ar son na mBallstát agus leis na Ballstáit, gníomh
trína gcruthaítear creidiúnacht fheabhsaithe dó sna tíortha ina bhfeidhmíonn
sé. Níl sé de chumas ná de thoilteanas ag cuid mhór Ballstát ionstraimí
seachtracha domhanda a fhorbairt. Dá bhrí sin, tá idirghabháil ar leibhéal an
AE ar an mbealach is fearr le leasanna agus luachanna foriomlána an AE a chur
chun cinn agus le láithreacht an AE ar fud an domhain a áirithiú. Toisc go
bhfuil 27 Ballstát ag gníomhú i gcomhréir le comhbheartais agus le
comhstraitéisí, tá mais chriticiúil ag an AE chun freagra a thabhairt ar dhúshláin
dhomhanda, go háirithe maidir le baint amach Spriocanna Forbartha na Mílaoise.
Ó tharla nach féidir leis na Ballstáit amháin cuspóirí an Rialacháin arna
bheartú a bhaint amach go leordhóthanach agus gur fearr is féidir dá bhrí sin,
de bharr fhairsinge agus chuimsiú an ghnímh, iad a bhaint amach ar leibhéal an
AE, féadfaidh an AE bearta a ghlacadh, i gcomhréir le prionsabal na
coimhdeachta mar atá leagtha amach in Airteagal 5 den Chonradh.
Neartaítear freisin leis an Rialachán nua atá
beartaithe an acmhainn chomhordaithe agus éascaítear leis comhchlárú leis na
Ballstáit, rud a áirithíonn roinnt éifeachtach an tsaothair agus seachadadh
éifeachtach cabhrach. Ní mór do bheartas forbartha an
AE agus beartas forbartha na mBallstát a chéile a chomhlánú agus a neartú. Chun
na críche sin, ba cheart do chúnamh an AE díriú ar a bhféadann sé an tionchar
is mó a bheith aige, ag féachaint dá acmhainn chun gníomhú ar scála domhanda
agus chun freagairt ar dhúshláin dhomhanda. I gcomhréir le prionsabal na
comhréireachta, mar atá leagtha amach in Airteagal 5 den Chonradh, ní
théann an Rialachán nua atá beartaithe thar a bhfuil riachtanach chun a chuid
cuspóirí a bhaint amach.
Cuirfear san áireamh i bhfeidhmiú an
Rialacháin nua atá beartaithe gné sheachtrach thosaíochtaí earnálacha éagsúla
an AE, agus áiritheofar sinéirgíochtaí comhordaithe agus feabhsúcháin, i
gcomhréir leis na cuspóirí atá leagtha síos sa Rialachán, agus i gcomhréir leis
an gcreat dlí agus beartais thuasluaite.
4.           IMPLEACHT BHUISÉADACH
Tá sé beartaithe ag an gCoimisiún EUR 96
billiún a chionroinnt don tréimhse 2014-2020 ar mhaithe le hionstraimí
seachtracha[1].
Is é EUR 23 294.7 milliún an chionroinnt atá beartaithe le haghaidh
an DCI. Léirítear na gealltanais bhuiséid bhliantúla
tháscacha don DCI sa tábla thíos. Tá na cionrannta táscacha airgeadais in
aghaidh an chláir aonair den DCI léirithe in Iarscríbhinn VII den
Rialachán. Tá sé beartaithe nach ndéanfar níos lú ná 50 % den chlár le
haghaidh Earraí agus Dúshlán Poiblí Domhanda a chaitheamh ar chuspóirí maidir
leis an athrú aeráide agus leis an gcomhshaol[2]
agus go ndéanfar 20 % ar a laghad a chaitheamh ar chuimsiú sóisialta agus
ar fhorbairt dhaonna. Ar bhonn domhanda, i gcomhréir leis an Teachtaireacht Increasing
the impact of EU Development Policy: an Agenda for Change (Tionchar
Bheartas Forbartha an AE a mhéadú: Clár Oibre le haghaidh Athraithe), déantar
foráil do thacaíocht leanúnach do chuimsiú sóisialta agus d'fhorbairt dhaonna
trí 20 % ar a laghad de chúnamh forbartha an Aontais. Ar deireadh, tá sé
beartaithe leis an Rialachán seo rannchuidiú le 20 % ar a laghad de
bhuiséad an Aontais a úsáid chun sochaithe ísealcharbóin agus sochaithe atá
athléimneach ó thaobh aeráide de a chruthú, mar a fhoráiltear sa Teachtaireacht
ón gCoimisiún A Budget for Europe 2020 (Buiséad don Eoraip 2020).
D’fhonn a intuarthacht a áirithiú, cuirfear
cistiú ar fáil do ghníomhaíochtaí ardoideachais i dtríú tíortha i gcomhthéacs
an chláir Erasmus for All (Erasmus do Chách), i gcomhréir le cuspóirí
ghníomhaíocht sheachtrach an AE, trí dhá chionrannta ilbhliantúla nach
gcuimseoidh ach na chéad 4 bliana agus na 3 bliana ina dhiaidh sin faoi seach.
Léireofar an cistiú sin sa chlárú ilbhliantúil táscach DCI, i gcomhréir le
riachtanais agus tosaíochtaí sainaitheanta na dtíortha lena mbaineann.
D'fhéadfaí na cionrannta a athbhreithniú i gcás mórchúinsí gan choinne nó
athruithe tábhachtacha polaitiúla i gcomhréir le tosaíochtaí seachtracha an AE.
Beidh feidhm ag forálacha Rialachán (AE) Uimh. [---] ó Pharlaimint na
hEorpa agus ón gComhairle lena mbunaítear "Erasmus do Chách"[3] maidir le húsáid na gcistí sin.
 An Ionstraim maidir le Comhar um Fhorbairt* || 2014 || 2015 || 2016 || 2017 || 2018 || 2019 || 2020 || 2014-2020
 2 716.7 || 2 903.1 || 3 100.3 || 3 308.7 || 3 525.3 || 3 751.7 || 3 989 || 23 294.7
*Praghsanna reatha in
EUR milliún
5.           PRÍOMHEILIMINTÍ
Simpliú
Tosaíocht don
Choimisiún sa Rialachán nua seo, mar atá i gcláir eile faoi chuimsiú an Chreata
Airgeadais Ilbhliantúil (an CAI), is ea an timpeallacht rialála a shimpliú agus
rochtain ar chúnamh an Aontais a éascú do thíortha comhpháirtíochta agus do
réigiúin chomhpháirtíochta, d’eagraíochtaí na sochaí sibhialta, Fiontair Bheaga
agus Mheánmhéide, etc. sa mhéid go rannchuidíonn siad le cuspóirí an
Rialacháin.
Simpleofar
ionstraimí seachtracha trí iad a leagan amach níos soiléire agus trí fhorluití
eatarthu a laghdú, le go bhféadfar gach ceann ar leith a shainaithint le
cuspóirí beartais atá sainithe go soiléir.
Déanfar simpliú agus laghdú costas idirbheartaíochta do thíortha
comhpháirtíochta agus do réigiúin chomhpháirtíochta a bhaint amach freisin trí
bhíthin nósanna imeachta clárúcháin solúbtha lena ndéantar foráil do chur i
bhfeidhm na bprionsabal a bhaineann le hÉifeachtacht Cabhrach. Mar shampla,
d'fhéadfadh an tAontas ailíniú le pleananna forbartha náisiúnta na dtíortha comhpháirtíochta,
trína gcuirfí deireadh leis an ngá do thíortha comhpháirtíochta caibidliú a
dhéanamh ar pháipéir straitéise a bheidh sonrach don AE agus a ghlacfaidh an
Coimisiún, agus trína gcuimseofaí anailís níos dírithe a d'fhéadfaí a chur san
áireamh sa doiciméad ilbhliantúil pleanála. Mar an gcéanna, d'fhéadfaí comhordú
deontóirí agus roinnt an tsaothair a atreisiú trí chomhchlárú leis na
Ballstáit.
Cuimsítear na
rialacha cur chun feidhme le Rialachán (AE) Uimh [--] ó Pharlaimint na hEorpa
agus ón gComhairle an [--] lena mbunaítear na rialacha agus na nósanna imeachta
coiteanna maidir le cur chun feidhme ionstraimí an Aontais do ghníomhaíocht
sheachtrach.
Difreáil
Tá sé beartaithe leis an gcur chuige
difreáilte atá leagtha amach sa Teachtaireacht "Increasing the Impact
of EU Development Policy: An Agenda for Change" (Tionchar Bheartas
Forbartha an AE a mhéadú: Clár Oibre le haghaidh Athraithe) tionchar chomhar
forbartha an AE a fheabhsú trína acmhainní a dhíriú ar na réimsí is mó leo ina
bhfuil gá leo chun aghaidh a thabhair ar bhochtainteacht a laghdú agus ar na
réimsí ina bhféadfadh an tionchar is mór a bheith acu. Ba cheart an méid sin a
chur chun i bhfeidhm ar an gcéad dul síos i dtéarmaí incháilitheachta
maidir le cláir comhair dhéthaobhaigh um fhorbairt agus ar an dara dul síos
i dtéarmaí cabhair a chionroinnt.
I bprionsabal, d'imeodh tíortha ardioncaim,
tíortha ard‑mheánioncaim agus tíortha móra meánioncaim eile, atá ag
bogadh i dtreo na forbartha inbhuanaithe agus/nó a bhfuil rochtain acu ar mhóracmhainní
baile agus seachtracha chun a straitéisí forbartha féin a mhaoiniú, d'imeoidís
ar aghaidh ó na cláir cúnaimh dhéthaobhaigh. Tá an domhan ag forbairt:
léiríonn an liosta OECD/DAC d'fhaighteoirí ODA (athbhreithnithe in 2011) go
bhfuil níos mó ná 20 tír imithe ar aghaidh ó chatagóirí ísealioncaim go
meánioncaim nó ó chatagóirí íseal-mheánioncaim go hard‑mheánioncaim,
bunaithe ar OIN per capita. Is léir nach bhfuil anseo ach táscaire amháin agus
ní mór forbairt dhaonna, spleáchas ar chúnamh agus gnéithe eile, lena n‑áirítear
dinimicí an phróisis forbartha, a chur san áireamh agus prionsabal na difreála
á chur i bhfeidhm.
Go háirithe, tá ról nua atá i mbun fáis ag go
leor tíortha meánioncaim ar leibhéil réigiúnacha agus/nó ar leibhéil domhanda.
Ba cheart don AE, dá bhrí sin, an cineál caidrimh atá againn leo, lena n‑áirítear
ár dtosaíochtaí agus ionstraimí comhair, a oiriúnú. Níor cheart an caidreamh a
laghdú dá bharr sin, ach ba cheart foireann níos nua-aimseartha a bheith mar
thoradh air. Ba cheart don AE dul i mbun comhpháirtíochtaí nua le tíortha a
imíonn ar aghaidh ó na cláir chúnaimh dhéthaobhaigh, go háirithe ar bhonn na
gclár réigiúnach agus téamach faoin DCI nua, ionstraimí téamacha airgeadais i
dtaca le gníomhaíocht sheachtrach de chuid an AE agus Ionstraim nua
Comhpháirtíochta.
Gníomhartha Tarmligthe
Tá sé beartaithe
go ndéanfar solúbthacht a atreisiú trí úsáid a bhaint as gníomhartha tarmligthe
i gcomhréir le hAirteagal 290 den Chonradh ionas go bhféadfar leasú a
dhéanamh ar eilimintí neamhriachtanacha áirithe den Rialachán a dhéanann difear
don chlárú ina dhiaidh sin (e.g. iarscríbhinní maidir le tíortha incháilithe,
réimsí le haghaidh comhair agus cionroinnt airgeadais táscach in aghaidh an
chláir do 2014-2020).
Míniúchán mionsonraithe
Sa roinn seo,
tugtar tráchtaireacht mhionsonraithe ina mínítear na príomhsmaointe a bhaineann
le Rialachán nua an DCI faoi gach ceann de na hairteagail bheartaithe.
(0)          Ábhar agus raon feidhme
(Airteagal 1 Teideal I)
Is é an t-aon athrú ata beartaithe in Airteagal 1
an Clár Pan‑Afracach a chur san áireamh faoi raon feidhme an Rialacháin.
Dá bhrí sin, cuimsítear
faoin Rialachán gach tír, críoch agus réigiún i mbéal forbartha seachas: na
tíortha sin atá incháilithe don Ionstraim um Réamhaontachas.
(1)          Cuspóirí agus Prionsabail
Ghinearálta (Teideal II) – Airteagal 2 agus Airteagal 3
Leagtar amach in Airteagal 2 (Cuspóirí
agus critéir incháilitheachta) príomhchuspóirí agus cuspóirí
uileghabhálacha an Rialacháin agus saintréithe de chomhar forbartha geografach
agus téamach an Aontais. Tá na cuspóirí ar aon dul le
hAirteagal 208 den Chonradh, na teachtaireachtaí réamhluaite ón gCoimisiún
A Budget For Europe 2020 (Buiséad
don Eoraip 2020) agus Increasing the Impact of EU Development Policy: An
Agenda for Change (Tionchar Bheartas Forbartha an AE a mhéadú: Clár Oibre
le haghaidh Athraithe).
Foráiltear leis an
Airteagal do thacaíocht le haghaidh gach foirme de chomhar le tíortha i
mbéal forbartha. Ceanglaítear ann go gcomhlíonfar na critéir maidir le Cúnamh
Forbartha Oifigiúil (CFO) atá bunaithe ag OECD/DAC, faoi réir eisceachtaí
féideartha do na cláir théamamacha agus Phan‑Afracacha.
Déantar foráil maidir le 10 % solúbthachta do ghníomhaíochtaí neamh‑ODA
do na cláir sin chun an caiteachas a chumhdach, nach caiteachas é atá i
gcomhréir le ODA i bhfírinne, ach a d'fhéadfadh a bheith de dhíth chun na
gníomhaíochtaí faoi na cláir sin a chur chun feidhme go leordhóthanach.
Leagtar amach in Airteagal 3
(Prionsabail Ghinearálta) na príomhphrionsabail lena rialaítear cur chun
feidhme an Rialacháin, is iad siúd: an daonlathas, urramú ar chearta an duine
agus ar bhunsaoirsí agus an smacht reachta; cur chuige difreáilte i leith na
dtíortha comhpháirtíochta, agus a gcuid riachtanas, a gcuid acmhainní, a gcuid
tiomantas agus a gcuid feidhmíochta, agus an tionchar a d’fhéadfadh a bheith
acu ar an AE á gcur san áireamh; eochair-shaincheisteanna leathana (amhail
comhionannas inscne agus cumhachtú na mban); comhchuibheas neartaithe maidir le
gníomhaíocht sheachtrach an AE; comhordú feabhsaithe leis na Ballstáit agus le
deontóirí déthaobhacha nó iltaobhacha eile; agus próiseas forbartha
comhpháirtíochta atá treoraithe ag tíortha agus ag réigiúin; trí chur chuige
cuimsitheach agus rannpháirteach i leith na forbartha, trí úsáid a bhaint as rialacha
mionsonraithe éifeachtacha agus nuálacha maidir le comhar i gcomhréir le
dea-chleachtas de chuid OECD/DAC, rud a chuirfeadh feabhas ar thionchar na
cabhrach agus a laghdódh forluí agus dúbailt.
(2)          Cláir Gheografacha agus
Théamacha (Teideal III) – Airteagal 4 go hAirteagal 9
Tuairiscítear in Airteagal 4 (Cur Chun
Feidhme Chúnamh an Aontais) ar an gcineál clár faoina ndéanfar cúnamh an AE
a sheachadadh.
Cuimsítear faoi Airteagal 5
(Cláir Gheografacha) na réimsí féideartha maidir le comhar agus déantar idirdhealú
san Airteagal idir comhar réigiúnach agus comhar déthaobhach. Déanfar
prionsabal na difreála atá leagtha síos in Airteagal 3 a chur chun
feidhme. Dá thoradh sin, chuirfí cúnamh forbartha déthaobhach ar fáil do na
tíortha comhpháirtíochta sin a bhfuil an gá is mó acu leis agus nach bhfuil na
hacmhainní airgeadais is gá acu ar mhaithe lena bhforbairt féin. Chomh maith
leis sin, cuirtear san áireamh i bprionsabal na difreála an tionchar a
d'fhéadfadh a bheith ag cúnamh an Aontais i dtíortha comhpháirtíochta. Tá na
tíortha comhpháirtíochta a bhainfidh leas as cúnamh forbartha déthaobhach
liostaithe in Iarscríbhinn III. Ní áirítear leis an Iarscríbhinn sin
tíortha atá "imithe ar aghaidh" de réir na gcritéar seo a leanas:
tíortha comhpháirtíochta ar ionann iad agus níos mó ná 1 % d'olltáirgeacht
intíre an domhain ná tíortha ard‑mheánioncaim de réir an liosta
d'fhaighteoirí an Chúnaimh Forbartha Oifigiúil (CFO) de chuid OECD/DAC, déantar
iad a chur as an áireamh i bprionsabal; mar sin féin, baintear úsáid as breis
critéar a bhaineann le riachtanas agus le hacmhainn, amhail an tInnéacs um
Fhorbairt Dhaonna, an tInnéacs um Leochaileacht Eacnamaíoch agus spleáchas ar
chabhair, chomh maith le fás eacnamaíoch agus infheistíocht dhíreach eachtrach.
Chomh maith leis sin, cuirtear iontaofacht na sonraí atá ar fáil san áireamh.
Mar sin féin, bhainfeadh
gach tír chomhpháirtíochta atá san áireamh in Iarscríbhinn I leas as cláir
réigiúnacha agus théamacha.
Ní dhéantar leis an Rialachán seo réimsí
comhair nó idirghabhála an AE a shrianadh. Is chun
críocha léiriúcháin amháin a thugtar aon liostú de na réimsí sin. D'fhéadfaí
réimsí a roghnú toisc go bhfuil siad tábhachtach maidir leis na haidhmeanna atá
leagtha amach sa Chonradh a bhaint amach, maidir le hoibleagáidí agus
tiomantais idirnáisiúnta an AE nó maidir leis na cuspóirí sonracha dá
bhforáiltear sna comhaontuithe le tíortha comhpháirtíochta agus le réigiúin
chomhpháirtíochta. Mar sin féin, ba cheart iad a mholadh le tagairt do chuspóir
an AE ar chúnamh a dhíriú, d'fhonn a áirithiú go ndéanfaidh beartas an AE agus
beartais na mBallstát a chéile a chomhlánú mar a éilítear faoi
Airteagal 208 den Chonradh[4]
agus i bhfianaise na dteachtaireachtaí ón gCoimisiún (go háirithe an
teachtaireacht ón gCoimisiún An Agenda for Change (Clár Oibre le
haghaidh Athraithe) agus na rún iomchuí ón gComhairle agus ón bParlaimint.
Cuimsítear faoi Airteagal 6 (Cláir
Théamacha) na cláir théamacha, a mbeidh a gcuspóirí ginearálta agus a
bhfairsinge ghinearálta ag luí le cuspóir agus raon feidhme foriomlán an
Rialacháin seo, agus na coinníollacha faoina gcuirfear na cláir théamacha chun
feidhme.
Tuairiscítear in Airteagal 7
(Earraí Poiblí Domhanda agus Dúshláin Phoiblí Dhomhanda) an clár téamach um
Earraí Poiblí Domhanda agus Dhúshláin Phoiblí Dhomhanda a dhíreoidh ar na
príomhearraí domhanda agus ar na príomhdhúshláin dhomhanda ar bhealach atá
solúbtha agus leathan. Déantar cur síos breise ar na príomhréimsí
gníomhaíochtaí a shaothrófar faoin gclár seo in Iarscríbhinn V, agus
áirítear leo, inter alia, an comhshaol agus an t‑athrú aeráide,
fuinneamh inbhuanaithe[5], forbairt dhaonna (lena n‑áirítear sláinte, oideachas,
comhionannas inscne, fostaíocht, scileanna, cosaint shóisialta agus cuimsiú
sóisialta mar aon le gnéithe a bhaineann le forbairt eacnamaíoch amhail fás,
poist, trádáil agus ceangaltas na hearnála príobháidí), slándáil bia agus
imirce agus tearmann. A bhuí leis an gclár téamach
seo, beifear in ann freagairt go tapa ar imeachtaí agus ar ghéarchéimeanna
domhanda gan choinne (e.g. géarchéim na bpraghsanna bia, an fliú éanúil).
Laghdófar ilroinnt an chomhair um fhorbairt de chuid an AE agus ceadófar
atreisiú agus comhchuibheas iomchuí na ngníomhaíochtaí inmheánacha agus
seachtracha.
Tuairiscítear in Airteagal 8
(Eagraíochtaí na Sochaí Sibhialta agus Údaráis Áitiúla) an clár téamach um
Eagraíochtaí na Sochaí Sibhialta agus Údaráis Áitiúla, a bhunaíonn é féin ar an
iarchlár um Ghníomhaithe Neamhstáit agus Údaráis Áitiúla. Géaraíodh fócas an
chláir seo agus tugadh aird níos mó ar fhorbairt acmhainne Eagraíochtaí na
Sochaí Sibhialta agus na nÚdarás Áitiúil. Déanfar sochaí shibhialta
chuimsitheach agus chumhachtaithe agus údaráis áitiúla chuimsitheacha agus
chumhachtaithe a chur chun cinn leis an gclár, méadófar feasacht agus freagairt
ar shaincheisteanna forbartha, agus neartófar an acmhainn le haghaidh comhphlé
beartais maidir le forbairt.
Tuairiscítear in Airteagal 9
(an Clár Pan‑Afracach) an Clár Pan‑Afracach atá á chur ar bun
chun Straitéis Chomhpháirteach an AE agus na hAfraice (JAES) a chur chun
feidhme. Beidh an clár comhlántach agus comhleanúnach le hionstraimí airgeadais
eile, go háirithe an IEC, an CEF agus na cláir théamacha faoi DCI. Cé go
ndíríonn an IEC agus an CFE ar idirghabhálacha ar an leibhéal réigiúnach nó ar
an leibhéal náisiúnta san Afraic, úsáidfear an clár Pan‑Afracach chun
tacaíocht shonrach a sholáthar do chuspóirí an JAES, agus tacóidh sé go
háirithe le gníomhaíochtaí de chineál trasréigiúnach, ilchríochach agus
traschríochach chomh maith le tionscnaimh ábhartha JAES ar an ardán domhanda.
Beidh an Clár Pan‑Afracach ag feidhmiú i ndluthchomhar/i gcomhbheartú le
hionstraimí eile agus díreoidh sé ar thionscnaimh shonracha arna gcomhaontú
faoi chuimsiú JAES agus a Phleananna Gníomhaíochta nach féidir aon fhoinse
cistiúcháin eile a úsáid ina leith agus áireofar, dá bhrí sin, an
comhleanúnachas agus an tsineirgíocht is gá agus ní dhéanfar dúbailt ná forluí.
(3)          Clárú agus cionroinnt
cistí le haghaidh Comhair Thrasteorann (Teideal IV) – Airteagal 10 go
hAirteagal 14
Leagtar síos in Airteagal 10 (Creat
Ginearálta maidir le Clárú agus Cionroinnt Cistí) an creat ginearálta
maidir le clárú geografach agus téamach, agus maidir le cionroinnt na gcistí
faoin Rialachán seo. Agus é sin á dhéanamh, úsáidfear na critéir chionroinnte a
aithnítear in Airteagal 3(2). D’fhonn sineirgí
agus comhlántacht a áirithiú idir bearta an Aontais agus bearta na mBallstát,
beidh páirt iomlán ag na Ballstáit sa phróiseas cláraithe. Beidh deontóirí agus
gníomhaithe forbartha eile, mar aon leis an tsochaí shibhialta agus údaráis
réigiúnacha agus áitiúla, páirteach sa phróiseas comhairliúcháin freisin.
Déantar foráil i Mír 4 go
ndéanfar méid áirithe cistí a fhágáil gan chionroinnt d'fhonn méadú a dhéanamh
ar sholúbthacht na hionstraime agus ar an gcumas chun freagairt ar imeachtaí
gan choinne (tosaíochtaí polaitiúla nua, tubaistí nádúrtha nó de dhéantús an
duine, etc.).
Leagtar amach in Airteagal 11
(Doiciméid chlárúcháin le haghaidh clár geografach) an ceanglas agus na
prionsabail maidir le páipéir straitéise a ullmhú do na tíortha agus do na
réigiúin a fhaigheann cionroinnt tháscach faoin Rialachán seo agus, bunaithe
orthu sin, faoi chláir ilbhliantúla tháscacha. Liostaítear san
Airteagal freisin eisceachtaí do chásanna nach mbeadh gá le páipéar
straitéise a ullmhú iontu d'fhonn an próiseas cláraithe a shimpliú agus d'fhonn
taobhú le comhchlárú leis na Ballstáit agus le hailíniú le cláir náisiúnta na
dtíortha forbartha.
D'fhonn úinéireacht tíre
agus prionsabail na héifeachtachta cabhraí a áirithiú, déanfar na páipéir
straitéise a dhréachtú i gcomhphlé leis na tíortha comhpháirtíochta agus leis
na réigiúin chomhpháirtíochta, le rannpháirtíocht iomchuí na sochaí sibhialta
agus na n‑údarás réigiúnach agus áitiúil. Beidh na Ballstáit, chomh maith
le deontóirí eile, páirteach i gcomhréir le hAirteagal 10(3).
Tugtar isteach san
Airteagal gur féidir Creatdoiciméad Comhpháirteach a bheith ann ina
leagfaí síos straitéis chuimsitheach Aontais, straitéis a mbeadh beartas
forbartha mar chuid di.
D'fhéadfaí na Cláir
Ilbhliantúla Tháscacha arna n‑ullmhú a bhunú ar aon doiciméid chlárúcháin
a aithnítear san Airteagal seo, ach amháin i gcásanna nach mbeadh an
chionroinnt iomlán níos mó ná EUR 30 milliún. Is féidir Cláir Ilbhliantúla
Tháscacha a oiriúnú trí athbhreithniú meántéarma nó ad hoc, i bhfianaise na
gcuspóirí a baineadh amach, agus i bhfianaise riachtanas nua-aitheanta, amhail
iad siúd a thig ó staideanna géarchéime, iar‑ghéarchéime nó
leochaileachta.
Leagtar béim in Airteagal 12
(Clárú do thíortha atá i staid ghéarchéime, iar-ghéarchéime nó leochaileachta) ar
riachtanais agus imthosca speisialta i dtíortha ina bhfuil géarchéim, i
dtíortha iar-ghéarchéime nó i dtíortha atá i gcásanna leochaileacha, ar cheart
a chur san áireamh nuair a bheidh na creatdoiciméid uile á ndréachtú. Léirítear
i Mír 2 d'Airteagal 12 an gá a d'fhéadfadh a bheith ann le freagra tapa i
dtíortha den sórt sin agus foráiltear sa mhír nós imeachta speisialta (nós
imeachta coiste ex post, Airteagal 14(3)) d'athbhreithniú ad hoc ar an
bpáipéar straitéise agus ar an gclár ilbhliantúil táscach.
Tuairiscítear in Airteagal 13
(Doiciméid chlárúcháin le haghaidh clár téamach) na ceanglais agus an nós
imeachta maidir le doiciméid chlárúcháin théamaigh a dhréachtú. Foráiltear leis
an Airteagal freisin gur féidir athbhreithniú meántéarma nó ad hoc a
dhéanamh, de réir mar is gá.
Foráiltear le hAirteagal 14
(Páipéir Straitéise a fhormheas agus Cláir Ilbhliantúla Tháscacha a ghlacadh) go
ndéanfaidh an Coimisiún doiciméid chlárúcháin ilbhliantúla (i.e. páipéir
straitéise, cláir ilbhliantúla tháscacha do thíortha comhpháirtíochta agus do
réigiúin chomhpháirtíochta) a ghlacadh tar éis dó tuairim a ghlacadh ó choiste
ina bhfuil ionadaithe ó na Ballstáit agus atá faoi chathaoirleacht ionadaí ón
gCoimisiún (coiste a bheadh bunaithe faoi Airteagal 24 den Rialachán seo).

Soláthraítear san
Airteagal freisin solúbthacht agus simpliú do chásanna inar féidir maolú a
bheith ann ar na gnáthnósanna imeachta coiste (e.g. gan nósanna imeachta coiste
a úsáid i gcás oiriúnuithe teicniúla nó mionathruithe ar na cionrannta
foriomlána) agus do chásanna inar féidir nósanna imeachta coiste a chur i
bhfeidhm tar éis leasuithe an Choimisiúin a ghlacadh agus a chur chun feidhme
(e.g. cásanna géarchéime, iar-ghéarchéime agus leochaileachta nó i gcásanna
bagairtí ar an daonlathas agus ar chearta an duine).
(4)          Foráil dheireanach
(Teideal V) – Airteagal 15 go hAirteagal 22
D'fhonn cúnamh an Aontais a dhéanamh níos
comhtháite agus níos éifeachtaí, agus go háirithe d'fhonn cláir atá roinnte
suas i measc ionstraimí éagsúla a sheachaint, leagtar amach in Airteagal 15
(Rannpháirtíocht ag tríú tír nach bhfuil incháilithe faoin Rialachán seo) gur
féidir incháilitheacht an Rialacháin seo a leathnú le go n‑áireofar leis
gach tríú tír, críoch agus réigiún, sa mhéid go gcuirfidh sin le cuspóirí
ginearálta an Rialacháin.
Leagtar síos in Airteagal 16
(Cúnamh a chur ar fionraí) an nós imeachta a chuirfear i bhfeidhm i gcás
neamhchomhlíonadh na bprionsabal atá leagtha amach i dTeideal II agus fionraí
faoi dheoidh an chúnaimh faoin Rialachán seo.
Tugtar isteach le hAirteagal 17
agus le hAirteagal 18 (Cumhachtaí a tharmligean chuig an gCoimisiún)
gur féidir an chumhacht a thabhairt don Choimisiún gníomhartha tarmligthe a
ghlacadh chun Iarscríbhinn I go hIarscríbhinn VI (I) ag gabháil leis
an Rialachán seo a leasú nó a fhorlíonadh. Tuairiscítear in Airteagal 28
na saintréithe agus na nósanna imeachta a bhaineann leis an tarmligean
cumhachta sin. Tabharfar fógra do Pharlaimint na hEorpa agus don Chomhairle go
comhuaineach agus ar an toirt nuair a ghlacfaidh an Coimisiún gníomh tarmligthe
den sórt sin, agus ní thiocfaidh an gníomh i bhfeidhm ach amháin sa chás nach
bhfuil aon agóid curtha in iúl ag an dá institiúid laistigh de 2 mhí (tréimhse
ar féidir í a shíneadh ar feadh 2 mhí bhreise) tar éis an fhógra.
Bunaítear le hAirteagal 19
(Coiste) an coiste ábhartha a thabharfaidh cúnamh don Choimisiún maidir le
cur chun feidhme an Rialacháin seo.[6].
Leagtar síos in Airteagal 20
(Forálacha airgeadais) an tsuim thagartha airgeadais le haghaidh chur chun
feidhme an Rialacháin.
Leagtar béim in Airteagal 21
(an tSeirbhís Eorpach Gníomhaíochta Seachtraí) go gcuirfear an Rialachán
seo chun feidhme i gcomhréir leis an gCinneadh ón gComhairle, lena mbunaítear
eagrúchán agus feidhmiú na Seirbhíse Eorpaí Gníomhaíochta Seachtraí[7], go háirithe Airteagal 9 de.
Foráiltear le hAirteagal 22 (Teacht i
bhfeidhm) do theacht i bhfeidhm an Rialacháin agus dá chur i bhfeidhm ón
1 Eanáir 2014, gan dáta éaga a shocrú.
2011/0406 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena mbunaítear ionstraim maoinithe maidir le
comhar um fhorbairt
TÁ PARLAIMINT NA hEORPA AGUS
COMHAIRLE AN AONTAIS EORPAIGH
Ag féachaint don
Chonradh ar Fheidhmiú an Aontais Eorpaigh, agus go háirithe Airteagal 209(1)
de,
Ag
féachaint don togra ón gCoimisiún,
Tar éis dóibh an
dréachtghníomh reachtach a chur chuig na Parlaimintí Náisiúnta,
Ag gníomhú dóibh i
gcomhréir leis an ngnáthnós imeachta reachtach,
De bharr an méid
seo a leanas:
(1)
Is é atá sa Rialachán seo ceann amháin de na
hionstraimí lena gcuirtear tacaíocht dhíreach ar fáil do bheartais sheachtracha
an Aontais Eorpaigh. Déanfaidh sé ionadú ar Rialachán Uimh. 1605/2006 ó
Pharlaimint na hEorpa agus ón gComhairle an 18 Nollaig 2006 lena
mbunaítear ionstraim maoinithe maidir le comhar um fhorbairt[8] a rachaidh in éag an
31 Nollaig 2013.
(2)
Tá an comhrac i gcoinne na bochtaineachta mar
phríomhchuspóir bheartas forbartha an Aontais Eorpaigh i gcónaí, faoi mar atá
leagtha síos i dTeideal V, Caibidil 1 den Chonradh ar an Aontas Eorpach agus i
dTeideal III, Caibidil 1 de Chuid a Cúig den Chonradh ar Fheidhmiú an Aontais
Eorpaigh, i gcomhréir le Spriocanna Forbartha na Mílaoise (SFManna)[9], nó le cuspóirí eile arna
nglacadh ag an Aontas agus ag a chuid Ballstát.).
(3)
In An Comhdhearcadh Eorpach maidir le Forbairt[10] agus i dteachtaireachtaí ón
gCoimisiún Increasing the impact of EU development Policy - An Agenda for
Change (Tionchar Bheartas an AE a mhéadú – Clár Oibre le haghaidh
Athraithe)[11],
agus in The future approach of EU budget support to third countries (Cur
chuige amach anseo thacaíocht bhuiséadach an AE do thríú tíortha)[12], chomh maith le haon
teachtaireacht amach anseo lena mbunófar treoshuímh agus prionsabail bhunúsacha
maidir le beartas forbartha an Aontais, agus a gcuid conclúidí ina dhiaidh sin,
forálfar an creat beartais ginearálta, na treoshuímh ghinearálta agus an fócas
chun cur chun feidhme an Rialacháin seo a threorú.
(4)
Tá an tAontas bunaithe ar luachanna an daonlathais,
an smacht reachta, uilechoitinne agus dhodhealaitheacht chearta an duine agus
na mbunsaoirsí agus urramú ar chearta an duine agus ar na bunsaoirsí, an meas
ar dhínit an duine, prionsabail an chomhionannais agus na dlúthpháirtíochta,
agus an meas ar phrionsabail Chairt na Náisiún Aontaithe agus ar phrionsabail
an dlí idirnáisiúnta. Féachann sé le forbairt agus comhdhlúthú a dhéanamh ar
ghealltanas do na luachanna sin i dtíortha comhpháirtíochta agus i réigiúin
chomhpháirtíochta trí chomhphlé agus trí chomhar.
(5)
Tá sé mar aidhm ag an Aontas freisin comhchuibheas
a áirithiú le réimsí eile dá chuid gníomhaíochta seachtraí. Ba cheart é sin a áirithiú agus beartas an AE maidir le
comhar um fhorbairt á chur le chéile agus ina chlárú pleanála straitéisí agus i
gcur chun feidhme beart.
(6)
D’fhonn comhchuibheas agus ábharthacht na cabhrach
a áirithiú agus na costais arna n‑iompar ag tíortha comhpháirtíochta a
laghdú ag an am céanna, tá cabhair níos éifeachtaí, comhlántacht níos mó agus
comhchuibhiú níos fearr, ailíniú le tíortha comhpháirtíochta, agus comhordú
nósanna imeachta, idir an tAontas agus a chuid Ballstát agus i gcaidreamh le
deontóirí eile agus gníomhaithe forbartha araon fíor-riachtanach. Trí bhíthin a bheartais forbartha, tá an tAontas tiomanta
do na conclúidí sin ón Dearbhú maidir le hÉifeachtacht Chúnaimh arna ghlacadh
ag an bhFóram Ardleibhéil um Éifeachtacht Chúnaimh, a tionóladh i bPáras, an
2 Márta 2005, ó Chlár Oibre Accra do Ghníomhaíocht arna ghlacadh an
4 Meán Fómhair 2008 agus a nDearbhú leantach arna ghlacadh in Busan
an 1 Nollaig 2011 a chur chun feidhme. Ba cheart athneartú a dhéanamh
ar an gcuspóir chun comhchlárú i measc an Aontais agus a Bhallstát a bhaint
amach. Tá na gealltanais sin ina gcúis le roinnt conclúidí ón gComhairle agus ó
chruinniú Ionadaithe Rialtais na mBallstát leis an gComhairle, amhail Cód
Iompair an AE maidir le Comhlántacht agus Roinnt an tSaothair i mBeartas
Forbartha[13],
agus an Creat Oibriúcháin um Éifeachtacht Cabhrach[14].
(7)
Ba cheart do chúnamh an Aontais tacú le Straitéis
Chomhpháirteach an AE agus na hAfraice[15]
agus lena cuid Pleananna Gníomhaíochta comhleantacha atá mar chuid den chreat
le haghaidh comhair leathain agus chomhthairbhigh laistigh de Chomhpháirtíocht
Straitéiseach arb é is príomhthréith inti saothrú na gcuspóirí coiteanna ar
bhonn cothrom.
(8)
Ba cheart don Aontas agus do na Ballstáit feabhas a
chur ar chomhchuibheas agus ar chomhlántacht a gcuid beartas faoi seach maidir
le comhar um fhorbairt, go háirithe trí fhreagairt ar thosaíochtaí tíortha
comhpháirtíochta agus ar thosaíochtaí réigiún comhpháirtíochta ar leibhéal na
tíre agus ar an leibhéal réigiúnach. Lena áirithiú go
ndéanfaidh beartas an Aontais maidir le comhar um fhorbairt agus beartas na
mBallstát a chéile a chomhlánú agus a neartú, is iomchuí foráil a dhéanamh do
nósanna imeachta maidir le comhchlárú ar cheart iad a chur chun feidhme nuair
is féidir agus nuair is ábhartha.
(9)
Tá beartas agus gníomhaíocht idirnáisiúnta an AE le
haghaidh comhair um fhorbairt á stiúradh ag Spriocanna Forbartha na Mílaoise,
amhail díothú na dianbhochtaineachta agus an dianocrais, lena n‑áirítear
aon leasuithe ina dhiaidh sin ina leith, agus ag na cuspóirí forbartha agus ag
na prionsabail forbartha arna bhformheas ag an Aontas agus ag a chuid Ballstát,
lena n‑áirítear maidir lena gcomhar laistigh de na Náisiúin Aontaithe
(NA) agus d'eagraíochtaí idirnáisiúnta inniúla eile i réimse an chomhair um
fhorbairt.
(10)
Ba cheart don Aontas cur chuige cuimsitheach a chur
chun cinn mar fhreagra ar staideanna géarchéime agus ar staideanna tubaiste
agus ar staideanna a ndéanann coinbhleacht difear dóibh agus ar staideanna
leochaileachta, lena n‑áirítear staideanna trasdula. Ba cheart dó sin cur go háirithe le conclúidí na Comhairle maidir le
Slándáil agus Forbairt[16]  maidir le
freagairt an AE ar staideanna leochaileachta[17] maidir le coinbhleachtaí a chosc[18] chomh maith le
haon chonclúidí ábhartha ina dhiaidh sin. Ba cheart dó sin an meascán is gá de
chur chuige, d’fhreagraí agus d'ionstraimí a sholáthar go háirithe trí
chothromaíocht iomchuí idir cur chuige atá dírithe ar shlándáil, cur chuige atá
dírithe ar fhorbairt agus cur chuige atá dírithe ar dhaonnúlachas a áirithiú
agus trí fhreagra gearrthéarmach a nascadh le tacaíocht fhadtéarmach.
(11)
Ba cheart do chúnamh an Aontais díriú ar an áit a
bhfuil an tionchar is mó aige, ag féachaint dá acmhainn chun gníomhú ar scála
domhanda agus chun freagairt ar dhúshláin dhomhanda amhail díothú na bochtaineachta,
forbairt inbhuanaithe chuimsitheach agus cur chun cinn domhanda an daonlathais,
an dea-rialachais, chearta an duine agus an smachta reachta, agus dá
ghealltanas fadtéarmach agus intuartha do chúnamh forbartha agus dá ról maidir
le comhordú a dhéanamh lena chuid Ballstát. D'fhonn
an toradh sin a áirithiú, ba cheart prionsabal na difreála a chur chun feidhme,
ní amháin ar leibhéal na cionranna cistí, ach ar leibhéal an cláraithe freisin,
lena áirithiú go ndíreofar spriocanna comhair dhéthaobhaigh um fhorbairt ar
thíortha comhpháirtíochta a bhfuil an gá is mó acu leis, lena n‑áirítear
stáit leochaileacha agus stáit an‑soghonta, agus orthu siúd a bhfuil
acmhainn theoranta acu foinsí eile maoinithe a rochtain chun tacú lena gcuid
forbartha féin, ag féachaint don tionchar a d'fhéadfadh a bheith ag cúnamh an
Aontais i dtíortha comhpháirtíochta. Dá thoradh sin, dhíreodh clárú déthaobhach
ar thíortha den sórt sin, de bhun cur i bhfeidhm critéar oibiachtúil bunaithe
ar riachtanais agus acmhainní na dtíortha sin, agus ar thionchar chúnamh an AE.
(12)
Ba cheart don Rialachán seo creat cumasúcháin don
chlárú a sholáthar, lena ndéanfaí foráil do chomhchuibheas feabhsaithe idir
beartais an Aontais trí úsáid a bhaint as creatdoiciméad comhpháirteach mar
bhonn do chlárú. Ba cheart dó ailíniú iomlán idir
tíortha comhpháirtíochta agus réigiúin chomhpháirtíochta a chumasú trína bheith
ag brath, nuair is iomchuí, ar phleananna forbartha náisiúnta nó ar dhoiciméid
forbartha chuimsitheacha den chineál céanna; agus ba cheart dó comhordú níos
fearr i measc deontóirí, go háirithe idir an tAontas agus a chuid Ballstát, a
shaothrú trí chlárú comhpháirteach.
(13)
Ó tharla nach féidir leis na Ballstáit cuspóirí an
Rialacháin seo a bhaint amach go leordhóthanach agus gur fearr dá bhrí sin, de
bharr fhairsinge na gníomhaíochta, is féidir iad a bhaint amach ar leibhéal an
Aontais, féadfaidh an tAontas bearta a ghlacadh, i gcomhréir le prionsabal na
coimhdeachta agus na comhréireachta mar a leagtar amach in Airteagal 5 de
Chonradh an Aontais Eorpaigh é. I gcomhréir le prionsabal na comhréireachta, a
leagtar amach san Airteagal sin, ní théann an Rialachán seo thar a bhfuil
riachtanach chun na cuspóirí sin a bhaint amach.
(14)
I saol domhanda, tá beartais éagsúla inmheánacha an
AE, amhail an comhshaol, an t‑athrú aeráide, fostaíocht (lena n‑áirítear
obair chuibhiúil do gach duine), comhionannas inscne, fuinneamh, uisce, iompar,
sláinte, oideachas, ceartas agus slándáil, taighde agus nuálaíocht, an tsochaí
faisnéise, imirce, talmhaíocht agus iascach, ag éirí níos tábhachtaí i
ngníomhaíocht sheachtrach an AE anois. Leagtar béim i
dTeachtaireacht ón gCoimisiún An Eoraip 2020: Straitéis maidir le fás
cliste, inbhuanaithe agus uilechuimsitheach[19] ar ghealltanas an Aontais le
cur chun cinn a dhéanamh ina chuid beartas inmheánach agus seachtrach ar fhás
cliste, cuimsitheach agus inbhuanaithe lena dtugtar trí cholún le chéile: colún
eacnamaíoch, colún sóisialta agus colún an chomhshaoil.
(15)
Tá an comhrac i gcoinne an athraithe aeráide agus
cosaint an chomhshaoil i measc na ndúshlán mór atá roimh an Aontas agus tá gá
práinneach sa dá cheann acu le gníomhaíocht idirnáisiúnta. I gcomhréir leis an rún atá luaite i dTeachtaireacht ón
gCoimisiún A Budget for Europe 2020 (Buiséad don Eoraip 2020) an
29 Meitheamh 2011[20],
ba cheart don Rialachán seo rannchuidiú leis an gcuspóir le 20 % ar a
laghad de bhuiséad an AE a chaitheamh ar shochaí ísealcharbóin agus ar shochaí
atá athléimneach ó thaobh aeráide de, agus ba cheart don chlár um earraí poiblí
domhanda agus um dhúshláin phoiblí dhomhanda 25 % ar a laghad dá chistí a
úsáid chun an t‑athrú aeráide agus an comhshaol a chumhdach. Ba cheart go
mbeadh tacaíocht fhirthpháirteach ag teacht ó ghníomhaíochtaí sa dá réimse sin,
nuair is féidr, chun a dtionchar a neartú.
(16)
Sa Teachtaireacht ón gCoimisiún Increasing the
impact of EU development Policy: An agenda for Change (Tionchar Bheartas an
AE a mhéadú: Clár Oibre le haghaidh Athraithe)[21]
déantar foráil do thacaíocht leanúnach do chuimsiú sóisialta agus d’fhorbairt
dhaonna trí 20 % ar a laghad de chúnamh forbartha an Aontais. D'fhonn rannchuidiú leis sin, ba cheart do 20 % ar a
laghad den chlár um earraí poiblí domhanda agus dhúshláin phoiblí dhomhanda
tacaíocht a thabhairt do réimse sin na forbartha.
(17)
Ba cheart na liostaí de thíortha comhpháirtíochta
faoin Rialachán seo a oiriúnú ar bhonn na n‑athruithe a d'fhéadfaí a
dhéanamh ar a gcuid stádais faoi mar a shocraigh Coiste Cúnaimh Forbartha na
hEagraíochta um Chomhar agus Fhorbairt Eacnamaíochta (OECD/DAC), agus ar bhonn
athruithe tábhachtacha i bhforbairt dhaonna, spleáchas ar chabhair,
géarchéimeanna, leochaileacht agus gnéithe eile lena n‑áirítear dinimicí
an phróisi forbartha. Is ionann eilimintí
neamhriachtanacha den Rialachán seo agus nuashonruithe den sórt sin,
athbhreithnithe ar na tíortha comhpháirtíochta atá incháilithe do chomhar um
fhorbairt agus modhnuithe ar na sainmhínithe atá ar réimsí mionsonraithe de
chomhar agus de ghníomhaíochtaí, agus oiriúnaithe don chionroinnt tháscach
airgeadais in aghaidh an chláir. Dá réir sin, d'fhonn a raon feidhme a oiriúnú
don chás atá ag athrú go tapa i dtríú tíortha, ba cheart an chumhacht a
tharmligean don Choimisiún gníomhartha a ghlacadh i gcomhréir le
hAirteagal 290 den Chonradh ar Fheidhmiú an Aontais Eorpaigh d’fhonn
nuashonrú a dhéanamh ar na hIarscríbhinní a ghabhann leis an Rialachán seo, ar
a n‑áirítear an liosta de na tíortha comhpháirtíochta agus de na réigiúin
chomhpháirtíochta atá incháilithe do mhaoiniú an Aontais, an sainmhíniú ar
réimsí mionsonraithe comhair faoi chláir gheografacha agus théamacha agus na
cionrannta táscacha in aghaidh an chláir. Tá sé tábhachtach, go háirithe, go
rachadh an Coimisiún i mbun comhairliúchán iomchuí le linn a chuid oibre
ullmhúcháin, lena n‑áirítear comhairliúchán le saineolaithe. Ba cheart
don Choimisiún a áirithiú, agus gníomhartha tarmligthe á n‑ullmhú agus á
dtarraingt suas aige, go ndéanfar na doiciméid ábhartha a tharchur an tráth
céanna, go tráthúil agus go hiomchuí chuig Parlaimint na hEorpa agus chuig an
gComhairle.
(18)
Chun dálaí aonfhoirmeacha a áirithiú chun an
Rialachán seo a chur chun feidhme ba cheart cumhachtaí cur chun feidhme a
thabhairt don Choimisiún.
(19)
Ba cheart na cumhachtaí a bhaineann le páipéir
straitéise agus le cláir ilbhliantúla tháscacha atá leagtha síos in
Airteagal 11 go hAirteagal 14 den Rialachán seo a fheidhmiú i
gcomhréir le Rialachán (AE) Uimh. 182/2011 ó Pharlaimint na hEorpa agus ón
gComhairle an 16 Feabhra 2011 lena leagtar síos síos na rialacha agus
na prionsabail ghinearálta a bhaineann leis na sásraí maidir le rialú ag na
Ballstáit ar fheidhmiú cumhachtaí cur chun feidhme ag an gCoimisiún[22]. Agus aird a thabhairt ar
chineál na ngníomhartha cur chun feidhme sin, agus go háirithe iad a bheith
dírithe ar bheartais agus ar a n‑impleachtaí buiséadacha, ba cheart, go
ginearálta, an nós imeachta scrúdúcháin a úsáid le haghaidh a nglactha, ach
amháin le haghaidh beart ar mhionscála airgeadais. Ba
cheart don Choimisiún gníomhartha cur chun feidhme a ghlacadh láithreach i
gcásanna a bhfuil údar cuí leo a bhaineann leis an ngá le freagairt mhear ón
Aontas, inar gá sin ar mhórchúiseanna práinne.
(20)
Tá rialacha agus nósanna imeachta coiteanna maidir
le cur chun feidhme ionstraimí an Aontais maidir le gníomhaíocht sheachtrach
leagtha síos i Rialachán (AE) Uimh. .../... ó Pharlaimint na hEorpa agus
ón gComhairle an ...[23],
'an Rialachán Coiteann Cur Chun Feidhme' anseo feasta.
(21)
Tá tuairisc ar eagrúchán agus ar fheidhmiú na
Seirbhíse Eorpaí Gníomhaíochta Seachtraí i gCinneadh 2010/427/AE ón gComhairle[24],
TAR ÉIS AN RIALACHÁN SEO A GHLACADH:
TEIDEAL
I
RÉAMHRÁ
Airteagal 1
Ábhar
agus raon feidhme
1.
Faoin Rialachán seo, féadfaidh an tAontas na nithe
seo a leanas a mhaoiniú:
(a)
cláir gheografacha atá dírithe ar thacaíocht a
thabhairt do chomhar le tíortha, críocha agus réigiúin i mbéal forbartha atá leagtha
amach in Iarscríbhinn I (dá ngairtear 'tíortha comhpháirtíochta agus
réigiúin chomhpháirtíochta' anseo feasta), atá san áireamh sa liosta
d'fhaighteoirí Cúnaimh Forbartha Oifigiúil (CFO) de chuid OECD/DAC atá leagtha
amach in Iarscríbhinn II. Tá na tíortha comhpháirtíochta a bhainfidh leas
as cúnamh forbartha déthaobhach liostaithe in Iarscríbhinn III.
(b)
cláir théamacha chun aghaidh a thabhairt ar earraí
poiblí domhanda agus ar dhúshláin phoiblí dhomhanda agus chun tacaíocht a
thabhairt d'eagraíochtaí na sochaí sibhialta agus d'údaráis áitiúla i dtíortha,
i gcríocha agus i réigiúin atá incháilithe do mhaoiniú an Aontais faoi chláir
gheografacha, i gcomhréir le hIarscríbhinn I den Rialachán seo, Rialachán
(AE) Uimh. [.../ ...] ó Pharlaimint na hEorpa agus ón gComhairle lena
mbunaítear Ionstraim Eorpach um Chomharsanacht[25],
agus Cinneadh [2001/822/CE ón gComhairle an 27 Samhain 2001 maidir le
tíortha agus críocha thar lear a chomhlachú[26]],
agus sínitheoirí Chomhaontú Comhpháirtíochta an ACC-an AE arna shíniú an
23 Meitheamh 2000 i dtíortha na hAfraice, Mhuir Chairib agus an
Aigéin Chiúin (ACC).
(c)
clár Pan‑Afracach chun tacú le Straitéis
Chomhpháirteach an AE agus na hAfraice sna tíortha, sna críocha agus sna
réigiúin atá cuimsithe ag an Straitéis sin.
2.
Chun críocha an Rialacháin seo, tá réigiún sainithe
mar aonán geografach ina bhfuil níos mó ná tír amháin i mbéal forbartha.
TEIDEAL
II
CUSPÓIRÍ AGUS PRIONSABAIL GHINEARÁLTA
Airteagal 2
Cuspóirí
agus critéir incháilitheachta
1.
Faoi chuimsiú phrionsabail agus chuspóirí
ghníomhaíocht sheachtrach an Aontais
(a)
is é cuspóir príomhúil an chomhair faoin Rialachán
seo ná an bhochtaineacht a laghdú agus, san fhadtéarma, deireadh a chur léi ar
fad;
(b)
rannchuideoidh comhar faoin Rialachán seo le
cuspóirí eile ghníomhaíocht sheachtrach an AE a bhaint amach, go háirithe:
(i)         forbairt eacnamaíochta, shóisialta
agus chomhshaoil inbhuanaithe a chothú, agus
(ii)         daonlathas,
an smacht reachta, dea-rialachas agus urramú ar chearta an duine a chur chun
cinn.
Déanfar baint amach na gcuspóirí seo a thomhas trí
úsáid a bhaint as táscairí iomchuí, go háirithe SFM 1 le haghaidh fhomhír (a)
agus SFM 1 go 8 le haghaidh fhomhír (b), agus táscairí eile arna gcomhaontú ag
an Aontas agus ag Ballstáit an Aontais.
2.
Dearfar gníomhaíochtaí faoi na cláir gheografacha
chun na critéir maidir le CFO atá bunaithe ag OECD/DAC a chomhlíonadh.
Dearfar gníomhaíochtaí faoi na cláir Phan‑Afracacha
agus na cláir théamacha chun na critéir maidir le CFO atá bunaithe ag OECD/DAC
a chomhlíonadh, ach amháin:
(a)
má éilíonn saintréithe an tairbhí a mhalairt, nó
(b)
má chuireann an ghníomhaíocht tionscnamh domhanda,
tosaíocht beartais an Aontais nó oibleagáid nó gealltanas idirnáisiúnta an
Aontais, dá dtagraítear in Airteagal 6, chun feidhme agus nach bhfuil de
thréithe ag an ngníomhaíocht na critéir maidir le CFO a chomhlíonadh.
Gan dochar do phointe (a), déanfaidh 90 % ar
a laghad den chaiteachas a ndéantar foráil dó faoi na cláir Phan‑Afracacha
agus na cláir théamacha na critéir maidir le CFO atá bunaithe ag OECD/DAC a
chomhlíonadh.
3.
Ní dhéanfar cistiú ar ghníomhaíochtaí atá
cumhdaithe ag Rialachán (CE) Uimh. 1257/96 ón gComhairle an
20 Meitheamh 1996 maidir le cabhair dhaonnúil[27] agus atá incháilithe le
haghaidh cistiúcháin faoin Rialachán seo, i bprionsabal, ach amháin má tá gá
ann comhar leanúnach a áirithiú ó dhálaí géarchéime go dálaí seasta le haghaidh
forbartha.
Airteagal 3
Prionsabail
ghinearálta
1.
Is é aidhm an Aontais prionsabail an daonlathais,
an smacht reachta, urramú do chearta an duine agus do bhunsaoirsí ar a bhfuil
sé bunaithe a chur chun cinn, a fhorbairt agus a chomhdhlúthú, trí agallamh
agus trí chomhar le tíortha comhpháirtíochta agus réigiúin chomhpháirtíochta.
2.
Agus an Rialachán seo á chur chun feidhme agus
d’fhonn tionchar mór a áirithiú do chúnamh an Aontais, saothrófar cur chuige
difreálaithe i measc tíortha comhpháirtíochta, d'fhonn a áirithiú go gcuirtear
comhar sonrach saincheaptha ar fáil dóibh bunaithe ar na nithe seo a leanas:
(a)
a gcuid riachtanas:
(b)
a gcumas acmhainní airgeadais a ghiniúint agus
rochtain a fháil orthu agus a gcumas ionsúcháin; agus
(c)
a gceangaltais agus a
bhfeidhmíocht.
Saothrófar an cur chuige difreálaithe freisin ag
féachaint don tionchar a d'fhéadfadh a bheith ag cúnamh an Aontais i dtíortha
comhpháirtíochta.
Tabharfar tosaíocht do na tíortha a bhfuil an gá
is mó acu leis, go háirithe na tíortha is lú forbairt, tíortha ísealioncaim
agus tíortha ina bhfuil géarchéim, tíortha iar‑ghéarchéime nó tíortha atá
i gcásanna leochaileacha sa phróiseas cionroinnte acmhainní.
3.
Déanfar príomhshruthú ar na saincheisteanna
trasearnálacha seo a leanas a chur chun cinn i ngach clár: cearta an duine,
comhionannas inscne, cumhachtú na mban, neamh‑idirdhealú, daonlathas,
dea-rialachas, cearta an linbh agus cearta daoine dúchasacha, cuimsiú sóisialta
agus cearta daoine faoi mhíchumas, inbhuanaitheacht chomhshaoil, lena n‑áirítear
dul i ngleic leis an athrú aeráide, agus VEID/SEIF a chomhrac.
4.
Díreofar aird ar leith freisin
ar an smacht reachta a neartú, rochtain ar cheartas a fheabhsú agus tacú leis
an tsochaí shibhialta, le trádáil agus forbairt inbhuanaithe, le rochtain ar
TFCanna, agus le sláinte agus slándáil an tsoláthair bhia, chomh maith le
hidirphlé, rannpháirtíocht agus athmhuintearas a chur chun cinn, agus tógáil
institiúidí.
5.
Áiritheofar comhsheasmhacht le
réimsí eile gníomhaíochta seachtraí an Aontais agus le beartais ábhartha eile
an Aontais i gcur chun feidhme an Rialacháin seo. Chuige sin, beidh na bearta a
mhaoineofar faoin Rialachán seo, lena n‑áirítear iad siúd arna mbainistiú
ag an BEI, bunaithe ar na beartas um chomhar atá nó a bheidh leagtha amach in
ionstraimí amhail comhaontuithe, dearbhuithe agus pleananna gníomhaíochta idir
an tAontas agus na tríú tíortha agus réigiúin lena mbaineann, agus ar chinntí,
leasanna sonracha, tosaíochtaí beartais agus straitéisí an Aontais chomh maith.
6.
Déanfaidh an Coimisiún agus na
Ballstáit malartuithe faisnéise rialta minice a lorg, lena n‑áirítear le
deontóirí eile, agus cuirfidh siad comhordú agus comhlántacht níos fearr i
measc na ndeontóirí chun cinn trí bheith ag obair i dtreo chomhchláraithe
ilbhliantúil, bunaithe ar straitéisí laghdaithe bochtaineachta na dtíortha
comhpháirtíochta nó ar straitéisí coibhéiseacha, trí chomh‑mheicníochtaí
cur chun feidhme lena n‑áirítear anailís chomhroinnte, trí chomh‑mhisin
na ndeontóirí uile agus trí úsáid a bhaint as socruithe cómhaoinithe agus
socruithe um chomhar tarmligthe.
7.
Faoi chuimsiú a n‑inniúlachtaí faoi seach,
cuirfidh an tAontas agus na Ballstáit cur chuige iltaobhach chun cinn i ndáil
le dúshláin dhomhanda agus, nuair is iomchuí, cothóidh siad comhar le
heagraíochtaí agus comhlachtaí idirnáisiúnta agus le deontóirí déthaobhacha
eile.
8.
Cuirfidh an tAontas comhar éifeachtach le tíortha
comhpháirtíochta agus réigiúin chomhpháirtíochta chun cinn i gcomhréir leis an
gcleachtas idirnáisiúnta is fearr. Tiocfaidh méadú i gcónaí ar a mhéad a bheidh
a thacaíocht á hailíniú le straitéisí forbartha náisiúnta nó réigiúnacha,
beartais athchóirithe agus nósanna imeachta na gcomhpháirtithe. Rannchuideoidh sé le próiseas na cuntasaíochta frithpháirtí
idir rialtais agus institiúidí na gcomhpháirtithe agus deontóirí a neartú, agus
cuirfidh sé saineolas áitiúil agus fostaíocht áitiúil chun cinn. Chuige sin,
cuirfidh sé na nithe seo a leanas chun cinn:
(a)
próiseas forbartha atá faoi cheannas agus faoi
úinéireacht na tíre comhpháirtíochta nó an réigiúin chomhpháirtíochta;
(b)
cineálacha cur chuige cuimsitheacha agus
rannpháirteacha maidir le forbairt agus rannpháirtíocht leathan gach aicme den
tsochaí sa phróiseas forbartha agus san idirphlé náisiúnta agus réigiúnach,
lena n‑áirítear idirphlé polaitiúil;
(c)
módúlachtaí agus ionstraimí comhair éifeachtacha
agus nuálacha mar atá leagtha amach in Airteagal 4 den an Rialachán
Coiteann Cur Chun Feidhme, amhail deontais agus iasachtaí agus meicníochtaí
eile roinnte riosca a mheascadh in earnálacha agus tíortha roghnaithe agus
rannpháirtíocht na hearnála príobháidí, i gcomhréir le dea-chleachtas OECD/DAC.
Déanfar na módúlachtaí agus ionstraimí sin a oiriúnú
do na dálaí ar leith i ngach tír chomhpháirtíochta nó réigiún comhpháirtíochta,
le béim ar chineálacha cur chuige atá bunaithe ar chláir, ar mhaoiniú cabhrach
intuartha a sholáthar, ar acmhainní príobháideacha a úsáid, ar fhorbairt agus
úsáid chórais na dtíortha agus ar chineálacha cur chuige atá bunaithe ar thorthaí
maidir le forbairt lena n‑áirítear, nuair is iomchuí, spriocanna agus
táscairí atá comhaontaithe go hidirnáisiúnta amhail iad sin atá ag Spriocanna
Forbartha na Mílaoise; agus
(d)
tionchar na mbeartas agus an
chláraithe a fheabhsú trí chomhordú agus comhchuibhiú i measc na ndeontóirí
chun forluí agus dúbailt a laghdú, comhlántacht a fheabhsú agus tacú le
tionscnaimh na ndeontóirí uile.
(e)
Beidh comhordú ar bun sna tíortha comhpháirtíochta
agus réigiúin chomhpháirtíochta ag baint úsáide as treoirlínte comhaontaithe
agus prionsabail chomhaontaithe an dea-chleachtais maidir le comhordú agus
éifeachtacht cabhrach.
9.
Tacóidh an tAontas, inter alia, le cur chun
feidhme an chomhoibrithe agus an idirphlé dhéthaobhaigh, réigiúnaigh agus
iltaobhaigh, comhaontuithe comhpháirtíochta agus comhair thriantánaigh.
10.
Déanfaidh an Coimisiún
malartuithe faisnéise rialta a lorg leis an tsochaí shibhialta.
TEIDEAL
III
CLÁIR GHEOGRAFACHA AGUS THÉAMACHA
Airteagal 4
Cúnamh
ón Aontais a chur chun feidhme
I gcomhréir le críoch ghinearálta agus raon
feidhme ginearálta, agus le cuspóirí agus le prionsabail ghinearálta an
Rialacháin seo, déanfar cúnamh ón Aontas a chur chun feidhme trí chláir
gheografacha, théamacha agus Phan‑Afracacha agus i gcomhréir leis an
Rialachán Coiteann Cur Chun Feidhme.
Airteagal 5
Cláir
gheografacha
1.
Cuirfear gníomhaíochtaí comhair an Aontais faoin
Airteagal seo chun feidhme i ndáil le gníomhaíochtaí de chineál náisiúnta,
réigiúnach, tras‑réigiúnach agus ilchríochach.
2.
Gan dochar d’Airteagal 1(1)(a), cuimseoidh
clár geografach comhar i réimsí iomchuí gníomhaíochta,
(a)
 go
réigiúnach leis na tíortha comhpháirtíochta atá leagtha amach in
Iarscríbhinn I, agus
(b)
go déthaobhach leis na tíortha comhpháirtíochta atá
leagtha amach in Iarscríbhinn III.
3.
Féadfar cláir gheografacha a tharraingt
ó na réimsí comhair atá sa “Chomhdhearcadh Eorpach”, i measc cinn eile, d’fhonn
na cuspóirí dá bhforáiltear in Airteagal 2(1) a bhaint amach.
Leagtar amach comh‑réimsí comhair agus
réimsí sonracha comhair do gach réigiún in Iarscríbhinn IV.
4.
Laistigh de chlár gach tíre, díreoidh an tAontas a
chúnamh ar thrí earnáil i bprionsabal.
Airteagal 6
Cláir
théamacha
I gcomhréir le críoch ghinearálta agus raon
feidhme ginearálta, agus le cuspóirí agus le prionsabail ghinearálta an
Rialacháin seo, cuirfidh gníomhaíochtaí a dtugtar fúthu trí chláir théamacha
luach le gníomhaíochtaí arna maoiniú faoi chláir gheografacha, agus déanfaidh
siad comhlánú orthu.
Beidh feidhm ag na
coinníollacha seo a leanas maidir le clárú na ngníomhaíochtaí téamacha:
(a)
ní féidir cuspóirí beartais an Aontais faoin
Rialachán seo a bhaint amach ar bhealach iomchuí nó ar bhealach éifeachtach trí
na cláir gheografacha;
(b)
téann na gníomhaíochtaí i ngleic le tionscnaimh
dhomhanda a thacaíonn le spriocanna atá comhaontaithe go hidirnáisiúnta, nó le
hearraí poiblí domhanda agus dúshláin phoiblí dhomhanda, agus sa chás sin,
d’fhéadfadh gníomhaíochtaí i mBallstáit, i dtíortha is iarrthóirí agus i
dtíortha is iarrthóirí ionchasacha agus i dtríú tíortha eile a bheidh san
áireamh leo, de mhaolú ar Airteagal 9 den Rialachán Coiteann Cur Chun
Feidhme, mar atá beartaithe sa chlár téamach ábhartha;
agus/nó
(c)
is gníomhaíochtaí de na cineálacha seo a leanas iad
na gníomhaíochtaí;
–
ilréigiúnach agus/nó tras‑earnálach;
–
beartais agus/nó tionscnaimh nuálacha a bhfuil sé
mar chuspóir acu bonn eolais a chur ar fáil do ghníomhaíochtaí amach anseo;
–
gníomhaíochtaí i gcásanna nach bhfuil comhaontú ar
bith ann faoin ngníomhaíocht leis an rialtas comhpháirtíochta nó na rialtais
chomhpháirtíochta;
–
gníomhaíochtaí ina léirítear tosaíocht beartais an
Aontais nó oibleagáid nó gealltanas idirnáisiúnta an Aontais; agus
–
nuair is iomchuí, gníomhaíochtaí i gcásanna nach
bhfuil aon chlár geografach ann nó inar cuireadh an clár geografach ar fionraí.
Airteagal 7
Earraí
poiblí domhanda agus dúshláin phoiblí dhomhanda
1.
Beidh sé mar chuspóir ag cúnamh an Aontais faoin
gclár ‘Earraí poiblí domhanda agus dúshláin phoiblí dhomhanda’ tacú le
gníomhaíochtaí i réimsí amhail an comhshaol agus an t-athrú aeráide, fuinneamh
inbhuanaithe, forbairt dhaonna, slándáil bia, agus imirce agus tearmainn.
2.
Leagtar amach réimsí mionsonraithe gníomhaíochtaí
atá le leanúint ag an gcúnamh ón Aontas faoin Airteagal seo in
Iarscríbhinn V.
Airteagal 8
Eagraíochtaí
na sochaí sibhialta agus údaráis áitiúla
1.
Beidh sé mar chuspóir ag an gclár maidir le
heagraíochtaí na sochaí sibhialta agus le húdaráis áitiúla maoiniú a dhéanamh
ar thionscnaimh i réimse na forbartha ag eagraíochtaí na sochaí sibhialta agus
údaráis áitiúla a thagann ó thíortha comhpháirtíochta, ón Aontas, ó thíortha is
iarrthóirí agus ó iarrthóirí ionchasacha, nó ina gcomhair.
2.
Leagtar amach réimsí mionsonraithe gníomhaíochtaí
atá le leanúint ag an gcúnamh ón Aontas faoin Airteagal seo in
Iarscríbhinn V, mar aon le liosta táscach de chatagóirí eagraíochtaí na
sochaí sibhialta agus na n‑údarás áitiúil.
Airteagal 9
An
clár Pan‑Afracach
1.
Tacóidh an cúnamh ón Aontas le chur chun feidhme
Straitéis Chomhpháirteach an AE agus na hAfraice, agus go háirithe a pleananna
Gníomhaíochta leantacha, chun gníomhaíochtaí de chineál tras‑réigiúnach,
ilchríochach nó domhanda a chuimsiú.
Cuirfidh an Clár Pan‑Afracach comhlántacht
agus comhsheasmhacht le hionstraimí airgeadais eile de ghníomhaíocht
sheachtrach an Aontais chun cinn, go háirithe an Ciste Eorpach Forbraíochta
agus an Ionstraim Eorpach um Chomharsanacht.
2.
Leagtar amach réimsí mionsonraithe comhair atá le
leanúint ag an gcúnamh ón Aontas faoin Airteagal seo in
Iarscríbhinn VI.
3.
Déanfar an clár ilbhliantúil táscach don chlár Pan‑Afracach
a dhréachtú ar bhonn Straitéis Chomhpháirteach an AE agus na hAfraice agus a
pleananna gníomhaíochta.
TEIDEAL
IV
CLÁRÚ AGUS COMHROINNT CISTÍ
Airteagal 10
Creat
ginearálta an chláraithe agus na comhroinnte cistí
1.
Maidir le cláir gheografacha, déanfar cláir
ilbhliantúla tháscacha le haghaidh tíortha comhpháirtíochta agus réigiúin
chomhpháirtíochta a dhréachtú ar bhonn doiciméid straitéise, mar a fhoráiltear
in Airteagal 11.
Maidir le cláir théamacha, déanfar cláir
ilbhliantúla tháscacha a dhréachtú mar a fhoráiltear in Airteagal 13.
Glacfaidh an Coimisiún leis na
bearta cur chun feidhme atá leagtha síos in Airteagal 2 den Rialachán
Coiteann Cur Chun Feidhme ar bhonn na ndoiciméad clárúcháin dá dtagraítear in
Airteagail 11 agus 13. I gcúinsí áirithe, áfach, féadfar tacaíocht an Aontais a
sholáthar i bhfoirm beart nach bhfuil cumhdaithe sna doiciméid seo, dá
bhforáiltear sa Rialachán Coiteann Cur Chun Feidhme.
2.
Rachaidh an tAontas agus a Bhallstáit i gcomhairle
le chéile, agus i gcomhairle le deontóirí agus gníomhaithe forbartha eile, lena
n‑áirítear ionadaithe na sochaí sibhialta agus údaráis réigiúnacha agus
áitiúla, go luath sa próiseas cláraithe d’fhonn comhlántacht agus
comhsheasmhacht a chur chun cinn i measc a ngníomhaíochtaí comhair. D’fhéadfadh sé go rachaidh an tAontas agus a Bhallstáit i mbun
comhchláraithe de thoradh ar an gcomhairliúchán seo.
3.
Socróidh an Coimisiún na
comhrannta ilbhliantúla táscacha laistigh de gach clár geografach i gcomhréir
le prionsabail ghinearálta an Rialacháin seo, bunaithe ar na critéir atá
leagtha síos in Airteagal 3(2), agus na deacrachtaí ar leith á gcur san
áireamh nach mór do thíortha nó réigiúin atá i mbun géarchéime, atá
leochaileach, atá i mbun coinbhleachta nó i mbaol tubaistí aghaidh a thabhairt
orthu, in éineacht le sainiúlacht na gclár éagsúil.
4.
Féadfar cistí a fhágáil gan iad
a chomhroinnt. Faoi réir chionroinnt, nó ath‑chionroinnt na gcistí sin
ina dhiaidh sin mar a fhoráiltear in Airteagail 11(5) agus 13, cinnfear úsáid
na gcistí sin níos déanaí i gcomhréir leis an Rialachán Coiteann Cur Chun
Feidhme.
Airteagal 11
Doiciméid
chlárúcháin le haghaidh clár geografach
1.
Is doiciméid iad páipéir straitéise arna ndréachtú
ag an Aontas chun creat comhtháite a sholáthar do chomhar forbartha idir an
tAontas agus an tír chomhpháirtíochta nó réigiún comhpháirtíochta lena
mbaineann, i gcomhréir le críoch agus le raon feidhme ginearálta, cuspóirí,
prionsabail agus beartas an Aontais.
Comhlíonfaidh ullmhúchán agus cur chun feidhme na
bpáipéar straitéise na prionsabail um éifeachtacht cabhrach: úinéireacht
náisiúnta, comhpháirtíocht, comhordú, comhchuibhiú, ailíniú le córais na tíre
nó an réigiúin is faighteoir, cuntasacht fhrithpháirteach agus díriú na
dtorthaí mar atá leagtha síos in Airteagail 3(5) go (8).
Chuige sin, beidh páipéir
straitéise bunaithe, i bprionsabal, ar idirphlé idir an tAontas agus an tír
chomhpháirtíochta nó réigiún comhpháirtíochta, le baint ag na Ballstáit
ábhartha, nuair is iomchuí, agus an tír chomhpháirtíochta nó réigiún
comhpháirtíochta, le baint ag an tsochaí shibhialta agus ag údaráis réigiúnacha
agus áitiúla, d’fhonn a áirithiú go nglacfaidh an tír nó an réigiún lena
mbaineann úinéireacht leordhóthanach ar an bpróiseas agus d’fhonn tacaíocht a
spreagadh le haghaidh straitéisí forbartha náisiúnta, go háirithe iad siúd chun
an bhochtaineacht a laghdú.
2.
Féadfar athbhreithniú a dhéanamh ar na páipéir
straitéis ag lár a dtéarma, nó ar bhonn ad hoc más gá, i gcomhréir leis na
prionsabail agus na nósanna imeachta atá leagtha síos sna comhaontuithe
comhpháirtíochta agus comhair arna gcur i gcrích leis na tíortha
comhpháirtíochta agus réigiúin chomhpháirtíochta, de réir mar is iomchuí.
3.
Déanfar páipéir straitéise a dhréachtú do na
tíortha comhpháirtíochta nó réigiúin chomhpháirtíochta ábhartha, ach amháin más
rud é gur dréachtaíodh doiciméad comhchreata ina leagtar síos straitéis
chuimsitheach Aontais, lena n‑áirítear beartas forbartha, don tír
chomhpháirtíochta nó don réigiún comhpháirtíochta lena mbaineann.
Ní bheidh aon pháipéar straitéise ag teastáil le
haghaidh na dtíortha nó na réigiún seo a leanas:
(a)
tíortha a bhfuil straitéis forbartha náisiúnta acu
i bhfoirm plean forbartha náisiúnta nó doiciméad forbartha dá shamail a
ghlacfaidh an Coimisiún leis mar bhonn don chlár ilbhliantúil táscach
comhfhreagrach, agus an doiciméad deireanach sin a luadh á ghlacadh;
(b)
tíortha nó réigiúin ar comhaontaíodh doiciméad
comhchlárúcháin ilbhliantúil ina leith idir an tAontas agus na Ballstáit;
(c)
réigiúin a bhfuil straitéis acu a comhaontaíodh go
comhpháirteach leis an AE.
4.
Ní bheidh páipéir straitéise riachtanach do na tíortha
nó réigiúin a fhaigheann cionroinnt de chistí an Aontais faoin Rialachán seo
nach mó é ná EUR 50 milliún don tréimhse 2014-2020.
5.
Déanfar cláir ilbhliantúla tháscacha a dhréachtú do
gach ceann de na tíortha nó réigiúin a fhaigheann cionroinnt tháscach de chistí
an Aontais faoin Rialachán seo. Déanfar na doiciméid sin a dhréachtú ar bhonn
na bpáipéar straitéise nó na ndoiciméad comhchosúil dá dtagraítear san
Airteagal seo, ach amháin le haghaidh na dtíortha nó réigiún a luaitear i
mír 4.
Chun críocha an Rialacháin seo, i gcás ina
gcloíonn sé leis na prionsabail agus na coinníollacha a bhunaítear sa mhír seo,
lena n‑áirítear cionroinnt tháscach cistí. Agus leis na nósanna imeachta
dá bhforáiltear in Airteagal 14, féadfar an doiciméad comhchlárúcháin ilbhliantúil
dá bhforáiltear i mír 3(b) a mheas mar an clár ilbhliantúil táscach.
Leagfar amach sna cláir ilbhliantúla tháscacha na
réimsí tosaíochta arna roghnú lena maoiniú ag an Aontas, na cuspóirí sonracha,
na torthaí a bhfuiltear ag súil leo, na táscairí feidhmíochta agus an
chionroinnt airgeadais tháscach, go foriomlán agus in aghaidh na réimse
tosaíochta araon. Nuair is iomchuí, féadfar an
chionroinnt sin a thabhairt i bhfoirm raoin agus/nó féadfar cistí áirithe a
fhágáil gan iad a chionroinnt.
Ba cheart na cláir
ilbhliantúla tháscacha a leasú más gá, agus athbhreithniú lár téarma nó ad hoc
ar an doiciméad straitéise ar a bhfuil siad bunaithe á chur san áireamh.
De bhun phrionsabal na cuntasachta frithpháirtí
maidir le tabhairt faoi na cuspóirí comhaontaithe agus iad a bhaint amach, lena
n‑áirítear iad siúd a dhéanann tagairt don dea-rialachas, daonlathas agus
urramú ar chearta an duine agus ar an smacht reachta, féadfar cionrannta
táscacha a mhéadú nó a laghdú de thoradh ar na hathbhreithnithe, go háirithe i
bhfianaise riachtanas speisialta amhail iad sin ag eascairt as staid
ghéarchéime, iar-ghéarchéime nó leochaileachta, nó i gcás ina raibh feidhmíocht
den scoth nó feidhmíocht mhíshásúil i gceist.
Airteagal 12
Clárú
le haghaidh tíortha i staideanna géarchéime, iar-ghéarchéime nó leochaileacha
1.
Agus na doiciméid chlárúcháin á ndréachtú do
thíortha ina bhfuil géarchéim, thíortha iar-ghéarchéime nó thíortha atá i
gcásanna leochaileacha, tógfar leochaileacht, riachtanais speisialta agus dálaí
na dtíortha nó na réigiún lena mbaineann san áireamh mar is iomchuí.
Ba cheart díriú i gceart ar choinbhleachtaí a
chosc, stáit agus suíochán a thógáil, athshlánú iarchoinbhleachta agus bearta
atógála.
Sa chás go bhfuil baint
dhíreach ag tíortha comhpháirtíochta nó grúpaí tíortha comhpháirtíochta le
staid ghéarchéime, iar-ghéarchéime nó leochaileachta, nó go bhfuil tionchar
aici orthu, leagfar béim ar leith ar bhorradh a chur ar chomhordú idir
faoiseamh, athshlánú agus forbairt le cabhrú leo an t-athrú a dhéanamh ó staid
éigeandála chuig céim na forbartha. Déanfar foráil sna cláir le haghaidh
tíortha agus réigiún leochaileacha nó cinn ina dtarlaíonn tubaistí nádúrtha go
rialta d’ullmhacht maidir le tubaistí agus do thubaistí a chosc agus maidir le
iarmhairtí na dtubaistí den sórt sin a bhainistiú.
2.
I gcás na staideanna géarchéime, iar-ghéarchéime
agus leochaileachta nó bagairtí don daonlathas, don smacht reachta, do chearta
an duine nó do shaoirsí bunúsacha a bhfuil freagairt thapa ón Aontas ag
teastáil ina leith, féadfar úsáid a bhaint as an nós imeachta práinne dá
bhforáiltear in Airteagal 15(4) den Rialachán Coiteann Cur Chun Feidhme
chun an doiciméad dá dtagraítear in Airteagal 11 a leasú tar éis
athbhreithnithe ad hoc ar straitéis chomhair na tíre nó an réigiúin.
Féadfar straitéis shonrach oiriúnaithe a mholadh
in athbhreithnithe den sórt sin chun an t-athrú chuig comhar agus forbairt
fhadtéarmach a áirithiú, agus comhordú agus trasdul níos fearr á gcur chun cinn
idir na hionstraimí beartais daonnúla agus forbartha.
Airteagal 13
Doiciméid
chlárúcháin le haghaidh clár téamach
1.
Leagfar amach sna cláir ilbhliantúla tháscacha le
haghaidh na gclár téamach straitéis an Aontais don téama lena mbaineann, na
tosaíochtaí arna roghnú lena maoiniú ag an Aontas, na cuspóirí sonracha, na
torthaí a bhfuiltear ag súil leo, na táscairí feidhmíochta, an staid
idirnáisiúnta agus gníomhaíochtaí na bpríomh‑chomhpháirtithe. Nuair is infheidhme, leagfar síos na tosaíochtaí maidir le
hacmhainní agus le hidirghabháil don rannpháirtíocht i dtionscnaimh dhomhanda.
Beidh na cláir ilbhliantúla tháscacha ag teacht leis na doiciméid dá
dtagraítear in Airteagal 11(3).
2.
Tabharfar an chionroinnt airgeadais tháscach sna
cláir ilbhliantúla tháscacha, go foriomlán agus de réir réimse tosaíochta
araon. Nuair is iomchuí, féadfar an chionroinnt sin a
thabhairt i bhfoirm raoin agus/nó féadfar cistí áirithe a fhágáil gan iad a
chionroinnt. Ba cheart na cláir ilbhliantúla tháscacha a leasú más gá ar
mhaithe le beartas a chur chun feidhme go héifeachtach, agus athbhreithniú lár
téarma nó ad hoc ar bith á chur san áireamh.
3.
Rachaidh an Coimisiún agus na Ballstáit i
gcomhairle le chéile, agus i gcomhairle le deontóirí agus gníomhaithe forbartha
eile, lena n‑áirítear ionadaithe na sochaí sibhialta agus údaráis
áitiúla, go luath sa próiseas cláraithe d’fhonn comhlántacht a chur chun cinn i
measc a ngníomhaíochtaí comhair.
Airteagal 14
Páipéir
straitéise a fhaomhadh agus cláir ilbhliantúla tháscacha a ghlacadh
1.
Déanfaidh an Coimisiún páipéir straitéise a
fhaomhadh agus cláir ilbhliantúla tháscacha a ghlacadh i gcomhréir leis an nós
imeachta scrúdúcháin dá dtagraítear in Airteagal 15(3) den Rialachán
Coiteann Cur Chun Feidhme. Beidh feidhm ag an nós
imeachta sin maidir le hathbhreithnithe shubstaintiúla a bhfuil d’éifeacht acu
an straitéis nó clárú na straitéise a leasú go suntasach.
2.
Ní bheidh feidhm ag an nós imeachta dá dtagraítear
i mír 1 maidir le leasuithe neamhshubstaintiúla ar pháipéir straitéise agus ar
chláir ilbhliantúla tháscacha, le coigeartuithe teicniúla a dhéanamh, le cistí
laistigh de na cionrannta táscacha de réir réimse tosaíochta a athshannadh, nó
le méid na cionroinnte táscaí tosaigh a mhéadú nó a laghdú níos lú ná
20 %, ar an gcoinníoll nach ndéanann na leasuithe sin difear do na réimsí
tosaíochta agus do na cuspóirí atá leagtha amach sna doiciméid sin. Sa chás sin, cuirfear coigeartuithe in iúl do Pharlaimint
na hEorpa agus don Chomhairle laistigh de mhí.
3.
Ar fhorais riachtanacha
phráinne a bhfuil údar cuí leo a bhaineann, inter alia, leis na dálaí dá
dtagraítear dóibh in Airteagal 12(2), féadfaidh an Coimisiún páipéir
straitéise agus cláir ilbhliantúla tháscacha a leasú i gcomhréir leis an nós
imeachta práinne dá dtagraítear in Airteagal 15(4) den Rialachán Coiteann
Cur Chun Feidhme.
TEIDEAL
V
FORÁLACHA
CRÍOCHNAITHEACHA
Airteagal 15
Rannpháirtíocht
tríú tíre nach bhfuil incháilithe faoin Rialachán seo
I gcúinsí ina bhfuil údar cuí leo agus d'fhonn
comhchuibheas agus éifeachtacht mhaoiniú an Aontais a áirithiú nó comhar
réigiúnach nó tras‑réigiúnach a chothú, féadfaidh an Coimisiún cinneadh a
dhéanamh, gan dochar d’Airteagal 2(3), incháilitheacht na ngníomhaíochtaí
a leathnú chuig tíortha, críocha agus réigiúin nach mbeadh incháilithe do
mhaoiniú ar shlí eile de bhun Airteagal 1, sa chás go bhfuil an ghníomhaíocht
a bheidh le cur chun feidhme de chineál domhanda, réigiúnach, tras‑réigiúnach
nó trasteorann. D’ainneoin fhorálacha
Airteagal 8(1) den Rialachán Coiteann Cur Chun Feidhme, is féidir le
daoine nádúrtha agus dlítheanacha ó thíortha, ó chríocha agus ó réigiúin lena
mbaineann rannpháirtíocht a ghlacadh sna nósanna imeachta lena ndéantar
gníomhaíochtaí dá leithéid a chur chun feidhme.
Airteagal 16
Cúnamh
a chur ar fionraí
Gan dochar do na forálacha maidir le cúnamh a
chur ar fionraí i gcomhaontuithe comhpháirtíochta agus comhair le tíortha
comhpháirtíochta agus réigiúin chomhpháirtíochta, i gcás ina mainníonn tír
chomhpháirtíochta urramú a thabhairt do na prionsabail dá dtagraítear in
Airteagal 3(1), tabharfaidh an tAontas cuireadh don tír chomhpháirtíochta
comhairliúcháin a thionól d'fhonn teacht ar réiteach is inghlactha ag an dá
pháirtí, ach amháin i gcásanna práinne speisialta. I gcás nach bhfuil réiteach
is inghlactha ag an dá pháirtí mar thoradh ar chomhairliúcháin leis an tír
chomhpháirtíochta, nó más rud é go ndiúltaítear do chomhairliúcháin nó i
gcásanna práinne speisialta, féadfaidh an Chomhairle bearta iomchuí a ghlacadh
i gcomhréir le hAirteagal 215(1) den Chonradh ar Fheidhmiú an Aontais
Eorpaigh, a bhféadfadh fionraí iomlán nó páirteach chúnamh an Aontais a bheith
i gceist leo.
Airteagal 17
Cumhachtaí
a tharmligean chuig an gCoimisiún
Tabharfar de chumhacht don Choimisiún
gníomhartha tarmligthe a ghlacadh i gcomhréir le hAirteagal 18 chun
Iarscríbhinní I go VII a ghabhann leis an Rialachán seo a leasú nó a
fhorlíonadh.
Airteagal 18
Feidhmiú
an tarmligin
1.
Go ceann tréimhse bhailíocht an Rialacháin seo a
thabharfar tarmligean na cumhachta dá dtagraítear in Airteagal 17.
2.
Féadfaidh Parlaimint na hEorpa nó an Chomhairle
tarmligean na cumhachta a chúlghairm tráth ar bith. Nuair a dhéantar cinneadh
cúlghairm a dhéanamh, cuirfear deireadh le tarmligean na cumhachta atá
sonraithe sa chinneadh sin. Beidh éifeacht aige ón lá tar éis fhoilsiú an
chinnidh in Iris Oifigiúil an Aontais Eorpaigh nó ar dháta níos déanaí a
shonrófar ann. Ní dhéanfaidh sé difear do bhailíocht
aon ghníomhartha tarmligthe atá i bhfeidhm cheana féin.
3.
A luaithe agus a ghlacann sé
gníomh tarmligthe, tabharfaidh an Coimisiún fógra ina leith go comhuaineach do
Pharlaimint na hEorpa agus don Chomhairle.
4.
Seachas sna cásanna a luaitear i mír 5, ní
thiocfaidh gníomh tarmligthe arna nglacadh i bhfeidhm ach amháin mura mbeidh
aon agóid curtha in iúl ag Parlaimint na hEorpa nó ag an gComhairle laistigh de
thréimhse dhá mhí tar éis fógra a thabhairt do Pharlaimint na hEorpa agus don
Chomhairle faoin ngníomh nó más rud é, roimh dheireadh na tréimhse sin, go
mbeidh Parlaimint na hEorpa agus an Chomhairle araon tar éis a chur in iúl don
Choimisiún nach ndéanfaidh siad agóid. Ar thionscnamh
Pharlaimint na hEorpa nó na Comhairle, cuirfear 2 mhí leis an tréimhse sin.
5.
Is í seachtain amháin a bheidh mar thréimhse neamh‑agóide
maidir le hIarscríbhinn I, II agus III a ailíniú le cinntí OECD/DAC ina
ndéantar athbhreithniú ar liosta na bhfaighteoirí atá leagtha síos in
Airteagal 1(a).
Airteagal 19
An
Coiste
Tabharfaidh an Coiste DCI cúnamh don
Choimisiún. Is é a bheidh sa choiste sin coiste de réir bhrí
Rialachán (AE) Uimh. 182/2011.
Airteagal 20
Méid
tagartha airgeadais
1.
EUR 23 294 700 000 a bheidh sa mhéid
tagartha airgeadais chun an Rialachán seo a chur chun feidhme sa tréimhse
2014-2020.
2.
Leagtar síos in Iarscríbhinn VII na méideanna
táscacha íosta a chionroinnfear ar gach clár dá dtagraítear in Airteagail 5 go
9 don tréimhse 2014-2020. Féadfar na méideanna a ath‑chionroinnt
idir na cláir le gníomh tarmligthe i gcomhréir le hAirteagal 18. Féadfar
na méideanna laistigh den chlár um earraí poiblí domhanda agus dúshláin phoiblí
dhomhanda a ath‑chionroinnt i measc na bhfocheannteideal le cinneadh ón
gCoimisiún a chuirfear in iúl do Pharlaimint na hEorpa agus don Chomhairle
laistigh de mhí amháin tar éis a ghlactha.
3.
Mar a thagraítear dó i mír 2
d'Airteagal 13 den Rialachán "Erasmus do Chách", d'fhonn gné
idirnáisiúnta an ardoideachais a chur chun cinn, déanfar méid táscach EUR 1 812 100 000
ó na hionstraimí seachtracha éagsúla (an Ionstraim do Chomhar um Fhorbairt, an
Ionstraim Eorpach um Chomharsanacht, an Ionstraim um Chúnamh Réamhaontachais,
an Ionstraim um Chomhpháirtíocht agus an Ciste Eorpach Forbraíochta) a
leithdháileadh ar ghníomhaíochtai soghluaiseachta foghlama go dtí tíortha neamh‑AE
agus uathu, agus ar chomhar agus idirphlé beartais le
húdaráis/institiúidí/eagraíochtaí sna tíortha sin. Beidh feidhm ag forálacha an
Rialacháin “Erasmus do Chách” maidir le húsáid na gcistí sin.
Cuirfear an cistiú ar fáil trí dhá leithdháileadh
ilbhliantúla nach gcuimseoidh ach na chéad ceithre bliana agus na trí bliana
ina dhiaidh sin faoi seach. Beidh an cistiú sin léirithe i gclárú táscach
ilbhliantúil na n‑ionstraimí sin, i gcomhréir leis na riachtanais agus na
tosaíochtaí a aithníodh sna tíortha lena mbaineann. D'fhéadfaí na cionranna a
athbhreithniú i gcás mórchúinsí gan choinne nó athruithe tábhachtacha
polaitiúla i gcomhréir le tosaíochtaí seachtracha an AE.
Airteagal 21
An
tSeirbhís Eorpach Gníomhaíochta Seachtraí
Is i gcomhréir le Cinneadh 2010/427/AE ón
gComhairle, lena mbunaítear eagrúchán agus oibriú na Seirbhíse Eorpaí
Gníomhaíochta Seachtraí a chuirfear an Rialachán seo chun feidhme.
Airteagal 22
Teacht
i bhfeidhm
Tiocfaidh an Rialachán seo i bhfeidhm an
tríú lá tar éis lá a fhoilsithe in Iris Oifigiúil an Aontais Eorpaigh.
Beidh an Rialachán seo ina cheangal go huile
agus go hiomlán agus beidh sé infheidhme go díreach i ngach Ballstát.
Beidh feidhm aige ón 1 Eanáir 2014.
Arna dhéanamh sa Bhruiséil, an
Thar ceann Pharlaimint na hEorpa              Thar
ceann na Comhairle
An tUachtarán                                               An
tUachtarán
IARSCRÍBHINN I
TÍORTHA COMHPHÁIRTIOCHTA AGUS RÉIGIÚIN CHOMHPHÁIRTÍOCHTA ATÁ
INCHÁILITHE FAOI AIRTEAGAL 1(1)(a)
Meiriceá
Laidineach
1. an Airgintín
2. an Bholaiv
3. an Bhrasaíl
4. an tSile
5.
an Cholóim
6.
Cósta Ríce
7.
Cúba
8.
Eacuadór
9.
an tSalvadóir
10.
Guatamala
11.
Hondúras
12.
Meicsiceo
13.
Nicearagua
14.
Panama
15.
Paragua
16.
Peiriú
17.
Uragua
18.
Veiniséala
An Áise
19.
an Afganastáin
20.
an Bhanglaidéis
21.
an Bhútáin
22.
an Chambóid
23.
An tSín
24.
an India
25.
an Indinéis
26.
Daon‑Phoblacht Dhaonlathach na Cóiré
27.
Laos
28.
an Mhalaeisia
29.
Oileáin Mhaildíve
30.
an Mhongóil
31.
Maenmar/Burma
32.
Neipeal
33.
an Phacastáin
34.
na hOileáin Fhilipíneacha
35.
Srí Lanca
36.
an Téalainn
37.
Vítneam
An Áise Láir
38.
an Chasacstáin
39.
Poblacht na Cirgise
40.
an Táidsíceastáin
41.
an Tuircméanastáin
42.
an Úisbéiceastáin
An Meánoirthear
43.
An Iaráin
44.
an Iaráic
45.
Éimin
An Afraic Theas
46.
an Afraic Theas
IARSCRÍBHINN II
LIOSTA OECD/DAC NA bhFAIGHTEOIRÍ CFO
 Éifeachtach le tuairisciú a dhéanamh ar shreafaí 2011, 2012 agus 2013
IARSCRÍBHINN III
TÍORTHA COMHPHÁIRTÍOCHTA AGUS RÉIGIÚIN CHOMHPHÁIRTÍOCHTA LE COMHAR DÉTHAOBHACH DE RÉIR AIRTEAGAL 5(2)
Bainfidh na tíortha comhpháirtíochta seo a
leanas leas as cúnamh forbartha déthaobhach faoin Rialachán seo de bhun
Airteagal 5(2):
1. an Bholaiv
2. Cúba
3.
an tSalvadóir
4.
Guatamala
5.
Hondúras
6.
Nicearagua
7.
Paragua
8.
an Afganastáin
9.
an Bhanglaidéis
10.
an Bhútáin
11.
an Chambóid
12.
Daon‑Phoblacht Dhaonlathach na Cóiré
13.
Laos
14.
an Mhongóil
15.
Maenmar/Burma
16.
Neipeal
17.
an Phacastáin
18.
na hOileáin Fhilipíneacha
19.
Srí Lanca
20.
Vítneam
21.
Poblacht na Cirgise
22.
an Táidsíceastáin
23.
an Tuircméanastáin
24.
an Úisbéiceastáin
25.
an Iaráic
26.
Éimin.
27. an Afraic
Theas
IARSCRÍBHINN IV
RÉIMSÍ COMHAIR FAOI CHLÁIR GHEOGRAFACHA
A. COMH‑RÉIMSÍ
COMHAIR FAOI CHLÁIR GHEOGRAFACHA
Féadfar cláir
gheografacha a tharraingt, inter alia, ó na réimsí comhair a aithnítear
anseo feasta, rud nár cheart a léamh mar a bheith comhionann le hearnálacha. Bunófar tosaíochtaí i gcomhréir leis an Teachtaireacht ón
gCoimisiún chuig Parlaimint na hEorpa, an Chomhairle agus Coiste Eacnamaíoch
agus Sóisialta na hEorpa agus Coiste na Réigiún Increasing the impact of EU
development Policy: An Agenda for Change (Tionchar Bheartas an AE a mhéadú:
Clár Oibre le haghaidh Athraithe) agus leis na conclúidí ina dhiaidh sin ó
institiúidí na Comhairle.
I. Cearta an duine, daonlathas agus
príomhghnéithe eile den dea-rialachas
(a)          Daonlathas, cearta an duine agus an
smacht reachta;
(b)          Comhionannas
inscne agus cumhachtú na mban;
(c)          Bainistíocht na
hearnála poiblí;
(d)          Beartas agus
riarachán cánach;
(e)          Éilliú;
(f)           An tsochaí shibhialta agus údaráis
áitiúla;
(g)          Acmhainní
nádúrtha; agus
(h)          An nasc idir an
fhorbairt agus an tslándáil.
II. Fás
cuimsitheach agus inbhuanaithe don fhorbairt dhaonna
(a)          Cosaint shóisialta, sláinte,
oideachas agus jabanna;
(b)          Timpeallacht an
ghnó, lánpháirtíocht réigiúnach agus margaí domhanda; agus
(c)          Talmhaíocht agus
fuinneamh inbhuanaithe.
III. Réimsí suntasacha eile maidir le
Comhchuibheas Beartais le haghaidh Forbartha
(a)          An t-athrú aeráide agus an
comhshaol;
(b)          Imirce agus
tearmann; agus
(c)          An t-athrú ó
chabhair dhaonnúil agus freagairt ar ghéarchéimeanna go comhar um fhorbairt
fadtéarmach.
B. RÉIMSÍ
SONRACHA COMHAIR DE RÉIR RÉIGIÚIN
Tacóidh cúnamh ón
Aontas Eorpach le gníomhaíochtaí agus idirphléanna earnála i gcomhréir le
hAirteagal 5 agus le críoch fhoriomlán agus raon feidhme foriomlán,
cuspóir foriomlán agus prionsabail ghinearálta an Rialacháin seo. Tógfar na
réimsí a bhfuil cur síos orthu thíos san áireamh mar is iomchuí, ag léiriú
straitéisí atá comhaontaithe go comhpháirteach, agus comhaontuithe
comhpháirtíochta, comhair agus trádála. Bunófar
tosaíochtaí i gcomhréir leis an Teachtaireacht An Agenda for Change (Clár Oibre
le haghaidh Athraithe) agus le conclúidí na Comhairle ina dhiaidh sin.
Meiriceá
Laidineach
(a)          comhtháthú sóisialta a spreagadh, go
háirithe cuimsiú sóisialta, obair chuibhiúil agus cothromas, comhionannas
inscne agus cumhachtú na mban;
(b)          dul i ngleic le
saincheisteanna rialachais agus tacú le hathchóirithe beartais, go háirithe i
réimsí na mbeartas sóisialta, bhainistíocht an airgeadais phoiblí agus an
chánachais, na slándála (lena n‑áirítear drugaí, coiriúlacht agus
éilliú), dea-rialachas agus institiúidí poiblí a atreisiú (lena n‑áirítear
trí mheicníochtaí nuálacha maidir le comhar teicniúil a sholáthar, m.sh. TAIEX
agus nascadh), cearta an duine a chosaint, lena n‑áirítear cearta na
ndaoine dúchasacha agus shliocht na hAfraice, an comhshaol, comhrac in aghaidh
an idirdhealaithe, agus comhrac in aghaidh drugaí a tháirgeadh, a thomhailt
agus a gháinneáil;
(c)          tacú le próisis
éagsúla a bhaineann le lánpháirtíocht réigiúnach agus le hidirnascacht an
bhonneagair líonra, agus comhlántacht a áirithiú ag an am céanna le
gníomhaíochtaí a fhaigheann tacaíocht ón mBanc Eorpach Infheistíochta (BEI)
agus ó institiúidí eile;
(d)          dul i ngleic
leis an nasc idir an tslándáil agus an fhorbairt;
(e)          tacú le beartais
i réimse an oideachais agus comh‑réimse ardoideachais Mheiriceá Laidinigh
a fhorbairt;
(f)           dul i ngleic le
leochaileacht eacnamaíoch agus rannchuidiú le hathrú mór struchtúrach trí
chomhpháirtíochtaí láidre a bhunú i ndáil le trádáil, infheistíochtaí, fios gnó
agus taighde, nuálaíocht agus teicneolaíocht, agus fás inbhuanaithe
cuimsitheach a chur chun cinn i ngach foirm, ag díriú aird ar leith ar na
dúshláin maidir le sreafaí imirce, slándáil bia (lena n‑áirítear
talmhaíocht agus iascach inbhuanaithe), an t-athrú aeráide, fuinnimh
inbhuanaithe agus seirbhísí bithéagsúlachta agus an éiceachórais a chosaint
agus a fheabhsú, lena n‑áirítear uisce agus foraoisí, mar aon le díriú ar
infheistíocht níos tairbhiúla le haghaidh níos mó jabanna agus jabanna níos
fearr sa gheilleagar glas;
(g)          bearta leantacha
a áirithiú tar éis beart éigeandála gearrthéarmach chun dul i ngleic le
hathshlánú i ndiaidh tubaistí nó le hathshlánú iar-ghéarchéime arna gcur chun
feidhme trí ionstraimí airgeadais eile.
An Áise
(a)          comhtháthú sóisialta a spreagadh, go
háirithe cuimsiú sóisialta, obair chuibhiúil, agus cothromas agus comhionannas
inscne;
(b)          comhpháirtíochtaí
cuimsitheacha a bunú i ndáil le trádáil, infheistíocht, cabhair, imirce,
taighde, nuálaíocht agus teicneolaíocht;
(c)          institiúidí agus
comhlachtaí poiblí dlisteanacha, éifeachtacha agus cuntasacha a thógáil agus a
neartú, trí athchóirithe institiúide a chur chun cinn (lena n‑áirítear
athchóiriú i ndáil le dea‑rialachas agus frith‑éilliú, le
bainistíocht airgeadais phoiblí, le cánachas agus le riarachán poiblí) agus
athchóirithe reachtaíochta, riaracháin agus rialála a chur chun cinn i
gcomhréir le caighdeáin idirnáisiúnta, go háirithe i stáit leochaileacha agus
tíortha i staideanna coinbhleachta agus iar‑choinbhleachta;
(d)          tacú le sochaí
shibhialta ghníomhach eagraithe le haghaidh comhpháirtíochtaí príobháideacha
poiblí a fhorbairt agus a chothú;
(e)          tacú le maolú ar
athrú aeráide agus oiriúnú don athrú sin, tomhaltas agus táirgeacht
inbhuanaithe a chur chun cinn chomh maith le hinfheistíochtaí i
dteicneolaíochtaí glana, fuinnimh inbhuanaithe, iompar, talmhaíocht agus
iascach inbhuanaithe, seirbhísí bithéagsúlachta agus an éiceachórais a chosaint
agus a fheabhsú, lena n‑áirítear uisce agus foraoisí, agus jabanna
cuibhiúla a chruthú sa gheilleagar glas;
(f)           lánpháirtíocht
agus comhar réigiúnach méadaithe a spreagadh ar bhealach atá dírithe ar na
torthaí trí thacú le próisis dhifriúla na lánpháirtíochta agus an idirphlé
réigiúnaigh;
(g)          rannchuidiú le
rioscaí sláinte a chosc agus freagairt a thabhairt orthu, lena n‑áirítear
iad sin a thionscnaítear ag an bpointe teagmhála idir ainmhithe, daoine agus a
dtimpeallachtaí éagsúla;
(h)          i gcomhthéacs an
naisc idir an tslándáil agus an fhorbairt, comhrac in aghaidh éillithe agus na
coireachta eagraithe, in aghaidh drugaí a tháirgeadh, a thomhailt agus a
gháinneáil, agus in aghaidh cineálacha gáinneála eile, agus tacú le bainistiú
éifeachtach teorann agus comhar trasteorann;
(i)           tacú le
hullmhacht maidir le tubaistí agus athshlánú fadtéarmach tar éis tubaistí, lena
n‑áirítear i réimse na slándála bia agus cothaithe agus cúnamh do dhaoine
díbrithe.
An Áise Láir
I gcomhréir leis
na comhchuspóirí a leagadh síos i Straitéis an AE agus na hÁise Láir um
Chomhpháirtíocht Nua a glacadh in 2007:
(a)          athchóiriú bunreachtúil agus
comhfhogasú reachtach, rialála agus riaracháin a chur chun cinn leis an Aontas,
lena n‑áirítear tuilleadh daonlathaithe agus sochaí shibhialta eagraithe
bhreise, tacaíocht don smacht reachta, dea-rialachas, cánachas agus institiúidí
agus comhlachtaí náisiúnta a neartú, amhail comhlachtaí toghcháin, parlaimintí,
athchóiriú ar riarachán poiblí agus bainistíocht airgeadais phoiblí;
(b)          fás cuimsithe
inbhuanaithe eacnamaíochta a chur chun cinn, dul i ngleic le héagothromais
shóisialta agus réigiúnacha, agus tacú le beartais i réimsí amhail an t‑oideachas,
taighde, nuálaíocht agus teicneolaíocht, sláinte, obair chuibhiúil, fuinneamh
inbhuanaithe, talmhaíocht agus forbairt tuaithe, Fiontair Bheaga agus
Mheánmhéide a chothú, agus spreagadh a thabhairt d’fhorbairt ar gheilleagar an
mhargaidh, do thrádáil agus don infheistíocht, lena n‑áirítear
athchóirithe rialála agus don tacaíocht maidir le lánpháirtíocht san EDT;
(c)          tacú le
bainistiú teorann agus comhar trasteorann éifeachtach chun forbairt
inbhuanaithe eacnamaíoch, shóisialta agus chomhshaoil a chur chun cinn i
réigiúin teorann; i gcomhthéacs an naisc idir an tslándáil agus an fhorbairt,
comhrac in aghaidh na coireachta eagraithe agus gáinneála de gach cineáil, lena
n‑áirítear an comhrac in aghaidh drugaí a tháirgeadh agus a thomhailt mar
aon leis na hiarmhairtí diúltacha a bhíonn acu, lena n‑áirítear
VEID/SEIF;
(d)          comhar, idirphlé agus comhtháthú
déthaobhach agus réigiúnach a chur chun cinn, lena n‑áirítear le tíortha
a chumhdaítear san Ionstraim Eorpach um Chomharsanacht agus in ionstraimí eile
an Aontais chun tacú le hathchóirithe beartais, lena n‑áirítear trí
fhorbairt acmhainní poiblí trí thógáil institiúidí, cúnamh teicniúil (e.g.
TAIEX), malartú faisnéise agus nascadh, agus le heochair-infheistíochtaí trí
bhíthin meicníochtaí iomchuí chun acmhainní airgeadais an AE a úsáid in
earnálacha an oideachais, an chomhshaoil agus an fhuinnimh, uisce/sláintíocht,
forbairt maidir le hastaíochtaí ísle/solúbthacht maidir le tionchar an
athraithe aeráide, chomh maith le slándáil agus sábháilteacht an tsoláthair
fuinnimh idirnáisiúnta agus oibríochtaí iompair, idirnaisc, líonraí agus a n‑oibreoirí,
lena n‑áirítear trí bhíthin gníomhaíochtaí a fhaigheann tacaíocht ón BEI.
An
Meánoirthear
(a)          dul i ngleic le saincheisteanna
maidir le rialachas (lena n‑áirítear i réimse an chánachais), cearta an
duine agus comhionannas polaitiúil, go háirithe i stáit leochaileacha, le
cuidiú chun institiúidí poiblí dlisteanacha, daonlathacha, éifeachtacha agus
cuntasacha agus sochaí shibhialta ghníomhach eagraithe a thógáil;
(b)          comhtháthú
sóisialta a spreagadh, go háirithe cuimsiú sóisialta, obair chuibhiúil, agus
cothromas agus comhionannas inscne;
(c)          na nithe seo a
leanas a chur chun cinn: athchóiriú agus éagsúlú eacnamaíoch inbhuanaithe,
trádáil, forbairt ar gheilleagar an mhargaidh, infheistíocht tháirgiúil
inbhuanaithe sna príomh‑earnálacha (amhail fuinneamh, lena n‑áirítear
fuinneamh in‑athnuaite), comhpháirtíochtaí príobháideacha poiblí agus
lánpháirtíocht na dtíortha comhpháirtíochta san EDT;
(d)          comhar, idirphlé
agus lánpháirtíocht réigiúnach a chur chun cinn, lena n‑áirítear le
tíortha a chumhdaítear san Ionstraim Eorpach um Chomharsanacht agus Stáit na
Murascaille a chumhdaítear san Ionstraim um Chomhpháirtíocht agus in ionstraimí
eile an AE lena n‑áirítear, inter alia, tacú le hiarrachtaí
lánpháirtíochta laistigh den réigiún, go táscach maidir le geilleagar, fuinneamh,
uisce, iompar agus dídeanaithe;
(e)          acmhainní a úsáidtear faoin
ionstraim seo a chomhlánú trí obair chomhchuibhithe agus tacaíocht trí bhíthin
ionstraimí eile an AE, a d’fhéadfadh a bheith ag díriú ar lánpháirtíocht
réigiúnach níos leithne, leasanna an AE a chur chun cinn i réimsí amhail an
geilleagar, fuinneamh, taighde, nuálaíocht agus teicneolaíocht, comhrac i
gcoinne drugaí a tháirgeadh, a thomhailt agus a gháinneáil i gcomhthéacs an
naisc idir an tslándáil agus an fhorbairt, mar aon le bainistiú a dhéanamh ar
imirce agus cabhrú le daoine easáitithe agus dídeanaithe i gcomhthéacs an naisc
idir an forbairt agus an imirce.
An Afraic
Theas
(a)          tacú le comhdhlúthú ar shochaí
dhaonlathach, dea-rialachas agus stát arna rialú ag an smacht reachta agus a rannchuidíonn
le cobhsaíocht agus lánpháirtíocht réigiúnach agus ilchríochach;
(b)          tacaíocht a
sholáthar do na hiarrachtaí chun oiriúnú a dhéanamh de thoradh ar limistéir
éagsúla saorthrádála a bhunú;
(c)          obair chuibhiúil
a chur chun cinn, tacú leis an gcomhrac in aghaidh na bochtaineachta, an
neamhionannais agus an eisiaimh, lena n‑áirítear trí dhul i ngleic le
riachtanais bhunúsacha na bpobal a bhí faoi mhíbhuntáiste roimhe seo;
(d)          leochaileacht
eacnamaíocht a shárú agus athrú mór struchtúrach a bhaint amach le béim ar
fhostaíocht chuibhiúil trí fhás marthanach cuimsitheach eacnamaíochta,
geilleagar glas atá íseal ó thaobh carbóin de agus forbairt inbhuanaithe de
gach cineál (lena n‑áirítear talmhaíocht agus iascach inbhuanaithe) agus
feabhsú ar sheirbhísí bithéagsúlachta agus an éiceachórais;
(e)          dul i ngleic le
foréigean bunaithe ar ghnéas agus ar inscne agus saincheisteanna sláinte, lena n‑áirítear
VEID/SEIF agus an tionchar atá acu ar an tsochaí.
IARSCRÍBHINN V
RÉIMSÍ
GNÍOMHAÍOCHTA FAOI NA CLÁIR THÉAMACHA
A. AN CLÁR
MAIDIR LE hEARRAÍ POIBLÍ DOMHANDA AGUS DÚSHLÁIN PHOIBLÍ DHOMHANDA
I gcomhréir leis
na coinníollacha atá leagtha síos in Airteagal 6, tá sé mar aidhm ag an
gclár Earraí poiblí domhanda agus dúshláin phoiblí dhomhanda comhar, malartú
eolais agus taithí agus cumas na dtíortha comhpháirtíochta a neartú. Féadfar an clár a tharraingt inter alia ó na réimsí
comhair seo a leanas, chun an tsineirgíocht is mó a áirithiú uathu i bhfianaise
na hidirnascachta láidir eatarthu:
An comhshaol
agus an t-athrú aeráide
(a)          rannchuidiú le cur chun feidhme na
gné comhshaoil agus aeráide idirnáisiúnta d’fhís 2020 an AE;
(b)          oibriú níos faide anonn chun cúnamh
a thabhairt do thíortha i mbéal forbartha chun Spriocanna Forbartha na
Mílaoise, a bhaineann le húsáid inbhuanaithe na n‑acmhainní nádúrtha agus
le hinbhuanaitheacht chomhshaoil, a bhaint amach;
(c)          cur chun feidhme
thionscnaimh agus ghealltanais chomhaontaithe an Aontais a chur chun cinn ar an
leibhéal idirnáisiúnta agus réigiúnach agus/nó trasteorann, go háirithe i
réimsí an athraithe aeráide trí bhíthin na nithe seo a leanas a chur chun cinn:
straitéisí athléimneacha aeráide, go háirithe straitéisí oiriúnaithe a bhfuil
comhleasanna ó thaobh na bithéagsúlachta de acu, seirbhísí bithéagsúlachta agus
éiceachórais, foraoisí lena n‑áirítear FLEGT, fairsingiú fásaigh,
bainistiú comhtháite ar acmhainní uisce, bainistiú ar acmhainní nádúrtha,
bainistiú fónta ar cheimiceáin agus ar dhramhaíl, éifeachtúlacht acmhainní agus
an geilleagar glas;
(c)          rannchuidiú le
lánpháirtíocht agus príomhshruthú na gcuspóirí athraithe aeráide agus
comhshaoil i gcomhar chabhair an AE trí thacaíocht d’obair mhodheolaíochta agus
taighde lena n‑áirítear meicníochtaí faireacháin, tuairiscithe agus
fíoraithe, mapáil, measúnú agus luacháil ar éiceachórais, saineolas comhshaoil
a fheabhsú agus gníomhaíochtaí nuálacha agus comhchuibheas beartais a chur chun
cinn;
(d)          rialachas
comhshaoil a neartú agus tacú le forbairt beartais idirnáisiúnta, lena n‑áirítear
freisin trí bheith ag obair i dtreo comhchuibhis idir colún an chomhshaoil agus
na colúin eile den rialachas idirnáisiúnta um fhorbairt inbhuanaithe, trí
chúnamh a thabhairt d’fhaireachas agus measúnú comhshaoil réigiúnach agus
idirnáisiúnta agus trí bhearta comhlíonta agus forghníomhaithe éifeachtacha a
chur chun cinn le haghaidh comhaontuithe comhshaoil iltaobhacha.
Fuinneamh
Inbhuanaithe
(a)          rochtain ar sheirbhísí fuinnimh
slána, inacmhainne, glana agus inbhuanaithe mar phríomh‑thiománaí do
dhíothú na bochtaineachta agus don fhás cuimsitheach, le béim ar leith ar
fhoinsí fuinnimh áitiúla a úsáid;
(b)          spreagadh a
thabhairt chun úsáid níos fearr a bhaint as teicneolaíochtaí fuinnimh in‑athnuaite,
éifeachtúlacht fuinnimh agus straitéisí forbartha le hastaíochtaí ísle a chur
chun cinn;
(c)          slándáil
fuinnimh a chur chun cinn, mar shampla trí éagsúlú na bhfoinsí agus na mbealaí,
ag cur san áireamh saincheisteanna maidir le luaineacht praghsanna, le
poitéinseal astaíochtaí a laghdú, agus na margaí a fheabhsú agus idirnaisc agus
trádáil fuinnimh a chothú.
Forbairt
dhaonna
(a)          Fás, jabanna agus rannpháirtíocht
na hearnála príobháidí
Gníomhaíochtaí a chur chun cinn a bhfuil sé mar
aidhm leo níos mó jabanna agus jabanna níos fearr a chruthú, i réimsí amhail
iomaíochas agus solúbthacht na bhFiontar Beag agus Meánmhéide áitiúil a
fhorbairt agus iad a lánpháirtiú sa gheilleagar domhanda, cúnamh a thabhairt do
thíortha i mbéal forbartha lánpháirtiú sa chóras trádála iltaobhach, an earnáil
phríobháideach a fhorbairt agus timpeallacht an ghnó a fheabhsú, tacú le
beartais nuálaíochta thionsclaíocha agus theicneolaíochta agus le beartais agus
comhaontuithe trádála a shainiú agus a chur chun feidhme, tacú le hiarrachtaí
lánpháirtíochta réigiúnaí, caidreamh infheistíochta a chur chun cinn idir an AE
agus tíortha comhpháirtíochta agus réigiúin chomhpháirtíochta agus
infheistíocht phríobháideach agus phoiblí agus comhar a ghiaráil trí ionstraimí
airgeadais nuálacha. An geilleagar glas,
éifeachtúlacht acmhainní agus próisis tomhaltais agus táirgthe inbhuanaithe a
chur chun cinn. Úsáid cumarsáidí leictreonacha a chur chun cinn mar
uirlis chun tacú le fás sna hearnálacha ar fad d'fhonn an bhearna dhigiteach a
líonadh, chun creat leordhóthanach beartais agus rialála a bhaint amach sa
réimse sin agus chun forbairt an bonneagar is gá agus úsáid seirbhsí agus
feidhmchlár bunaithe ar TFC a chur chun cinn.
(b)          Fostaíocht, scileanna, cosaint
shóisialta agus cuimsiú sóisialta:
(i) Tacú le leibhéil arda d’fhostaíocht tháirgiúil
chuibhiúil go háirithe le tacaíocht don mhéid seo a leanas: beartais agus
straitéisí fostaíochta fónta, gairmoiliúint le haghaidh infhostaitheachta atá
ábhartha ó thaobh riachtanais agus dhearcthaí mhargadh an tsaothair, do dhálaí
oibre lena n‑áirítear sa gheilleagar neamhfhoirmiúil, obair chuibhiúil a
chur chun cinn, lena n‑áirítear comhrac in aghaidh saothair leanaí, agus
idirphlé sóisialta mar aon le soghluaisteacht an lucht saothair a éascú agus
cearta na n‑imirceach a urramú ag an am céanna;
(ii) comhtháthú sóisialta a
neartú go háirithe le córais inbhuanaithe um chosaint shóisialta a bhunú nó a
neartú, lena n‑áirítear athchóiriú fioscach a bhaineann leis;
(iii) cuimsiú sóisialta a
neartú le comhar maidir le rochtain chothrom ar sheirbhísí bunúsacha,
fostaíocht do chách, cumhachtú agus urramú ar chearta ghrúpaí sonracha, go
háirithe an óige, daoine faoi mhíchumas, mná agus grúpaí mionlaigh le go mbeidh
an daonra ar fad in ann páirt a ghlacadh agus leas a bhaint as cruthú saibhris
agus as éagsúlacht chultúrtha.
(c)          Comhionannas inscne agus
cumhachtú na mban:
(i) Tacú le cláir ar leibhéal na tíre chun
cumhachtú eacnamaíoch agus sóisialta agus rannpháirtíocht pholaitiúil na mban a
chur chun cinn;
(ii) tacú le tionscnaimh náisiúnta, réigiúnacha
agus dhomhanda chun an tsaincheist seo a chomhtháthú sa chlár oibre um
éifeachtacht cabhrach.
(d)          Sláinte
(i) Sláinte agus folláine na ndaoine i dtíortha i
mbéal forbartha a fhorbairt trí rochtain ar sheirbhísí sláinte poiblí
riachtanacha d’ardchaighdeán a mhéadú, agus soláthar cothrom de na seirbhísí
sin a chur ar fáil agus go sonrach:
(ii) tacú le clár oibre
beartais na dtionscnamh domhanda a bhfuil leas suntasach díreach acu do
thíortha comhpháirtíochta agus é sin a mhúnlú, agus díriú na dtorthaí,
éifeachtacht cabhrach agus an tionchar ar chórais sláinte á gcur san áireamh,
lena n‑áirítear tacú le tíortha comhpháirtíochta chun dul i ngleic leis
na tionscnaimh seo ar bhealach níos fearr;
(iii) tacú le tionscnaimh
shonracha, go háirithe ar an leibhéal réigiúnach agus domhanda, a neartaíonn
córais shláinte agus a chabhraíonn le tíortha beartais sláinte náisiúnta fhónta
atá bunaithe ar fhianaise a fhorbairt agus a chur chun feidhme, agus i réimsí
tosaíochta (m.sh. sláinte máithreacha, sláinte agus cearta gnéis agus
atáirgthe, rochtain ar phleanáil clainne, earraí poiblí domhanda agus freagairt
ar bhagairtí sláinte domhanda).
(e)          Oideachas, eolas agus scileanna:
(i) Tacú leis na spriocanna arna gcomhaontú go
hidirnáisiúnta a bhaint amach san oideachas trí thionscnaimh agus
comhpháirtíochtaí domhanda, le béim ar leith ar eolas, scileanna agus luachanna
a chur chun cinn le haghaidh forbartha cuimsithí agus inbhuanaithe;
(ii) malartú taithí,
dea-chleachtais agus nuálaíochta a chur chun cinn, bunaithe ar chur chuige
cothromaithe maidir le forbairt na gcóras oideachais;
(iii) rochtain chothrom agus caighdeán an
oideachais a fheabhsú, lena n‑áirítear le haghaidh grúpaí leochaileacha,
mná agus cailíní, agus na tíortha is faide ó spriocanna domhanda a bhaint
amach.
Slándáil bia
agus talmhaíocht inbhuanaithe
Déanfaidh
an clár neartú ar chomhar, ar mhalartú eolais agus taithí ar chumas na dtíortha
comhpháirtíocht maidir le ceithre cholún na slándála bia: infhaighteacht bia
(táirgeadh), rochtain (lena n‑áirítear margaí, líontáin sábhála agus
feasacht inscne), úsáid (idirghabhálacha um chothú ar bhealaí atá feasach ón
taobh sóisialta de) agus cobhsaíocht, agus tabharfar tús áite do cheithre ghné
ag an am céanna: meicníochtaí maidir le gabháltas talmhaíochta beag, le
rialachas, le lánpháirtíocht réigiúnach agus le cúnamh do phobail leochaileacha.

(a)          Forbairt an ghabháltais talmhaíochta
bhig inbhuanaithe a chur chun cinn trí bhíthin rochtana slána atá bunaithe ar
an eiceachóras, a mbaineann carbón íseal léi agus atá athléimneach ó thaobh na
haeráide de a sholáthar ar theicneolaíocht (lena n‑áirítear
teicneolaíochtaí faisnéise agus cumarsáide) agus trí bhíthin seirbhísí
leathnaithe agus teicniúla, scéimeanna um fhorbairt tuaithe, beart táirgiúil
infheistíochta, bainistithe acmhainní talún agus nádúrtha, éagsúlachta géinití
a chosaint i dtimpeallacht eacnamaíoch chumasúcháin;
(b)          tacú le ceapadh
beartais agus le rialachas atá feasach ón taobh eacnamaíoch agus sóisialta de i
ndáil leis na hearnálacha ábhartha, le ról na ngníomhaithe poiblí agus
neamhphoiblí ina chuid rialála agus ina chuid úsáide as earraí poiblí, a chuid
cumais eagrúcháin, a chuid eagraíochtaí agus institiúidí gairmiúla;
(c)          an tslándáil bia
agus cothaithe a neartú trí bheartais chuí, lena n‑áirítear trí na
seirbhísí bithéagsúlachta agus eiceachórais a chosaint, trí bheartais um oiriúnú
aeráide, trí chórais faisnéise, trí ghéarchéim a chosc agus a bhainistiú, agus
trí straitéisí um chothú atá dírithe ar phobail leochaileacha;
(d)          cleachtais shábháilte agus
inbhuanaithe a chothú ar fud shlabhra an tsoláthair bhia agus bheatha.
Imirce agus
tearmann
(a)          Rialachas imirce a chur chun cinn ar
gach leibhéal;
(b)          bainistiú níos
fearr ar shreabha imirce a áirithiú ina gcuid gnéithe uile;
(c)          uasmhéadú a
dhéanamh ar an tionchar forbartha atá ag soghluaisteacht mhéadaithe réigiúnach
agus dhomhanda daoine, agus cearta na n‑imirceach a chur chun cinn agus a
chosaint ag an am céanna trí thacaíocht a thabhairt do bheartais fhónta
réigiúnacha agus náisiúnta maidir le himirce agus le tearmann a cheapadh agus a
chur chun feidhme agus tríd an ngné imirce a lánpháirtiú isteach i mbeartas
eile réigiúnacha agus náisiúnta;
(d)          feabhas a chur
ar chomhthuiscint ar an nasc idir an imirce agus an fhorbairt, lena n‑áirítear
ar iarmhairtí sóisialta agus eacnamaíocha bheartais an rialtais, san imirce/sa
tearmann nó in earnálacha eile.
B. AN CLÁR UM
EAGRAÍOCHTAÍ NA SOCHAÍ SIBHIALTA AGUS ÚDARÁIS ÁITIÚLA
I gcomhréir le
tacaíocht athdhearbhaithe an AE don daonlathas, do chearta an duine agus don
dea-rialachas, déanfaidh an Clár um eagraíochtaí na sochaí sibhialta agus
údaráis áitiúla atá i bhforbairt neartú ar chomhar, ar mhalartú eolais agus
taithí agus ar acmhainní eagraíochtaí na sochaí sibhialta agus na n‑údarás
áitiúil i dtíortha comhpháirtíochta chun tacú le spriocanna forbartha arna
gcomhaontú go hidirnáisiúnta.
I gcomhlíonadh na gcoinníollacha atá leagtha
síos in Airteagal 6, rannchuideoidh an clár leis na nithe seo a leanas:
(a)          sochaí chuimsitheach agus
chumhachtaithe i dtíortha comhpháirtíochta trí eagraíochtaí na sochaí sibhialta
agus údaráis áitiúla agus seirbhísí bunúsacha atá neartaithe a sheachadadh
dóibh siúd atá i ngátar;
(b)          leibhéal
méadaithe feasachta de chuid shaoránaigh na hEorpa ar shaincheisteanna
forbartha agus tacaíocht ghníomhach phoiblí a shlógadh san Aontas, i dtíortha
is iarrthóirí féideartha agus i dtíortha is iarrthóirí don bhochtaineacht a
laghdú agus do straitéisí forbartha inbhuanaithe i dtíortha comhpháirtíochta;
(c)          acmhainn
mhéadaithe líonraí na sochaí sibhialta agus na n‑údarás áitiúil de chuid
na hEorpa agus an Deiscirt chun idirphlé beartais atá substainteach agus
leantach a áirithiú i réimse na forbartha.
Cuimseofar faoi na
gníomhaíochtaí arna dtacú ag an gclár seo na nithe seo a leanas:
(a)          idirghabhálacha i dtíortha
comhpháirtíochta a thacaíonn le grúpaí leochaileacha agus imeallaithe sna
tíortha is lú forbairt trí sheirbhísí bunúsacha a chur ar fáil a sheachadfar
trí eagraíochtaí na sochaí sibhialta agus trí údaráis áitiúla;
(b)          acmhainn
forbartha na ngníomhaithe spriocdhírithe atá comhlántach don tacaíocht arna
deonú faoi chuimsiú an chláir náisiúnta, gníomhaíochtaí atá dírithe ar na nithe
seo a leanas:
(i) neartú a dhéanamh ar acmhainn eagraíochtaí na
sochaí sibhialta le bheith rannpháirteach go héifeachtach sa phróiseas
forbartha;
(ii) éascú a dhéanamh ar
idirghníomhú níos fearr idir eagraíochtaí na sochaí sibhialta, an Stát agus
gníomhaithe forbartha eile i gcomhthéacs na forbartha;
(iii) neartú a dhéanamh ar
acmhainn na n‑údarás áitiúil le bheith rannpháirteach go héifeachtach sa
phróiseas forbartha, ag tabhairt aitheantas ar a ról agus a ngnéithe ar leith;
(c)          feasacht
an phobail a ardú ar shaincheisteanna forbartha agus oideachas foirmiúil agus
neamhfhoirmiúil a chur chun cinn don fhorbairt san Aontas, i dtíortha is
iarrthóirí agus i dtíortha is iarrthóirí féideartha, chun beartas forbartha a
neartú i sochaithe na hEorpa, chun tacaíocht phoiblí níos mó a fháil do
ghníomhaíocht in aghaidh na bochtaineachta agus do chaidreamh níos cothroime
idir tíortha forbartha agus tíortha i mbéal forbartha, chun feasacht a ardú ar
na saincheisteanna agus ar na deacrachtaí atá roimh thíortha i mbéal forbartha
agus roimh a gcuid pobal, agus chun an ghné shóisialta den domhandú a chur chun
cinn;
(d)          comhordú,
forbairt acmhainní agus neartú institiúide de líonraí na sochaí sibhialta agus
na n‑údarás áitiúil, laistigh dá gcuid eagraíochtaí agus idir cineálacha
éagsúla páirtithe leasmhara atá gníomhach sa díospóireacht phoiblí Eorpach
maidir le forbairt mar aon le comhordú, forbairt acmhainní agus neartú
institiúide de líonraí na sochaí sibhialta agus na n‑údarás áitiúil agus
na mbrateagraíochtaí de chuid an Deiscirt.
Tá eagraíochtaí na sochaí sibhialta ina
ngníomhaithe neamh‑Stáit neamhbhrabúis ag feidhmiú ar bhonn neamhspleách
agus cuntasach amhail iad seo a leanas: eagraíochtaí neamhrialtasacha,
eagraíochtaí a dhéanann ionadaíocht do phobail dhúchasacha, eagraíochtaí a
dhéanann ionadaíocht do mhionlaigh náisiúnta nó eitneacha, cumainn trádálaithe
áitiúla agus grúpaí saoránach, comharchumainn, cumainn fostóirí agus
ceardchumainn (comhpháirtithe sóisialta), eagraíochtaí a dhéanann ionadaíocht
do leasanna eacnamaíocha agus sóisialta, eagraíochtaí a bhíonn ag troid in
aghaidh an éillithe agus na calaoise agus a bhíonn ag cur an dea-rialachais
chun cinn, eagraíochtaí cearta sibhialta agus eagraíochtaí a bhíonn ag dul i
ngleic le hidirdhealú, eagraíochtaí áitiúla (lena n‑áirítear líonraí) atá
páirteach i gcomhar díláraithe réigiúnach agus i lánpháirtíocht dhíláraithe
réigiúnach, eagraíochtaí tomhaltóirí, eagraíochtaí ban agus eagraíochtaí óige,
eagraíochtaí comhshaoil, teagaisc, cultúrtha, taighde agus eolaíocha,
ollscoileanna, eaglaisí agus comhlachais chreidimh agus pobail chreidimh, na
meáin agus aon chomhlachais neamhrialtasacha agus aon fhondúireachtaí
neamhspleácha, lena n‑áirítear fondúireachtaí polaitiúla neamhspleácha,
ar dóigh dóibh rannchuidiú le cuspóirí an Rialacháin seo a chur chun feidhme.
Cuimsítear le húdaráis
áitiúla raon leathan de leibhéil fho-náisiúnta agus de bhrainsí
fo-náisiúnta de rialtas, i.e. bardais, pobail, ceantair, contaetha, cúigí,
réigiúin, etc.
***
IARSCRÍBHINN VI
RÉIMSÍ
GNÍOMHAÍOCHTA FAOIN gCLÁR PAN‑AFRACACH
Tacófar tríd an
gclár Pan‑Afracach le cuspóirí agus prionsabail ghinearálta Straitéis
Chomhpháirteach an AE agus na hAfraice, go háirithe leis na nithe seo a leanas:

(a)          tacaíocht a chur ar fáil do na
cuspóirí, do na tionscnaimh agus do na gníomhaíochtaí arna gcomhaontú i
Straitéis Chomhpháirteach an AE agus na hAfraice agus dá cuid pleananna
gníomhaíochta leantacha lena gclúdaítear, inter alia, na réimsí seo a
leanas: an tsíocháin agus an tslándáil, rialachas daonlathach agus cearta an
duine, trádáil, lánpháirtíocht agus bonneagar réigiúnach (lena n‑áirítear
iompar), Spriocanna Forbartha na Mílaoise, fuinneamh, an t-athrú aeráide agus
an comhshaol, imirce, soghluaisteacht agus fostaíocht, eolaíocht, an tsochaí
faisnéise agus an spás, chomh maith lena cuid saincheisteanna leathana.
(b)          tacaíocht a chur
ar fáil do thionscnaimh agus do ghníomhaíochtaí ábhartha eile arna gcomhaontú
trí na socruithe oibre arna mbunú faoin Straitéis Chomhpháirteach;
(c)          an prionsabal
'caitheamh leis an Afraic mar ní amháin' a chur chun feidhme, agus
comhchuibheas idir leibhéil réigiúnacha agus ilchríocha a chur chun cinn, ag
díriú go háirithe ar ghníomhaíochtaí de chineál trasréigiúnach, ilchríochach nó
domhanda, agus tacú le tionscnaimh chomhpháirteacha idir an Afraic agus an AE
ar an leibhéal domhanda.
IARSCRÍBHINN VII
CIONROINNT AIRGEADAIS THÁSCACH DON TRÉIMHSE 2014-2020
(IN EUR MILLIÚN)
Cláir
gheografacha    EUR 13 991.5
Clár um earraí
poiblí domhanda agus dhúshláin phoiblí dhomhanda          EUR 6 303.2
Ina measc:
 –                         An comhshaol agus an t-athrú aeráide –                         Fuinneamh inbhuanaithe –                         Forbairt dhaonna –                         Slándáil bia agus talmhaíocht inbhuanaithe –                         Imirce agus tearmann || 31.8 %[28] 12.7 % 20.0 % 28.4 % 7.1 %
Úsáidfear 50 %
ar a laghad de na cistí, sula n‑úsáidfear na rianairí atá bunaithe ar
mhodheolaíocht OECD (marcóirí Rio), le haghaidh gníomhaíochta aeráide agus
cuspóirí a bhaineann leis an gcomhshaol.
An clár téamach
um Eagraíochtaí na Sochaí Sibhialta agus Údaráis Áitiúla          EUR
2 000
An clár Pan‑Afracach EUR
1 000
RÁITEAS AIRGEADAIS REACHTACH LE
hAGHAIDH TOGRAÍ
1.           LEAGAN AMACH AN TOGRA/TIONSCNAIMH
              1.1.    Teideal an togra/tionscnaimh
              1.2.    Réimsí
beartais lena mbaineann i gcreat ABM/ABB
              1.3.    An
cineál togra/tionscnaimh
              1.4.    Cuspóirí

              1.5.    Na
forais leis an togra/tionscnamh
              1.6.    Fad
agus tionchar airgeadais
              1.7.    Modhanna
bainistíochta atá beartaithe
2.           BEARTA BAINISTÍOCHTA
              2.1.    Rialacha
faireacháin agus tuairiscithe
              2.2.    Córas
bainistíochta agus rialaithe
              2.3.    Bearta
chun calaois agus neamhrialtachtaí a chosc
3.           AN TIONCHAR AIRGEADAIS A MHEASTAR A
BHEIDH AG AN TOGRA/TIONSCNAMH
              3.1.    Ceannteidil
an chreata airgeadais ilbhliantúil agus na línte buiséid ar a n‑imrítear
tionchar
              3.2.    An
tionchar a mheastar a bheidh ar chaiteachas
              3.2.1. Achoimre ar an
tionchar a mheastar a bheidh ar chaiteachas
              3.2.2. An
tionchar a mheastar a bheidh ar leithreasaí faoi chomhair oibríochtaí
              3.2.3. An
tionchar a mheastar a bheidh ar leithreasaí de chineál riaracháin
              3.2.4. Comhoiriúnacht don
chreat airgeadais ilbhliantúil reatha
              3.2.5. Rannpháirtíocht
tríú páirtí sa mhaoiniú
              3.3.    An tionchar a mheastar a
bheidh ar ioncam
RÁITEAS
AIRGEADAIS REACHTACH LE hAGHAIDH TOGRAÍ

1.
LEAGAN AMACH AN TOGRA/TIONSCNAIMH
1.1.
Teideal an togra/tionscnaimh

Togra
le haghaidh Rialachán ó Pharlaimint na hEorpa agus ón gComhairle lena
mbunaítear ionstraim maoinithe maidir le comhar um fhorbairt

1.2.
Réimsí beartais lena mbaineann i gcreat ABM/ABB[29][30]

Teideal
19: Caidreamh eachtrach
19 02: Comhar le tríú tíortha i réimse na himirce agus an
tearmainn
19 09: Caidreamh le Meiriceá Laidineach
19 10: Caidreamh leis an Áise, leis an Áise Láir agus leis
an Meánoirthear (an Iaráic, an Iaráin, Éimin)
Teideal
21: Forbairt agus caidreamh le Stáit san Afraic, sa Mhuir Chairib agus san
Aigéan Ciúin (ACC)
21 02: Slándáil bia
21 03: Gníomhaithe neamhstáit i bhforbairt
21 04: An comhshaol agus bainistiú inbhuanaithe acmhainní
nádúrtha, lena n‑áirítear fuinneamh
21 05: Forbairt dhaonna agus shóisialta

1.3.
An cineál togra/tionscnaimh

x Baineann an
togra/tionscnamh le gníomhaíocht nua
¨ Baineann an
togra/tionscnamh le gníomhaíocht nua a leanann
treoirthionscadal/réamhghníomhaíocht[31]

¨ Baineann an togra/tionscnamh le síneadh ar
ghníomhaíocht atá ann cheana
¨ Baineann an togra/tionscnamh
le gníomhaíocht a atreoraíodh i dtreo
gníomhaíochta nua

1.4.
Cuspóirí
1.4.1.
Cuspóirí straitéiseacha ilbhliantúla an Choimisiúin
ar a bhfuil an togra/tionscnamh dírithe

Is
í aidhm an Rialacháin seo forbairt inbhuanaithe agus chuimsitheach a chothú i
dtíortha comhpháirtíochta agus i réigiúin chomhpháirtíochta, agus tá sé mar
phríomhaidhm aige an bhochtaineacht a dhíothú, agus an daonlathas, an smacht
reachta, dea-rialachas agus urramú ar chearta an duine a chur chun cinn, mar a
fhoráiltear sa Chonradh ar an Aontas Eorpach, i Meiriceá Laidineach, san Afraic
agus san Áis, agus comhsheasmhacht a áirithiú ag an am céanna leis an
Teachtaireacht ón gCoimisiún maidir le beartas forbartha an AE Increasing
the impact of EU Development Policy: An Agenda
for Change (Tionchar Bheartas Forbartha an
AE a Mhéadú: Clár Oibre le haghaidh Athraithe).

1.4.2.
Cuspóirí sonracha agus an ghníomhaíocht nó na
gníomhaíochtaí ABM/ABB lena mbaineann

Bunaítear
leis an Rialachán seo na heilimintí sár-riachtanacha agus an bunús le hidirghabháil
an AE. Sainítear aistriú chuspóirí an Rialacháin laistigh de na cláir éagsúla (cláir
gheografacha, an clár um earraí poiblí domhanda agus dhúshláin phoiblí
dhomhanda, an clár um eagraíochtaí na sochaí sibhialta agus údaráis áitiúla
agus an clár Pan‑Afracach) ina gcuspóirí sonracha trí chlárú
ilbhliantúil agus trí chláir bhliantúla ghníomhaíochtaí ina mionsonraítear na
gníomhaíochtaí a mbeidh an AE le tabhairt fúthu, lena n‑áirítear na
torthaí ionchasacha agus an tionchar a shaothraítear leis na gníomhaíochtaí i
dtrácht. Dá bhrí sin, socraítear cuspóirí sonracha ag
an uair sin, lena gcuirtear san áireamh tréithe ar leith na gníomhaíochta atá i
gceist.
Beidh
Spriocanna Forbartha na Mílaoise (SFM), nó na spriocanna chun an bhochtaineacht
a mhaolú arna gcomhaontú go hidirnáisiúnta a chuirfear ina n‑áit tar éis
2015, ina dtáscairí feidhmíochta seanbhunaithe:
Uimh. 1. SFM1 – Deireadh a chur leis an
mbochtaineacht agus leis an ocras
–
Líon na ndaoine a bhfuil a gcuid ioncaim níos lú ná
$1 in aghaidh an lae a laghdú faoina leath
–
Fostaíocht iomlán tháirgiúil agus obair chuibhiúil
do gach duine, lena n‑áirítear mná agus daoine óga, a bhaint amach
–
Líon na ndaoine a bhfuil ocras ag cur orthu a
laghdú faoina leath
Uimh. 2. SFM2 – Oideachas Uilíoch
A
áirithiú go mbeidh leanaí i ngach áit, buachaillí agus cailíní araon, in ann
cúrsa iomlán bunscolaíochta a chríochnú.
Uimh. 3. SFM3 – SFM3 – Comhionannas inscne
Deireadh a chur le neamhionannas inscne in oideachas
bunscoile agus meánscoile, agus i ngach leibhéal d'oideachas.
Uimh. 4. SFM4 – Sláinte leanaí
Ráta mortlaíochta leanaí faoi chúig bliana d'aois a laghdú
faoi dhá thrian.
Uimh. 5 – SFM5 – Sláinte máithreacha
–
An cóimheas mortlaíochta máithreacha a laghdú faoi
thrí cheathrú
–
Rochtain uilíoch ar shláinte atáirgthe a bhaint
amach faoi 2015
Uimh. 6. SFM6 – VEID/SEIF, maláire agus
galair eile a chomhrac
–
Scaipeadh VEID/SEIF a stad agus tús a chur leis an
scaipeadh sin a aisiompú
–
Rochtain uilíoch ar chóir leighis VEID/SEIF a
bhaint amach do gach duine a bhfuil sí de dhíth orthu
–
Minicíocht na maláire agus na ngalar mór eile a
stad agus tús a chur leis an minicíocht sin a aisiompú
Uimh. 7
– SFM 7 – Inbhuanaitheacht chomhshaoil
–
Prionsabail na forbartha inbhuanaithe a lánpháirtiú
isteach i mbeartais tíortha agus i gcláir thíortha agus caillteanas na n‑acmhainní
comhshaoil a aisiompú
–
Caillteanas na bithéagsúlachta a laghdú, rud a
bhainfidh amach laghdú suntasach ar an ráta caillteanais
–
Líon an phobail nach bhfuil rochtain inbhuanaithe
acu ar uisce óil sábháilte agus ar shláintíocht bhunúsach a laghdú faoina leath
–
Feabhas suntasach a bhaint amach ar shaol 100
milliún cónaitheoir sluma ar a laghad faoin mbliain 2020
Uimh. 8
– SFM 8 – Comhpháirtíocht dhomhanda le haghaidh forbartha
–
Tuilleadh forbartha a dhéanamh ar chóras trádála
agus airgeadais atá oscailte, bunaithe ar rialacha, intuartha agus neamh‑idirdhealaitheach
–
Aghaidh a thabhairt ar riachtanais speisialta na
dtíortha is lú forbairt, na dtíortha talamhiata agus na stát oileáin beag i
mbéal forbartha
–
Déileáil go cuimsitheach le fiach na dtíortha i
mbéal forbartha
–
Rochtain a sholáthar, i gcomhar le cuideachtaí
cógaisíochta, ar dhrugaí atá riachtanach agus atá ar phraghas réasúnta i
dtíortha i mbéal forbartha
–
I gcomhar leis an earnáil phríobháideach, tairbhí a
bhaineann le teicneolaíochtaí nua, go háirithe Teicneolaíochtaí Faisnéise agus
Cumarsáide, a chur ar fáil
Gníomhaíochtaí ABM/ABB lena mbaineann
19
02 : Comhar le tríú tíortha i réimse na himirce agus an tearmainn
19
09 : Caidreamh le Meiriceá Laidineach
19
10 : Caidreamh leis an Áise, leis an Áise Láir agus leis an Meánoirthear (an
Iaráic, an Iaráin, Éimin)
21
02 : Slándáil bia
21
03 : Gníomhaithe neamhstáit i bhforbairt
21
04 : An comhshaol agus bainistiú inbhuanaithe acmhainní nádúrtha, lena n‑áirítear
fuinneamh
21
05 : Forbairt dhaonna agus shóisialta

1.4.3.
An toradh agus an tionchar a bhfuil súil leis

Sonraigh an tionchar a
bheadh ag an togra/tionscnamh ar na tairbhithe/grúpaí ar a bhfuil sé dírithe
Bunaítear
leis an Rialachán seo na heilimintí sár-riachtanacha agus an bunús le hidirghabháil
an AE. Sainítear na gníomhaíochtaí cruinne trí chlárú ilbhliantúil agus trí
chláir bhliantúla ghníomhaíochtaí ina mionsonraítear na gníomhaíochtaí a mbeidh
an AE le tabhairt fúthu, lena n‑áirítear na torthaí ionchasacha agus an
tionchar a shaothraítear leis na gníomhaíochtaí i dtrácht. Socraítear táscairí
sonracha ag an uair sin, lena gcuirtear san áireamh tréithe ar leith na
gníomhaíochta atá i gceist.

1.4.4.
Táscairí a léiríonn toradh agus tionchar

Sonraigh na táscairí a
léiríonn faireachán ar chur chun feidhme an togra/tionscnaimh
Bunaítear
leis an Rialachán seo na heilimintí sár-riachtanacha agus an bunús le
hidirghabháil an AE. Sainítear na gníomhaíochtaí cruinne trí chlárú
ilbhliantúil agus trí chláir bhliantúla ghníomhaíochtaí ina mionsonraítear na
gníomhaíochtaí a mbeidh an AE le tabhairt fúthu, lena n‑áirítear na
torthaí ionchasacha agus an tionchar a shaothraítear leis na gníomhaíochtaí i
dtrácht. Socraítear táscairí sonracha ag an uair sin, lena gcuirtear san
áireamh tréithe ar leith na gníomhaíochta atá i gceist.
Táthar
feasach cheana féin maidir le spriocanna agus táscairí i ndáil le Spriocanna
Forbartha na Mílaoise a bhfuil comhaontú idirnáisiúnta ann ina leith. Is gá
tagarmharcanna soiléire agus rialacha soiléire faireacháin agus tuairiscithe a
bhunú do gach ionstraim beartais ábhartha an AE. Beidh dí-chomhbhailiú na
dtáscairí tábhachtach maidir le faireachán a dhéanamh ar thorthaí cothroma a
bhaint amach do na grúpaí is leochailí sa tsochaí le haghaidh cuimsithe
shóisialta.

1.5.
Na forais leis an togra/tionscnamh
1.5.1.
Na ceanglais is gá a shásamh sa ghearrthéarma nó
san fhadtéarma

Féach
Measúnú Tionchair agus Meabhrán Míniúcháin.
Tá
an AE tiomanta i gcónaí cabhrú le tíortha i mbéal forbartha an bhochtaineacht a
laghdú agus í a dhíothú faoi dheoidh i dtíortha comhpháirtíochta agus i
réigiúin chomhpháirtíochta de bhun chuspóirí an chomhair um fhorbairt dá
bhforáiltear sna Conarthaí.

1.5.2.
Luach breise a bhaineann le rannpháirteachas an AE

Tá
an AE i suíomh uathúil atá neodrach agus neamhchlaonta chun gníomhaíocht
sheachtrach a sholáthar ar son na mBallstát agus leis na Ballstáit, gníomh
trína gcruthaítear creidiúnacht fheabhsaithe dó sna tíortha ina n‑oibríonn
sé. Is ag an AE amháin atá an cumas criticiúil le gur féidir freagairt ar
dhúshláin dhomhanda, amhail an bhochtaineacht a laghdú agus an t-athrú aeráide.
A bhuí lena scála mór agus le líonra reatha na gcomhaontuithe idirnáisiúnta, is
féidir leis ár gcuid cabhrach a sheachadadh do na bochtáin i roinnt de na
limistéir is iargúlta ar domhan, cabhair cur chun feidhme agus cabhair
comhordaithe araon.
Ina
ról mar thionscnóir cuimsitheachta agus iltaobhachais, is féidir leis an Aontas
a bheith níos éifeachtaí ná aon eagraíocht idirnáisiúnta eile.
Ag
gníomhú dó mar ní amháin, is féidir tionchar níos mó agus níos mó giarála a
bheith ag an Aontas maidir le hidirphlé beartais agus comhar deontóirí.
Is
éifeachtaí ó thaobh costais a dhéanfar an obair tríd an AE freisin, agus tá
costais riaracháin níos ísle ag an AE ná an meánchostas riaracháin.

1.5.3.
Ceachtanna a foghlaimíodh ó thaithí chosúil roimhe
seo

Léirítear
sna meastóireachtaí, i dtuarascálacha na Cúirte Iniúchóirí, agus in
athbhreithnithe meántéarma ar na cláir gheografacha go ndearnadh dul chun cinn
maidir le roinnt de Spriocanna Forbartha na Mílaoise i dtíortha DCI i mbéal
forbartha le tacaíocht DCI. Mar sin féin, de bhun phrionsabal na húinéireachta,
tá sé de dhualgas ar na rialtais thairbhíocha na leasuithe agus na beartais is
gá a bhí mar cheann tiomána na mórghníomhartha sin a ghlacadh agus a chur chun
feidhme.
A
bhuí le módúlachtaí nua cur chun feidhme sa DCI, amhail tacaíocht bhuiséadach
agus cur chuige earnála, is féidir leibhéal comhair níos doimhne a bheith ann
le tíortha comhpháirtíochta: tá nasc soiléir idir leibhéal an idirphlé beartais
le tíortha tairbhíocha agus an mhódúlacht maidir le cúnamh a sheachadadh. Ina
theannta sin, mar gheall ar na módúlachtaí nua cur chun feidhme, is féidir
roinnt níos éifeachtaí an tsaothair a bheith ann trí chómhaoiniú a cheadú i
measc deontóirí.
Tugadh
solúbthacht bhreise don Choimisiún chun déileáil le dúshláin shonracha trí
bhíthin na gclár téamach, agus bhí siad freisin ina n‑ionstraim úsáideach
maidir leis na cláir gheografacha a chomhlánú.
I
dtimpeallacht dhomhanda, tá atreisiú frithpháirteach ar ghníomhaíochtaí inmheánacha
agus seachtracha ag teastáil. Mar phointe tosaigh, ní mór don lánpháirtíocht,
seachas don dúbailt, a bheith ar an bhfocal is tábhachtaí. Ní raibh an
struchtúr reatha leormhaith chun ligean don Choimisiún idirghabháil a dhéanamh
go tapa ar scála dóthanach, cé go raibh an struchtúr sin fíorthábhachtach
maidir le héifeachtacht bheartais inmheánacha an AE a áirithiú.
I
roinnt cásanna, ní raibh na cláir théamacha solúbtha a ndóthain le freagairt ar
ghéarchéimeanna domhanda (mar shampla, géarchéim na bpraghsanna bia, an fliú
éanúil) ná ar ghníomhaíochtaí idirnáisiúnta a rinneadh ar an leibhéal
polaitiúil ab airde (mar shampla, an bhithéagsúlacht agus an t-athrú aeráide).
Mar sin de, tá breis solúbthachta ag teastáil ón gciste téamach d’fhonn
rannpháirtíocht fhadtéarmach atá níos intuartha a cheadú mar fhreagra ar earraí
poiblí domhanda agus ar dhúshláin phoiblí dhomhanda agus freagairt ar na suaití
éagsúla a théann i bhfeidhm ar an bpobal is boichte.
Tá
an comhar um fhorbairt ró-ilroinnte agus ró-uaillmhianach i gcónaí. Ina
theannta sin, ba cheart an chomhlántacht idir na cláir gheografacha agus na
cláir théamacha a neartú.
Níor
tugadh dóthain airde ar riachtanais shonracha tíortha ina bhfuil géarchéim,
tíortha iar-ghéarchéime agus tíortha atá i gcásanna leochaileacha agus, de
dheasca dholúbthacht an phróisis chinnteoireachta maidir le cionroinnt cistí,
clárú agus cur chun feidhme, bhí sé deacair don AE freagairt go tapa ar
staideanna a bhí ag athrú go pras.
Bhí
cionrannta táscacha in aghaidh an réigiúin sa DCI, gan aon chiste neamh‑chionroinnte
a choinneáil, rud a fhágann gan ach féidearthacht theoranta le hacmhainní a
úsáid chun freagairt ar riachtanais gan choinne.
Ar
deireadh, tá an próiseas reatha cláraithe agus cur chun feidhme atá foráilte
don DCI róchasta, ní cheadaítear leis ailíniú a dhéanamh ar thimthriall
cláraithe an AE leo siúd atá ag a chomhpháirtithe, agus ní éascaítear a
dhóthain comhchlárú leis na Ballstáit ach an oiread. Ina theannta sin, níl ann
d’aon chreat dlí atá soiléir maidir le húsáid a bhaint as ionstraimí nuálacha
atá á n‑úsáid ag deontóirí eile, amhail cumasc agus úsáid
comhpháirtíochtaí príobháideacha poiblí.

1.5.4.
Comhchuibheas agus sineirgíocht a d'fhéadfadh a
bheith ann le hionstraimí ábhartha eile

Tá
an ionstraim leasaithe mar chuid lárnach de struchtúr foriomlán na n‑ionstraimí
airgeadais um ghníomhaíocht sheachtrach a dhéanfar a eagrú thart ar cheithre
phríomhchaibidil: caibidil atá bunaithe ar bheartas lena ndírítear go príomha
ar chomhar le tíortha comhpháirtíochta laistigh agus lasmuigh den bhuiséad,
caibidil ina n‑oibrítear ar thosaíochtaí agus luachanna leathana;
caibidil bunaithe ar chúnamh daonnachtúil agus cosaint shibhialta; agus
caibidil maidir leis an mbainistíocht géarchéime.
Thairis
sin, do gach tír, comhlánóidh comhar um fhorbairt an "Ionstraim nua um
Chomhpháirtíocht". Beidh idirghníomhaíocht idir an DCI, CFE agus an
Ionstraim Eorpach um Chomharsanacht agus Chomhpháirtíocht láidir go háirithe
faoi chiste téamach an DCI um an tsochaí shibhialta/údaráis áitiúla agus faoin
gciste téamach um earraí domhanda agus dhúshláin dhomhanda, toisc go ndéanfaidh
na cistí sin gníomhaíochtaí a chuimsiú nó a chomhlánú sna criosanna geografacha
atá cuimsithe ag na hionstraimí sin faoi seach sna réimsí seo a leanas:
tacaíocht don tsochaí sibhialta agus d'údaráis áitiúla, an t-athrú aeráide,
fuinneamh, slándáil bia, forbairt dhaonna agus imirce.
Beidh
idirghníomhaíocht leis an mbeartas Trádála, go háirithe na scéimeanna GSP/GSP
plus (CGF/CGF) agus Everything But Arms (Gach Rud Ach Airm), an‑tábhachtach
i gcónaí, mar a bheidh comhaontuithe trádála agus gníomhaíochtaí Cúnaimh
Thrádála / gníomhaíochtaí a bhaineann le trádáil arna maoiniú faoin DCI, ar
leibhéal déthaobhach agus ar leibhéal réigiúnach araon.
I
dtimpeallacht dhomhanda, tá beartais éagsúla inmheánacha an AE (amhail an
comhshaol, an t‑athrú aeráide, fostaíocht (lena n‑áirítear obair
chuibhiúil do gach duine), comhionannas inscne, fuinneamh, uisce, iompar,
ceartas agus slándáil, taighde, an tsochaí faisnéise, inimirce, iascach) ag
éirí níos tábhachtaí i ngníomhaíocht sheachtrach an AE, agus i gcomhréir le
clár oibre 2020 an AE agus le Conradh Liospóin, tá gá le hatreisiú
frithpháirteach gníomhaíochtaí inmheánacha agus seachtracha. Mar phointe tosaigh, ní mór don lánpháirtíocht, seachas don
dúbailt, a bheith ar an tosaíocht is tábhachtaí. Is iad seo a leanas na
príomhargóintí: i) comhchuibheas ár gcuid gníomhaíochta seachtraí; ii)
éifeachtacht cabhrach, go háirithe an gealltanas chun líon na ngníomhaithe agus
na gclár a laghdú; agus iii) uasmhéadú a dhéanamh ar shineirgíochtaí idir
cuspóirí beartais.

1.6.
Fad agus tionchar airgeadais

x Togra/tionscnamh d'fhad teoranta
·      ¨  Togra/tionscnamh
·      x Tionchar
airgeadais ón 1/1/2014 go dtí an 31/12/2020

·      x Togra/tionscnamh d'fhad neamhtheoranta in éifeacht ón 1/1/2014
·      Cur chun feidhme le tréimhse thosaigh idir BBBB agus BBBB
·      agus feidhm iomlán ina dhiaidh sin.

1.7.
Modhanna bainistíochta atá beartaithe[32]

x Bainistíocht dhíreach láraithe ag an gCoimisiún
x Bainistíocht indíreach láraithe trí na cúraimí cur chun feidhme a tharmligean chuig:
·      x gníomhaireachtaí
feidhmiúcháin
·      x comhlachtaí arna
mbunú ag na Comhphobail[33]

·      x comhlachtaí
náisiúnta san earnáil phoiblí/comhlachtaí a bhfuil misean de sheirbhís phoiblí
acu
·      ¨  daoine a bhfuil
sé de chúram orthu gníomhaíochtaí ar leith a chur chun feidhme de bhun Theideal
V den Chonradh ar an Aontas Eorpach agus atá sainaitheanta sa ghníomh bunaidh
ábhartha de réir bhrí Airteagal 49 den Rialachán Airgeadais
¨ Bainistíocht chomhpháirteach leis na Ballstáit
x Bainistíocht dhíláraithe le tríú tíortha
x Comhbhainistíocht le
heagraíochtaí idirnáisiúnta (tabhair sonraí)
I gcás ina
sonraítear níos mó ná modh bainistíochta amháin, tabhair sonraí sa roinn
"Nótaí" le do thoil.
Nótaí
Déanfaidh an
Coimisiún na gníomhaíochtaí a mhaoineofar faoin Rialachán seo a chur chun
feidhme faoi bhainistíocht dhíreach láraithe ón gCeanncheathrú nó trí bhíthin
Thoscaireachtaí díláraithe an Aontais agus faoi aon mhodh bainistíochta eile dá
bhforáiltear leis an Rialachán Airgeadais d'fhonn cuspóirí an Rialacháin seo a
bhaint amach ar bhealach níos fearr.
Féadfar
comhbhainistiú a fhoráil do ghníomhaíochtaí sonracha le gníomhaireachtaí agus
comhlachtaí na Náisiún Aontaithe, le hinstitiúidí Eorpacha nó le hinstitiúidí
idirnáisiúnta airgeadais, amhail an Banc Eorpach Infheistíochta, an Banc
Eorpach Athfhoirgníochta agus Forbartha, an Banc Domhanda nó Banc Forbartha na
hAfraice, agus le heagraíochtaí idirnáisiúnta eile atá gníomhach i réimse na
forbartha.

2.
BEARTA BAINISTÍOCHTA
2.1.
Rialacha faireacháin agus tuairiscithe

Sonraigh cé chomh
minic agus na coinníollacha.
Tá córais Faireacháin agus Meastóireachta an Choimisiúin Eorpaigh á
ndíriú níos mó ar thorthaí. Baineann siad leis an bhfoireann inmheánach mar aon
le saineolas seachtrach.
Déanann Bainisteoirí Cúraimí i dToscaireachtaí agus sa Cheanncheathrú
faireachán leanúnach ar chur chun feidhme tionscadal agus clár ar bhealaí
éagsúla, lena n‑áirítear i ngach cás inar féidir é, cuairteanna ar an
láthair. Faightear faisnéis luachmhar maidir le dul chun cinn trí fhaireachán;
cuidíonn sé le bainisteoirí baic iarbhír agus fhéideartha a shainaithint agus
gníomh ceartaitheach thráthúil a ghlacadh nuair is iomchuí.
Déantar saineolaithe seachtracha, neamhspleácha a chonrú chun
feidhmíocht ghníomhaíochtaí seachtracha an AE a mheasúnú trí bhíthin trí chóras
éagsúla. Cuireann na measúnuithe sin le cuntasacht agus le feabhas a chur ar
idirghabhálacha leanúnacha; baineann siad leas as ceachtanna freisin ó thaithí
roimhe seo chun beartais agus gníomhaíochtaí amach anseo a threorú. Baintear
úsáid as critéir mheastóireachta OECD‑DAC, lena n‑áirítear tionchar
(féideartha), i gcás na n‑uirlisí go léir.
Ar an gcéad dul síos, ar an leibhéal tionscadail, trí bhíthin an
chórais Faireacháin atá Dírithe ar Thorthaí (ROM) cuirtear roghbhlúire
fócasaithe achomair ar fáil maidir le cáilíocht sampla idirghabhálacha. Ag
baint úsáide as modheolaíocht chaighdeánaithe, ardstruchtúrtha, tugann
saineolaithe neamhspleácha ROM gráid lena léirítear láidreachtaí agus laigí an
tionscadail agus tugann siad moltaí faoin gcaoi ar fearr éifeachtacht a
fheabhsú.
Trí mheastóireachtaí ar leibhéal tionscadail arna mbainistiú ag
Toscaireacht an AE atá i gceannas an tionscadail, baintear amach grinnanailís
níos mionsonraithe agus cabhraítear le bainisteoirí tionscadail feabhas a chur
ar idirghabhálacha leanúnacha agus cinn a ullmhú don todhchaí. Fostaítear
saineolaithe seachtracha, neamhspleácha a bhfuil saineolas téamach agus
geografach acu chun an anailís a dhéanamh agus aiseolas agus fianaise a bhailiú
ó na páirtithe leasmhara go léir, go háirithe na tairbhithe deiridh.
Déanann an Coimisiún meastóireachtaí straitéiseacha ar a chuid beartas
chomh maith, idir chlárú agus straitéis agus chur chun feidhme idirghabhálacha
in earnáil shonrach (amhail sláinte, oideachas etc), i dtír nó i réigiún, nó
maidir le hionstraim faoi leith. Is ionchur tábhachtach iad na meastóireachtaí
sin chun beartais a chruthú agus chun ionstraimí agus tionscadail a cheapadh.
Tá na meastóireachtaí sin go léir foilsithe ar shuíomh Gréasáin an Choimisiúin
agus tá achoimre ar na torthaí ar áireamh sa Tuarascáil Bhliantúil don
Chomhairle agus do Pharlaimint na hEorpa.

2.2.
Córas bainistíochta agus rialaithe
2.2.1.
Na rioscaí a aithníodh

Timpeallacht
riosca
Tá
na rioscaí seo a leanas maidir le gan cuspóirí na hIonstraime a bhaint amach,
bainistíocht airgeadais nach bhfuil barrmhaith, agus/nó gan na rialacha is
infheidhme (dlíthiúlacht agus earráidí rialtachta) a chomhlíonadh ina
saintréithe de thimpeallacht oibríochtúil na cabhrach faoin ionstraim seo:
–
d’fhéadfadh go mbeadh deacrachtaí agus moilleanna
ann i gceapadh agus i gcur chun feidhme idirghabhálacha de bharr éagobhsaíocht
eacnamaíche/polaitiúla agus/nó tubaiste nádúrtha, go háirithe i stáit
leochaileacha;
–
d’fhéadfadh go mbeadh deacrachtaí agus moilleanna i
dtíortha comhpháirtíochta i gceapadh agus i gcur chun feidhme idirghabhálacha
de bharr easpa acmhainní institiúideacha agus riaracháin;
–
d’fhéadfadh go gcruthódh tionscadail agus cláir atá
scaipthe go geografach (lena gclúdaítear, a bheag nó a mhór, go leor
stát/críoch/réigiún) dúshláin lóistíochta/acmhainní maidir le faireachán - agus
go háirithe aon leanúint ‘ar an láthair’ gníomhaíochtaí;
–
is féidir le héagsúlacht na gcomhpháirtithe/na
dtairbhithe féideartha a bhfuil struchtúir agus cumais rialaithe inmheánaigh
éagsúla acu éifeachtacht agus éifeachtúlacht na n‑acmhainní atá ar fáil
don Choimisiún chun tacú le cur chun feidhme agus chun faireachán a dhéanamh
air a ilroinnt agus a laghdú dá bhrí sin;
–
d’fhéadfaí bac a chur ar chumas an Choimisiúin
torthaí a thuairisciú agus a bheith cuntasach ina leith mar gheall ar dhroch‑chaighdeán
agus ar easpa sonraí atá ar fáil maidir leis na torthaí agus an tionchar a
bhíonn ag cur chun feidhme an chúnaimh sheachtraigh / an phlean forbartha
náisiúnta i dtíortha comhpháirtíochta;
An
leibhéal riosca a mheastar a bhaineann le neamhchomhlíonadh rialacha is
infheidhme
Is
é cuspóir comhlíontachta na hIonstraime an leibhéal stairiúil riosca a
bhaineann le neamhchomhlíonadh (ráta earráide) le haghaidh na punainne
EuropeAid, ar leibhéal iarmharach ‘glan’ earráide é, (ar bhonn ilbhliantúil tar
éis na rialuithe agus na ceartuithe pleanáilte go léir a a bheith déanta ar
chonarthaí dúnta) atá níos lú ná 2 % a choinneáil. Thugadh sé sin le tuiscint de ghnáth go mbeadh raon measta earráide
2-5 % i gceist i dtéarmaí sampla randamaithe d’idirbhearta arna ndéanamh
ag Cúirt Iniúchóirí na hEorpa chun críocha an Ráitis Dearbhaithe bhliantúil.
Measann EuropeAid gurb é sin an riosca is lú maidir le neamhchomhlíonadh a
d’fhéadfaí a bhaint amach i ndáil lena thimpeallacht ardriosca, ag féachaint
don ualach riaracháin agus d’éifeachtúlacht chostais riachtanach na rialuithe
um chomhlíonadh.

2.2.2.
Modhanna rialaithe atá beartaithe

Struchtúr
Rialaithe Inmheánaigh EuropeAid
Tá próiseas rialaithe inmheánaigh / bainistíochta EuropeAid
deartha chun urrús réasúnach a sholáthar maidir le cuspóirí a bhaint amach i
leith éifeachtacht agus éifeachtúlacht a chuid oibríochtaí, iontaofacht a chuid
tuairiscithe airgeadais agus comhlíonadh an chreata ábhartha reachtaigh agus
nós imeachta.
Éifeachtacht
agus éifeachtúlacht
D’fhonn
éifeachtacht agus éifeachtúlacht a oibríochtaí a áirithiú (agus chun an
t-ardleibhéal riosca ina thimpeallacht um chúnamh seachtrach a mhaolú), de
bhreis ar ghnéithe uile an phróisis Phleanála agus Bheartais Straitéisigh a
bhaineann leis an gCoimisiún ar fad, na timpeallachta iniúchóireachta inmheánaí
agus riachtanais eile Chaighdeáin Rialaithe Inmheánaigh an Choimisiúin,
leanfaidh EuropeAid le creat oiriúnaithe um bainistíocht cabhrach a bheith
aige, rud a bheidh i bhfeidhm faoi gach ceann dá chuid ionstraimí agus lena n‑áireofar
na nithe seo a leanas:
–
Bainistíocht dhíláraithe ar fhormhór na cabhrach
seachtraí ó thoscaireachtaí an AE ar an láthair.
–
Línte soiléire cuntasachta airgeadais atá curtha ar
bhonn foirmiúil (ón Oifigeach Tarmligthe um Údarú (Ard‑Stiúrthóir)) trí
bhíthin fotharmligin ón Oifigeach Fotharmligthe um Údarú (Stiúrthóir) sa
Cheanncheathrú chuig Ceann na Toscaireachta;
–
Tuairisciú rialta ó Thoscaireachtaí an AE don
Cheanncheathrú (Tuarascálacha ar Bhainistíocht Cabhrach Seachtraí), lena n‑áirítear
Ráiteas Dearbhaithe bliantúil ó Cheann na Toscaireachta;
–
Clár suntasach oiliúna a chur ar fáil don fhoireann
ag an gceanncheathrú agus i dtoscaireachtaí;
–
Tacaíocht agus treoir shuntasach don
Ceanncheathrú/do Thoscaireachtaí (lena n‑áirítear tríd an idirlín);
–
Cuairteanna rialta 'fíoraithe' ar thoscaireachtaí
“díláraithe” gach 3 go 6 bliana;
–
Modheolaíocht bainistíochta ar thimthriall
tionscadail agus cláir lena n‑áirítear:
–
Uirlisí tacaíochta cáilíochta chun an idirghabháil
agus modh seachadta, meicníocht chistiúcháin agus córas bainistíochta na
hidirghabhála a cheapadh, agus chun aon chomhpháirtí cur chun feidhme a
mheasúnú agus a roghnú, etc.
–
Bainistíocht cláir agus tionscadail, uirlisí faireacháin
agus tuairiscithe chun cur chun feidhme éifeachtach a dhéanamh lena n‑áirítear
faireachán seachtrach rialta ar an láthair ar thionscadail.
–
Comhpháirteanna meastóireachta agus iniúchta
suntasacha.
Tuairisciú
Airgeadais agus Cuntasaíocht
Leanfaidh
EuropeAid ar aghaidh ag saothrú na gcaighdeán is airde maidir le cuntasaíocht
agus tuairisciú airgeadais trí úsáid a bhaint as córas cuntasaíochta bunaithe
ar fhabhruithe (ABAC) an Choimisiúin chomh maith le huirlisí sonracha um
chabhair sheachtrach amhail Comhchóras Faisnéise Relex (CRIS).
Maidir le comhlíonadh na reachtaíochta ábhartha agus an
chreata nós imeachta, tá modhanna rialaithe um chomhlíonadh leagtha amach i
roinn 2.3 (bearta chun calaois agus neamhrialtachtaí a chosc)

2.3.
Bearta chun calaois agus neamhrialtachtaí a chosc

Sonraigh bearta
coisctheacha agus cosanta atá ann cheana nó atá beartaithe.
I
bhfianaise na timpeallachta ardriosca ina bhfeidhmíonn EuropeAid, ní foláir nó
go ndéanfaí méid suntasach earráidí comhlíontachta féideartha (neamhrialtachtaí)
in idirbhearta a réamh‑mheas lena chórais agus go gcuirfí leibhéal ard
rialuithe coisctheacha, braiteacha agus ceartaitheacha san áireamh iontu a
luaithe is féidir sa phróiseas íocaíochta. Ciallaíonn
sé sin sa chleachtas go mbraithfidh rialuithe comhlíontachta EuropeAid ar
sheiceálacha suntasacha ex‑ante ar bhonn ilbhliantúil den chuid is mó,
arna ndéanamh ag iniúchóirí seachtracha agus ag foireann an Choimisiúin ar an
láthair araon roimh íocaíochtaí deiridh an tionscadail (fad is atá roinnt
seiceálacha agus iniúchtaí ex-post fós á ndéanamh), ag dul i bhfad thar na
coimircí airgeadais a cheanglaítear leis an Rialachán Airgeadais. Tá na
comhpháirteanna suntasacha seo a leanas, inter alia, i gcreat
comhlíontachta EuropeAid:
Bearta coisctheacha
- Oiliúint lárnach éigeantach ina gcuimsítear
saincheisteanna calaoise i gcomhair iniúchóirí agus foirne bainistíochta
cabhrach;
-Treoir a sholáthar (lena n‑áirítear tríd an
idirlíon) lena n‑áirítear an Practical Guide to Contracts (Treoir
Phraiticiúil maidir le Conarthaí), doiciméad comhghabhálach EuropeAid, agus an
tSraith Straitéisí Bainistíochta Airgeadais (i gcomhair comhpháirtithe cur chun
feidhme);
- Measúnú ex-ante lena áirithiú go bhfuil bearta iomchuí
frithchalaoise chun calaois i mbainistiú chistí an AE a chosc agus a bhrath i
bhfeidhm sna húdaráis a bhainistíonn na cistí ábhartha faoi chomhbhainistíocht
agus faoi bhainistíocht dhíláraithe);
- Scagadh ex-ante na meicníochtaí frithchalaoise atá ar
fáil sa tír chomhpháirtíochta mar chuid den mheasúnú ar chritéir
incháilitheachta na bainistíochta airgeadais phoiblí maidir le tacaíocht
bhuiséadach a fháil (i.e. tiomantas gníomhach chun calaois agus éilliú a
chomhrac, údaráis iniúchta leormhaithe, cumas breithiúnach leordhóthanach agus
meicníochtaí éifeachtúla freagartha agus smachtbhanna);
- Shínigh an Coimisiún an Tionscnamh Trédhearcachta um
Chabhair Idirnáisiúnta (IATI) in Accra in 2008, lenar comhaontaíodh caighdeán
um thrédhearcacht cabhrach lena n‑áirithítear sonraí níos tráthúla, níos
mionsonraithe agus níos rialta faoi shreafaí cabhrach agus faoi dhoiciméid.
- Ón 14 Deireadh Fómhair 2011, tá an chéad chéim
de chaighdeán an IATI maidir le trédhearcacht na faisnéise cabhrach a fhoilsiú
á cur chun feidhme ag an gCoimisiún roimh an gcéad Fhóram Ardleibhéil eile ar
éifeachtacht cabhrach in Busan i Samhain 2011. Ina theannta sin, oibreoidh an
Coimisiún i gcomhar le Ballstáit an AE ar fheidhmchlár TF comhpháirteach
bunaithe ar an nGréasán ar a dtugtar TR-AID, lena n‑athraítear na sonraí
faoi chabhair an AE arna soláthar tríd an IATI agus trí fhoinsí eile ina
bhfaisnéis faoi chabhair atá éasca le tuiscint.
Bearta braiteacha agus ceartaitheacha
- Fíoruithe agus iniúchtaí seachtracha (cinn éigeantacha
agus bunaithe ar riosca araon) lena n‑áirítear Cúirt Iniúchóirí na
hEorpa;
- Seiceálacha cúlghabhálacha (ar bhonn riosca) agus
aisghabhálacha;
- Cistiú an AE a chur ar fionraí i gcás ina bhfuil cás
calaoise tromchúiseach ann, lena n‑áirítear éilliú ar mhórscála, go dtí
go bhfuil gníomh iomchuí glactha ag na húdaráis d'fhonn calaois dá leithéid a
cheartú agus a chosc amach anseo.
Ceapfaidh EuropeAid a straitéis frithchalaoise tuilleadh i
gcomhréir le straitéis frithchalaoise nua an Choimisiúin (CAFS) a glacadh ar an
24 Meitheamh 2011 d’fhonn a áirithiú inter alia:
- go bhfuil rialuithe inmheánacha EuropeAid maidir le
frithchalaois ar comhréim go hiomlán leis an CAFS;
- go bhfuil cur chuige EuropeAid maidir le bainistíocht
riosca calaoise dírithe ar réimsí riosca calaoise agus ar fhreagairtí imleora a
shainaithint;
- trí bhíthin na gcóras a úsáidtear chun cistí an AE a
chaitheamh i dtríú tíortha is féidir sonraí ábhartha a fháil d’fhonn na sonraí
sin a chur san áireamh i mbainistíocht riosca calaoise (e.g. cistiú dúbailte);
- más gá, d’fhéadfaí grúpaí líonraithe agus uirlisí TF
leormhaithe a bhunú atá tiomanta d’anailís a dhéanamh ar chásanna calaoise a
bhaineann le hearnáil an chúnaimh sheachtraigh.

2.4.
Meastachán ar chostais agus ar bhuntáistí na
rialuithe

I
gcás phunann EuropeAid ina hiomláine, is é EUR 658 milliún meán bliantúil
measta na gcostas bainistíochta / rialaithe inmheánaigh ina n‑iomláine,
in oibleagáidí i bpleanáil buiséid 2014-2020. Áirítear
leis an bhfigiúr sin bainistiú an CFE, a fheidhmítear ar bhealach comhtháite
faoi chuimsiú struchtúr bainistíochta EuropeAid. Is ionann na costais
‘neamhoibríochtúla’ seo agus thart ar 6.4 % den mheán bliantúil
measta de EUR 10.2 billiún atá beartaithe le haghaidh oibleagáidí
foriomlána (oibríochtúla + riaracháin) DEVCO ar a phunann caiteachais arna
maoiniú ó Bhuiséad Ginearálta an AE agus ón gCiste Eorpach Forbraíochta le
haghaidh na tréimhse2014-2020.
Cuirtear san áireamh sna costais bhainistíochta sin
foireann uile EuropeAid ag an gceanncheathrú agus sna Toscaireachtaí,
bonneagar, taisteal, oiliúint, faireachán, meastóireacht agus conarthaí
iniúchta (lena n‑áirítear na cinn sin arna seoladh ag tairbhithe).
Tá
sé beartaithe ag EuropeAid an cóimheas idir gníomhaíochtaí bainistíochta /
gníomhaíochtaí oibríochtúla a laghdú le himeacht ama de réir shocruithe
simplithe agus feabhsaithe na n‑ionstraimí nua, ag cur le hathruithe is
dóigh a thabharfar isteach faoin Rialachán Airgeadais athbhreithnithe. Réadaítear príomhthairbhí na gcostas bainistíochta seo i
dtéarmaí cuspóirí beartais a bhaint amach, úsáid éifeachtúil agus éifeachtach as
acmhainní, agus feidhmiú bearta coisctheacha cost-éifeachtúla stóinsithe agus
seiceálacha eile chun úsáid dhleathach agus rialta cistí a áirithiú.
Fad
is a leanfar de dhul i mbun feabhsuithe ar chineál agus ar dhíriú na
ngníomhaíochtaí bainistíochta agus na seiceálacha comhlíontachta maidir leis an
bpunann, tá na costais seo riachtanach ar an iomlán chun cuspóirí na n‑ionstraimí
a bhaint amach ar bhealach éifeachtúil agus éifeachtach, agus an riosca íosta
neamhchomhlíontachta i gceist (faoi 2 % d’earráid iarmharach). Tá na rioscaí sin i bhfad níos lú ná na rioscaí atá i
gceist le rialuithe inmheánacha a bhaint nó a chúlú sa réimse ardriosca seo.

3.
AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH
3.1.
Ceannteidil an chreata airgeadais ilbhliantúil agus
na línte buiséid ar a n‑imrítear tionchar

·      Línte buiséid atá ann cheana
In ord cheannteidil
agus línte buiséid an chreata airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Ceannteideal IV An Eoraip Dhomhanda || LD/LN ([34]) || ó thíortha[35] CSTE || ó thíortha is iarrthóirí[36] || ó thríú tíortha || de réir bhrí Airteagal 18(1)(aa) den Rialachán Airgeadais
 19 || 19 01 04 Caiteachas riaracháin réimse beartais ‘Caidreamh Eachtrach’ an DCI || LN || NÍL || NÍL || NÍL || NÍL
 19 || 19 02: Comhar le tríú tíortha i réimse na himirce agus an tearmainn || LD || NÍL || NÍL || NÍL || NÍL
 19 || 19 09: Caidreamh le Meiriceá Laidineach || LD || NÍL || NÍL || NÍL || NÍL
 19 || 19 10: Caidreamh leis an Áise, leis an Áise Láir agus leis an Meánoirthear (an Iaráic, an Iaráin, Éimin) || LD || NÍL || NÍL || NÍL || NÍL
 19 || 19 11: Straitéis beartais agus comhordú beartais le haghaidh an réimse beartais 'Caidreamh eachtrach' || LD || NÍL || NÍL || NÍL || NÍL
 21 || 21 01 04 Caiteachas riaracháin an réimse beartais ‘Forbairt agus caidreamh le Stáit ACC’ || LN || NÍL || NÍL || NÍL || NÍL
 21 || 21 02: Slándáil bia || LD || NÍL || NÍL || NÍL || NÍL
 21 || 21 03: Gníomhaithe neamhstáit i bhforbairt || LD || NÍL || NÍL || NÍL || NÍL
 21 || 21 04: An comhshaol agus bainistiú inbhuanaithe acmhainní nádúrtha, lena n‑áirítear fuinneamh || LD || NÍL || NÍL || NÍL || NÍL
 21 || 21 05: Forbairt dhaonna agus shóisialta || LD || NÍL || NÍL || NÍL || NÍL
·      Línte nua buiséid atá á n‑iarraidh [37]
In ord cheannteidil agus línte buiséid an chreata
airgeadais ilbhliantúil.
 Ceann‑teideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [Ceannteideal………………………...……] || LD/LN || ó thíortha CSTE || Ó thíortha is iarrthóirí || ó thríú tíortha || de réir bhrí Airteagal 18(1)(aa) den Rialachán Airgeadais
   || [XX.YY.YY.YY]   ||   || TÁ/NÍL || TÁ/NÍL || TÁ/NÍL || TÁ/NÍL

3.2.
An tionchar a mheastar a bheidh ar chaiteachas
3.2.1.
Achoimre ar an tionchar a mheastar a bheidh ar
chaiteachas

EUR milliúin (go dtí an 3ú deachúil)
 Ceannteideal an chreata airgeadais ilbhliantúil: 4 || Uimhir ||
 AS: DEVCO ||   ||   || Bliain N[38] 2014 || Bliain N+1 2015 || Bliain N+2 2016 || Bliain N+3 2017 || Bliain N+4 2018 || Bliain N+5 2019 || Bliain N+6 2020 || IOMLÁN
  Leithreasaí faoi chomhair oibríochtaí ||   ||   ||   ||   ||   ||   ||   ||
 An Ionstraim maidir le Comhar um Fhorbairt (19.02, 19.09, 19.10, 21.02, 21.03, 21.04, 21.05, 21.06) || Oibleagáidí || (1) || 2.606,815 || 2.788,125 || 2.980,045 || 3.182,977 || 3.390,185 || 3.614,782 || 3.846,274 || 22.409,105
 Íocaíochtaí || (2) || 411,383 || 579,190 || 1.206,218 || 1.765,760 || 2.383,491 || 3.257,677 || 12.805,385 || 22.409,105
 Leithreasaí de chineál riaracháin arna maoiniú  ó chiste na gclár sonrach[39] ||   ||   ||   ||   ||   ||   ||   ||
 Uimhir na líne buiséid 19.0104 01 agus 21.010401 ||   || (3) || 109,885 || 114,975 || 120,254 || 125,723 || 135,115 || 136,918 || 142,726 || 885,595
 IOMLÁN leithreasaí i gcomhair AS DEVCO || Oibleagáidí || =1+3 || 2.716,700 || 2.903,100 || 3.100,300 || 3.308,700 || 3.525,300 || 3.751,700 || 3.989,000 || 23.294,700
 Íocaíochtaí || =2+3 || 521,268 || 694,165 || 1.326,472 || 1.891,483 || 2.518,606 || 3.394,595 || 12.948,111 || 23.294,700
  IOMLÁN leithreasaí faoi chomhair oibríochtaí || Oibleagáidí || (4) || 2.606,815 || 2.788,125 || 2.980,045 || 3.182,977 || 3.390,185 || 3.614,782 || 3.846,274 || 22.409,105
 Íocaíochtaí || (5) || 411,383 || 579,190 || 1.206,218 || 1.765,760 || 2.383,491 || 3.257,677 || 12.805,385 || 22.409,105
  IOMLÁN leithreasaí de chineál riaracháin arna maoiniú ó chiste na gclár sonrach || (6) || 109,885 || 114,975 || 120,254 || 125,723 || 135,115 || 136,918 || 142,726 || 885,595
 IOMLÁN leithreasaí faoi CHEANNTEIDEAL <4> den chreat airgeadais ilbhliantúil || Oibleagáidí || =4+ 6 || 2.716,700 || 2.903,100 || 3.100,300 || 3.308,700 || 3.525,300 || 3.751,700 || 3.989,000 || 23.294,700
 Íocaíochtaí || =5+ 6 || 521,268 || 694,165 || 1.326,472 || 1.891,483 || 2.518,606 || 3.394,595 || 12.948,111 || 23.294,700
 Ceannteideal an chreata airgeadais ilbhliantúil: || 5 || "Caiteachas riaracháin"
EUR milliúin (go dtí an 3ú deachúil)
   ||   ||   || Bliain N 2014 || Bliain N+1 2015 || Bliain N+2 2016 || Bliain N+3 2017 || Bliain N+4 2018 || Bliain N+5 2019 || Bliain N+6 2020 || IOMLÁN
 AS: DEVCO ||
  Acmhainní daonna || 85,041 || 84,182 || 83,329 || 82,480 || 82,480 || 82,480 || 82,480 || 582,473
  Caiteachas riaracháin eile || 3,909 || 3,818 || 3,781 || 3,755 || 3,755 || 3,755 || 3,755 || 26,528
 IOMLÁN AS DEVCO || Leithreasaí || 88,950 || 88,000 || 87,110 || 86,235 || 86,235 || 86,235 || 86,235 || 609,001
 IOMLÁN leithreasaí faoi CHEANNTEIDEAL 5 den chreat airgeadais ilbhliantúil || (Iomlán oibleagáidí = Iomlán íocaíochtaí) || 88,950 || 88,000 || 87,110 || 86,235 || 86,235 || 86,235 || 86,235 || 609,001
EUR milliúin (go dtí an 3ú deachúil)
   ||   ||   || Bliain N 2014 || Bliain N+1 2015 || Bliain N+2 2016 || Bliain N+3 2017 || Bliain N+4 2018 || Bliain N+5 2019 || Bliain N+6 2020 || IOMLÁN
 IOMLÁN leithreasaí faoi CHEANNTEIDIL 1 go 5 den chreat airgeadais ilbhliantúil || Oibleagáidí || 2.805,650 || 2.991,100 || 3.187,410 || 3.394,935 || 3.611,535 || 3.837,935 || 4.075,235 || 23.903,701
 Íocaíochtaí || 610,218 || 782,165 || 1.413,582 || 1.977,718 || 2.604,841 || 3.480,830 || 13.034,346 || 23.903,701

3.2.2.
An tionchar a mheastar a bheidh ar leithreasaí faoi
chomhair oibríochtaí

·      ¨  Ní éilíonn an
togra/tionscnamh go n‑úsáidfear leithreasaí faoi chomhair oibríochtaí
·      ý  Éilíonn an
togra/tionscnamh go n‑úsáidfear leithreasaí faoi chomhair oibríochtaí mar
a mhínítear thíos:
Leithreasaí faoi chomhair oibleagáidí in EUR milliúin
(go dtí an 3ú deachúil)
 Sonraigh cuspóirí agus aschuir   ò ||   ||   || Bliain N || Bliain N+1 || Bliain N+2 || Bliain N+3 || Bliain N+4 go Bliain N+7 || IOMLÁN
 ASCHUIR
   ||   ||   || Costas || Costas || Costas || Costas || Costas || Costas || Costas iomlán
 Cláir Gheografacha[40]… ||   ||   ||   ||   ||   ||   ||   || .
 Fo-iomlán || 1 631,732 || 1 743,689 || 1 862,134 || 1 987,305 || 2 117,402 || 2 253,384 || 2 395,938 || 13 991,50
 An clár téamach um earraí poiblí domhanda agus dhúshláin phoiblí dhomhanda... ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Fo-iomlán || 735,099 || 785,536 || 838,895 || 895,285 || 953,894 || 1 015,154 || 1 079,375 || 6 303,20
 An clár téamach um eagraíochtaí na sochaí sibhialta agus údaráis áitiúla... ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Fo-iomlán || 233,246 || 249,250 || 266,181 || 284,073 || 302,670 || 322,108 || 342,485 || 2 000,00
 An clár Pan‑Afracach ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Fo-iomlán || 116,623 || 124,625 || 133,090 || 142,037 || 150,335 || 161,054 || 171,242 || 1 000,00
 COSTAS IOMLÁN || 2 716,700 || 2 903,100 || 3 100,300 || 3 308,700 || 3 525,300 || 3 751,700 || 3 989,000 || 23 294.,70

3.2.3.
An tionchar a mheastar a bheidh ar leithreasaí de
chineál riaracháin
3.2.3.1.
Achoimre

·      ¨  Ní éilíonn an
togra/tionscnamh go n‑úsáidfear leithreasaí de chineál riaracháin
·      x Éilíonn an
togra/tionscnamh go n‑úsáidfear leithreasaí riaracháin mar a mhínítear
thíos:
EUR milliúin (go dtí
an 3ú deachúil)
   || Bliain N [41] 2014 || Bliain N+1 2015 || Bliain N+2 2016 || Bliain N+3 2107 || Bliain N+4 2018 || Bliain N+5 2019 || Bliain N+6 2020 || IOMLÁN
 CEANNTEIDEAL 5 den chreat airgeadais ilbhliantúil ||   ||   ||   ||   ||   ||   ||   ||
 Acmhainní daonna || 85,041 || 84,182 || 83,329 || 82,480 || 82,480 || 82,480 || 82,480 || 582,473
 Caiteachas riaracháin eile || 3,909 || 3,818 || 3,781 || 3,755 || 3,755 || 3,755 || 3,755 || 26,528
 Fo-iomlán CHEANNTEIDEAL 5 den chreat airgeadais ilbhliantúil || 88,950 || 88,000 || 87,110 || 86,235 || 86,235 || 86,235 || 86,235 || 609,001
 Lasmuigh de CHEANNTEIDEAL 5[42] den chreat airgeadais ilbhliantúil ||   ||   ||   ||   ||   ||   ||   ||
 Acmhainní daonna || 97,417 || 101,668 || 106,059 || 110,589 || 115,154 || 119,788 || 124,527 || 775,203
 Caiteachas eile de chineál riaracháin || 12,467 || 13,307 || 14,195 || 15,134 || 19,961 || 17,129 || 18,199 || 110,392
 Fo-iomlán lasmuigh de CHEANNTEIDEAL 5 den chreat airgeadais ilbhliantúil || 109,885 || 114,975 || 120,254 || 125,723 || 135,115 || 136,918 || 142,726 || 885,595
 IOMLÁN || 198,835 || 202,976 || 207,364 || 211,958 || 221,350 || 223,152 || 228,961 || 1.494,596

3.2.3.2.
 Na hacmhainní daonna a mheastar a bheidh
riachtanach

·      ¨  Ní éilíonn an
togra/tionscnamh go n‑úsáidfear acmhainní daonna
·      x Éilíonn an
togra/tionscnamh go n‑úsáidfear acmhainní daonna mar a mhínítear thíos:
Sloinnfear an meastachán i méideanna iomlána
(nó go dtí an 1ú deachúil ar a mhéad)
 ||   || Bliain N || Bliain N+1 || Bliain N+2 || Bliain N+3 || Bliain N+4 2018 || Bliain N+5 2019 || Bliain N+6 2020
  Poist don phlean bunaíochta (oifigigh agus gníomhairí sealadacha) ||
 || XX 01 01 01 (Ceanncheathrú agus Oifigí Ionadaíocht an Choimisiúin) || 357,2 || 353,6 || 350,1 || 346,6 || 346,6 || 346,6 || 346,6
 || XX 01 01 02 (Toscaireachtaí) || 157,8 || 156,2 || 154,6 || 153,0 || 153,0 || 153,0 || 153,0
 || XX 01 05 01 (Taighde indíreach) ||   ||   ||   ||   ||   ||   ||
 || 10 01 05 01 (Taighde díreach) ||   ||   ||   ||   ||   ||   ||
 ||  Pearsanra seachtrach (i gcoibhéis lánaimseartha: FTE)[43] ||
 || XX 01 02 01 (CA, INT, SNE ón “gciste iomlánaíoch") || 24,1 || 23,9 || 23,6 || 23,4 || 23,4 || 23,4 || 23,4
 || XX 01 02 02 (CA, INT, JED, LA agus SNE sna toscaireachtaí) ||   ||   ||   ||   ||   ||   ||
 || XX 01 04 yy [44] || - sa Cheanncheathrú[45] || 146,3 || 143,5 || 140,6 || 137,9 || 135,2 || 132,5 || 129,9
 || - i dtoscaireachtaí || 985,7 || 1032,7 || 1081,2 || 1131,2 || 1181,7 || 1232,9 || 1285,3
 || XX 01 05 02 (CA, INT, SNE – Taighde indíreach) ||   ||   ||   ||   ||   ||   ||
 || 10 01 05 02 (CA, INT, SNE – Taighde díreach) ||   ||   ||   ||   ||   ||   ||
 || Línte buiséid eile (sonraigh) ||   ||   ||   ||   ||   ||   ||
 || IOMLÁN || 1.671,1 || 1.709,8 || 1.750,1 || 1.792,1 || 1.839,8 || 1.888,4 || 1.938,1
Is é XX an réimse beartais nó an
teideal buiséid lena mbaineann.
Comhlíonfar na
riachtanais acmhainní daonna trí fhoireann ón DG a bhfuil bainistíocht na
gníomhaíochta faoina cúram cheana agus/nó atá ath‑imlonnaithe taobh
istigh den DG, mar aon le haon leithdháileadh breise a d'fhéadfaí a thabhairt
don DG atá i mbun bainistíochta faoi chuimsiú an nós imeachta maidir le
leithdháileadh bliantúil i bhfianaise na srianta buiséadacha.
Cur síos ar na
cúraimí a bheidh le déanamh:
 Oifigigh agus gníomhairí sealadacha ||
 Pearsanra seachtrach ||

3.2.4.
Comhoiriúnacht don chreat airgeadais ilbhliantúil
reatha 2014-2020

·      ý  Tá an togra/tionscnamh
comhoiriúnach don chreat airgeadais ilbhliantúil 2014-2020.
·      ¨  Beidh athchlárú
an cheannteidil ábhartha sa chreat airgeadais ilbhliantúil ag gabháil leis an
togra/tionscnamh seo.
Mínigh an cineál athchláraithe a bhfuil gá leis, agus
sonraigh na línte buiséid lena mbaineann agus na méideanna comhfhreagracha.
·      ¨  Éilíonn an
togra/tionscnamh go gcuirfear an ionstraim sholúbthachta i bhfeidhm nó go
ndéanfar athbhreithniú ar an gcreat airgeadais ilbhliantúil[46].
Mínigh a bhfuil gá leis, agus sonraigh na ceannteidil
agus na línte buiséid lena mbaineann agus na méideanna comhfhreagracha.

3.2.5.
Ranníocaíochtaí ó thríú páirtithe

·      ý Ní dhéantar foráil
sa togra/tionscnamh maidir le cómhaoiniú le tríú páirtithe
·      ¨ Déantar foráil sa
togra/tionscnamh maidir le cómhaoiniú atá réamh‑mheasta thíos:
Leithreasaí in EUR milliúin (go dtí an 3ú deachúil)
   || Bliain N || Bliain N+1 || Bliain N+2 || Bliain N+3 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || Iomlán
 Sonraigh an comhlacht cómhaoinithe ||   ||   ||   ||   ||   ||   ||   ||
 IOMLÁN leithreasaí cómhaoinithe ||   ||   ||   ||   ||   ||   ||   ||

3.3.
An tionchar a mheastar a bheidh ar ioncam

·      ý  Níl tionchar
airgeadais ar bith ag an togra ar ioncam.
·      ¨  Tá an tionchar
airgeadais seo a leanas ag an togra/tionscnamh:
¨         ar acmhainní dílse
¨         ar ioncam ilghnéitheach
EUR milliúin (go dtí an 3ú deachúil)
 Líne buiséid ioncaim || Leithreasaí atá ar fáil don tréimhse bhuiséadach leanúnach || Tionchar an togra/tionscnaimh[47]
 Bliain N || Bliain N+1 || Bliain N+2 || Bliain N+3 || ... iontráil na colúin ar fad a theastaíonn le fad an tionchair a thaispeáint (féach pointe 1.6)
 Airteagal …………. ||   ||   ||   ||   ||   ||   ||   ||
I gcás ioncaim
ilghnéithigh shannta, sonraigh na línte buiséid a n‑imrítear tionchar
orthu.
Sonraigh an modh chun an
tionchar ar ioncam a ríomh.
[1]               Tá
an CFE, an Ciste Domhanda um Aeráid agus Bithéagsúlacht agus an Cúlchiste
Cúnaimh Éigeandála de bhreis air sin, agus tá siad lasmuigh de bhuiséad an AE.
[2]               Beidh gníomhaíochtaí inbhuanaithe bainteach le fuinneamh ar cheann de
na príomhréimsí maidir le caiteachas i dtaca le hathrú aeráide. Mar an gcéanna,
i bhfianaise príomhról seirbhísí sláintiúla eiceachórais maidir le táirgeadh
bia, beidh bithéagsúlacht, go háirithe nuair a chuireann sí freisin le
hathléimneacht aeráide, ar cheann de na príomhréimsí faoi shlándáil bia agus talmhaíocht
inbhuanaithe.
[3]               IO L …
[4]               “Déanfaidh
beartas an Aontais maidir le comhar um fhorbairt agus beartas na mBallstát a
chéile a chomhlánú agus a neartú” (Airteagal 208).
[5]               Maidir
le slándáil soláthair fuinnimh agus comhar idirnáisiúnta, féach Teachtaireacht
an 7.09.2011 The EU Energy Policy: Engaging
with Partners beyond our borders (Beartas
Fuinnimh an AE: I mBun Oibre lenár
gComhpháirtithe lasmuigh dár dteorainneacha), COIM(2011) 539.
[6]               Rialachán
(CE) 182/2011
[7]               Cinneadh
Uimh. 2010/427 (AE) ón gComhairle
[8]               IO
L 378, 27.12.2006, lgh 41-71
[9]               United
Nations' Millennium Declaration (Dearbhú Mílaoise na Náisiún Aontaithe),
Rún arna ghlacadh ag an gComhthionól Ginearálta, 18 Meán
Fómhair 2000.
[10]             Dearbhú
comhpháirteach ón gComhairle agus ó ionadaithe rialtais na mBallstát ag teacht
le chéile laistigh den Chomhairle, ó Pharlaimint na hEorpa agus ón gCoimisiún
maidir le beartas forbartha an Aontais Eorpaigh dar teideal An Comhdhearcadh
Eorpach, IO C 46, 24.2.2006, lch. 1.
[11]             Teachtaireacht
an 13 Deireadh Fómhair 2011, nár foilsíodh san IO go fóill.
[12]             Teachtaireacht
an 13 Deireadh Fómhair 2011, nár foilsíodh san IO go fóill.
[13]             Conclúidí
ón gComhairle an 15 Bealtaine 2007 maidir le Cód Iompair an AE maidir
le Comhlántacht agus Roinnt an tSaothair i mBeartas Forbartha (doic. 9558/07).
[14]             Conclúidí
ón gComhairle an 17 Samhain 2009 maidir le Creat Oibriúcháin um
Éifeachtacht Cabhrach (doic. 15912/09), arna mhéadú agus arna
chomhdhlúthú an 11 Eanáir 2011 (doic. 18239/10).
[15]             COMHPHÁIRTÍOCHT
STRAITÉISEACH AN AE AGUS NA hAFRAICE Straitéis Chomhpháirteach an AE agus na
hAfraice, arna glacadh ag Cruinniú Mullaigh Liospóin, an
9 Nollaig 2007.
[16]             Slándáil
agus Forbairt - Conclúidí ón gComhairle agus Ionadaithe Rialtais na mBallstát
ag teacht le chéile laistigh den Chomhairle an 20 Samhain 2007 (doic.
15097/07).
[17]             Freagairt
an AE ar staideanna leochaileachta - Conclúidí ón gComhairle agus ó Ionadaithe
Rialtais na mBallstát ag teacht le chéile laistigh den Chomhairle an
20 Samhain 2007 (doic. 11518/07).
[18]             Conclúidí
ón gComhairle maidir le coinbhleachtaí a chosc, 3101ú cruinniú na Comhairle
Gnóthaí Eachtracha, Lucsamburg, an 20 Meitheamh 2011.
[19]             COIM(2010)
2020 leagan críochnaitheach
[20]             COIM(2011)
500 leagan críochnaitheach
[21]             COIM(2011)
637 leagan críochnaitheach
[22]             IO
L 55, 28.2.2011, lch. 13
[23]             IO
L …
[24]             IO
L 201, 3.8.2010, lch. 30
[25]             IO
L …
[26]             IO
L 314, 30.11.2001, lch. 1.
[27]             IO
L 163, 2.7.1996, lch 1.
[28]             I
bprionsabal, dhéanfaí cistí a chomhroinnt go cothrom idir an comhshaol agus an
t-athrú aeráide.
[29]             ABM:
Bainistiú de réir gníomhaíochtaí – ABB: Bunú an bhuiséid de réir gníomhaíochtaí
[30]             Iarrfaidh
DEVCO leasú ar na Réimsí Beartais i gcomhthreo do chleachtadh buiséid 2014.
[31]             Mar
a thagraítear dó in Airteagal 49(6)(a) nó (b) den Rialachán Airgeadais.
[32]             Is
féidir mionsonraí ar na modhanna bainistíochta agus tagairtí don Rialachán
Airgeadais a fheiceáil ar shuíomh Gréasáin BudgWeb: http://www.cc.cec/budg/man/budgmanag/budgmanag_en.html
[33]             Mar
a thagraítear dóibh in Airteagal 185 den Rialachán Airgeadais.
[34]             LD
= Leithreasaí difreáilte / LN = Leithreasaí neamhdhifreáilte
[35]             CSTE:
Comhlachas Saorthrádála na hEorpa.
[36]             Tíortha
is iarrthóirí agus, nuair is iomchuí, tíortha a d'fhéadfadh a bheith ina n‑iarrthóirí
ó na Balcáin Thiar.
[37]             Le
líonadh isteach ag céim níos déanaí
[38]             Is
í bliain N an bhliain a gcuirtear tús le cur chun feidhme an togra/tionscnaimh.
[39]             Cúnamh
agus caiteachas teicniúil agus/nó riaracháin ar mhaithe le cláir agus/nó
gníomhaíochtaí AE (seanlínte "BA"), taighde indíreach, taighde
díreach a chur chun feidhme.
[40]             Mar
a thuairiscítear i Roinn 1.4.2. "Cuspóir sonrach/Cuspóirí sonracha – níl
ach na cláir éagsúla den Rialachán san áireamh sa tábla..."
[41]             Is
í bliain N an bhliain a gcuirtear tús le cur chun feidhme an togra/tionscnaimh.
[42]             Cúnamh
agus caiteachas teicniúil agus/nó riaracháin ar mhaithe le cláir agus/nó
gníomhaíochtaí AE (seanlínte "BA"), taighde indíreach, taighde
díreach a chur chun feidhme.
[43]             CA=
Gníomhaire ar conradh; INT= Foireann ghníomhaireachta ("Intérimaire");
JED = "Jeune Expert en Délégation" (saineolaí óg i
dToscaireacht); LA= Gníomhaire áitiúil; SNE= Saineolaí náisiúnta ar iasacht;
[44]             Faoin uasteorainn do phearsanra seachtrach ó
leithreasaí faoi chomhair oibríochtaí (na seanlínte "BA").
[45]             Le haghaidh na gCistí Struchtúracha, an Chiste Eorpaigh Talmhaíochta um
Fhorbairt Tuaithe (CETFT) agus an Chiste Eorpaigh Iascaigh (CEI) go bunúsach.
[46]             Féach
pointí 19 agus 24 den Chomhaontú Idirinstitiúideach.
[47]             A
fhad a bhaineann le hacmhainní dílse traidisiúnta (dleachtanna talmhaíochta,
tobhaigh siúcra), ní mór na méideanna a luaitear a bheith ina nglanmhéideanna,
i.e. méideanna comhlána agus 25 % de chostais bhailiúcháin a bheith bainte
astu.